
POPIEZIAUS ĮJONO XXIII RAšŠTAS 
LIETUVOS VYSKUPAMS 


Garbingieji Broliai, sveikiname jus ir siun- 
čiame apaštališkąjį palaiminimą. 


Kaip vaikai su dideliu malonumu širdyje 
nešiojasi tėvo prisiminimą ir, pasitaikius progai, 
išreiškia jam viešą pagarbą, taip tautos jaučia 
pareiga prisiminti savo dvasinių Ganytojų pa- 
vyzdį; tų Ganytojų, kurie nepalaužiamu narsu- 
mu kovojo už jiems patikėtą kaimenę ir jai, 
kaip brangiausią paveldėjimą, paliko savo moks- 
lą ir savo pavyzdį. 


Tokį Ganytojo pavyzdį—kaip Mums yra pra- 
nešta—šiemet prisimena kilnioji, Mums labai 
miela, lietuviu tauta, minėdama tris šimtus 
penkiasdešimt metų nuo mirties uolaus šios tau- 
tos vyskupo Merkelio Giedraičio, apie kurio di- 
delį šventumą ir šiandien liudija jūsų tauta. 


Norėdami tad tarsi apvainikuoti jūsų tą 
džiaugsmą, negalime tylomis praeiti šios progos. 
Juo labiau, kad iškėlimas jo darbų ir visiems 
prisiminimas jo dorybių, Mūsų nuomone, bus 
labai naudingas šių laikų sunkumuose. 


Merkelis Giedraitis buvo augštai iškilęs sa- 
v0 gyvenimu, savo pamaldumu ir dvasios kilnu- 
mu. Jis buvo apaštalas, kuris šventąjį Kristaus 
tikėjimą jūsų tautoje išplatino, sustiprino ir gi- 
liai įdiegė žmonių širdyse. Kai 1576, būdamas 
40 metų amžiaus, buvo paskirtas vyskupu, jis 
vieno tetroško, kaip “geras Jėzaus Kristaus ka- 
rys“ (II Tim. 2.3) dirbti didesnei Dievo garbei 


ir sielų išganymui. Tautą, kuri dar nebuvo iš- 
sivadavusi iš daugelio klaidų, jis mokė giliau 
pažinti ir sąmoningiau išpažinti savo krikščio- 
niškąjį tikėjimą; jis taip pat rūpinosi, kad dau- 
gelis atitolusių nuo katalikiškojo tikėjimo, ku- 
rių tarpe buvo didelis skaičius kilmingųjų, pa- 
klustų šv. Petro Sostui ir grįžtų į jo vienybę. 


Reikia stebėtis, kiek daug jis anose aplin- 
kybėse nadarė savo žodžiais ir veikliu gyveni- 
mu, vilnai laikydamasis neseniai įvykusio Tri- 
dento Susirinkimo nuostatų: visu uolumu at- 
likdamas ganytojiškas pareigas, steigė naujas 
parapijas ir statė bažnyčias, rūpinosi bažnyti- 
nių apeigų ąrožių, visoms žmonių klasėms sten- 
gėsi perduoti krikščioniškojo tikėjimo tiesas. 
Pasiryžimas išplėsti ir sustiprinti tikėjimo tiesų 
mokymą (katekizaciją) buvo jo pagrindinis rū- 
pestis ir nenuilstamos veiklos tikslas. Jis ren- 
gė iš šio krašto kilusius tinkamus kunigus, kad 
jie kalbėdami vietine kalba, kaip jis pats vi- 
siems buvo davęs pavyzdį, lengviau galėtų žmo- 
nes laimėti Kristui; jis platino knygas, kad jų 
pagalba krikščioniškojo tikėjimo tiesos kuo pla- 
čiausiai pasklistų tėvynėje. 

Šios didžios dorybės Mums atrodo kaip tik 
labai tinkami pavyzdžiai, kuriais ypatingai tu- 
rėtų sekti visi mylimieji lietuvių tautos sunus. 


Gerai žinome, kokius laikus išgyvenate, ir 
tai Mes labai skaudžiai atjaučiame. Jau seniai 
brangioje jūsų tėvynėje Katalikų Bažnyčiai yra 

statomos visokios kliūtys, tiek vyskupams ir 
kunigams kliudoma atlikti savo pareigas, tiek 
net tikintiesiems kliudoma gyventi pagal savo 
krikščionišką tikėjimą. 

Ganytojai yra arba išvyti iš tėvynės arba 
turi gyventi šalia savo vyskupijų, suvaržyti, to- 
li nuo mylimų tikinčiųjų arba yra nuolat kliu- 
domi laisvai ir pilnai atlikti ganytojiškas parei- 
gas. Nemaža kunigų ir daug pasauliečių dėl 
parodyto tvirtumo, laikantis tikėjimo ir saugo- 
jant švenčiausias Bažnyčios teises, buvo arba 
ištremti arba sumesti į kalėjimus, kur daugelis 
mirė, pakirsti ligų ir kančių. Vienuolijų nariai 
išblaškyti, iu turtai ir namai konfiskuoti, Kata- 
likų Akcijos organizacijos panaikintos, jūsų 
mokyklos uždarytos ir jų vietoj įsteigtos kitos, 
kuriose ne tik draudžiama mokyti, krikščioniš- 
kų tiesų, bet augštinamas ir platinamas ateiz- 
mas; civilinė valdžia Bažnyčios laisvei stato 
daugybę užtvarų ir kliučių; dienraščiai, laikraš- 
čiai ir kiti krikšcioniško mokslo leidiniai, ku- 
riuos savo laiku katalikai „ausiai, moksliškai ir 
naudingai leido, jau seniai nutildyti ir veltui 
pasigendami. 

Šioje sunkioje padėtyje ano vyro darbai ir 
gyvenimo pavyzdžiai visus, kurie nešioja krikš- 
čionio vardą, be abejonės, vaskatins nenugali- 
mu tvirtumu ištverti dorybėse, ypač mylimiau- 
sius Lietuvos kuniaus, kurie, kain žinome, pasi- 
žymi tokiu dideliu uolumu ir su savęs atsiža- 
dėjimu atlieka jiems patikėtas pareigas. 


Dėl to, sekdami Merkelio Giedraičio nuosta- 
biomis dorybėmis, jo ištverme, nugalint tokius 
didelius sunkumus, kunigai savo tautoje tebu- 
na tobuli. Dievo žmonės, pasirengę atlikti kiek- 
vieną gerą darbą, tinkami naujojo Testamento 
vykdytojai (plg..II Tim. 3.7; II Kor. 3,6). Te- 
seka jo tvirtumu, gindami katalikiškojo tikėji- 
mo teises, perduodami, kiek galima, krikščioniš- 
kąsias tiesas, žinodami, kad Dievo žodžio negali- 
ma sukaustyti (plg. II Tim. 2,9). Ragindami ku- 
nigus, kad “tvirti tikėjime“ (I Petr. 5,9) diena 
iš dienos. vis stiprėtų vieningume, siekiant iš- 
saugoti širdžių sutartinę ir išlaikyti nepažeistą 
tikėjimo paveldėjimą, už juos kuo karščiausiai 
meldžiamės i “visokios naguodos Dievą“? (Kor. II 
o) ss 4 
Ano didžiojo Lietuvos vyskupo atliktus dar- 
bus teorisimena ir tikintieji, kad iš jo gautą 
katalikiškąjį tikėjimą, kaip neįkainojamos ver- 
tės paveldėjimą ir pirmąjį. išganymo bei garbės 
šaltinį, saugotų kantriai ir tvirtai ir. pagal jį 
tvarkytų savo gyvenimą. 2 

Žinome, kaip labai jie yra prisiriše prie 
savo katalikiškojo tikėjimo. Kai tik gali, atlik- 
dami net ilgiausias keliones bei nugalėdami di- 
džiausias kliūtis, jie lanko savo šventoves. Be 
to, jie yra labai ištikimi Romos popiežiui ir 
teisėtai Bažnyčios hierarchijai. Dėl to juos 
sveikiname iš tėviškos širdies ir labai prašome, 
kad ir ateityje ištvertų tame pačiame uolume. 
kad stiprintų savo dvasią Sakramentais, kad 
šventadieniais, jei tik galima, dalyvautų Eucha- 
ristijos aukoje, iš jos be atvangos semdamiesi 
tos gyvybinės jėgos, kurios niekas negali už- 
slopinti. 


Šeimų tėvus ir motinas raginame, kad at- 
simindami savo labai atsakingas pareigas, vai- 
kus, o ypač jau paaugusius jaunuolius, kuo ge- 
riausiai žodžiu ir pavyzdžiu auklėtų ir ugdytų 
juose dorybes. Kadangi dėl liudnos dabartinės 
padėties kunigams yra draudžiama vaikus mo- 
kyti katekizmo, reikia, kad tėvai, pavaduodamu 
Dievo tarnus, vaikams perduotų neužgesintą pa- 
veldėtąją tikėjimo šviesą. Jaunuolius, kuriuos 
tėviškai mylime, kviečiame prisiminti drąsius 
ir didžius Merkelio Giedraičio darbus, kad ga- 
lėtų iš jo pasimokyti, ką reiškia kovoti už ka- 
talikų tikėjimą ir jį ginti visom jėgom. 

Mes trokštame, kad jums ateitų šviesesnės 
dienos. Trokštame, kad pasibaigus neapykantai 
ir persekiojimams, kuriuos šiandien kenčia Baž- 
nyčia, visose piliečių klasėse įsigalėtų toji taika 
ir santaika, kurios vienintelis tvirtas pagrindas 
yra Kristaus Evangelija. Nuolankiai maldauja- 
me galingiausiąjį Dievą, kad per švč. Mergelės 
Marijos užtarimą suteiktų tai, ko visi taip labai 
trokšta—per užtarimą Marijos, kuri yra Nekal- 
tai Pradėtoji, į kurios rankas yra sudėtos mūsų 
viltys. Žinome, kad jūs ją garbinate ypatingu 
pamaldumu šiuo metu, paminėję trijų šimtų 
penkiasdešimties metų sukaktį, kai jūsų tauta 
pradėjo uoliai šlovinti Dievo Motiną Šiluvoje. 


Norime, kad šiuos mūsų troškimus ir lin- 
kėjimus sustiprintų  apaštalikiškas  palaimini- 
mas. Jį kaip dangiškų malonių laidininką ir 
kaip Mūsų palankumo ženklą iš širdies sutei- 
kiame jums visiems, Garbingieji Broliai, kuni- 
gams ir visai mylimajai lietuvių tautai, tiek 
tėvynėje gyvenantiems, tiek esantiems už jos 
ribų. k 
Rašyta Romoje, iš Šv. Petro Sosto, 1959 
metų gruodžio 8 dieną, antraisiais Mūsų ponti- 
fikato metais. . 

Poniežius Jonas XXIII 


i 


„ 


LEONARDAS ANDRIEKUS 


VORATINKLIAI 


Kiekvieną vakarą, 

Kai saulė eina Baltijon skandintis — 
Kiekvieną tokį graudų vakarą 
Plonais voratinkliais 

Nuraizgo mano mintys 

Visų laukų ražienas. 


Ant tų voratinklių 

Vandens lašelių milijonai laikos. 
Ant tų plonų voratinklių, 
Suskilus, žėri Baltija. 

Ateina laikas — 

Tu perplėši naktis, 

Ir savo deimantus parodai, 
Tiktai nenori pasakyti man, 
Kur tokį vakarą 
Nusiskandina saulė, 

Kai marių jau nėra. 


VALDOVAS 


Kai regiu Tave mozaikose, 

Man atrodai toks didingas, 

Toks rustus 

Su teisybės atskleista knyga, 

Ir giliai tikiu, o Dieve, 

Kad valdai visas žemes, visus kraštus 
Savo žvilgsnio, 

Savo piršto 

Nuostabia jėga. 


Kai regiu Tavo palaukėse, 

Nei didybės, nei rūstumo 

Nematau — 

Varganas atrodai, kaip ir mes, 
Apgaubti mirties šešėlių, 

Ir prašau dagilį, kad čiulbėtų Tau — 
Visą dieną, 

Visą naktį 

Džiugintų skausme. .. 


DABAR 


Dabar jau žinome, 

Kodėl mums ašaros ant veido 
Nedžiūvo taip lengvai, 
Dabar suprantame, 

Kodėl nuo verksmo liko 
Užtinę paakiai— 

Tu mūsų lūpom dejavai, 

Tu mūsų akimis verkei 

Per daugel šimtmečių, 

Per daugel gentkarčių, 
Dangaus ir žemės Viešpatie! 
Dabar iau žinome, 

Ką reiškia Dievo skausmas, 
Atgimęs žmoguje. 

Dabar suprantame, 

Ką sako tyliai nuo pušelės 
Nuskrisdama skuja 

Ant kankinio apleisto kapo 
Naktim, prieš gaidgyste. 


Dabar jau žinome, 

Ir tas tiesos žinojimas 

Iki dangaus iškėlė mus, 
Dabar suprantame, 

Ir tas likimo supratimas 
Sutaikeė su žeme— 

Ne mes bodėjomės skausmu, 
Ne mes raudojome, ne mes — 
Tu mūsų lupom dejavai, 

Tu mūsų akimis verkei 

Per daugel šimtmečių, 

Per daugel gentkarčių, 
Dangaus ir žemės Viešpatie! 


TROŠKULYS 


Šaukei ant kryžiaus: Trokštu, 

O gert gavai tulžies, 

Maišytos su vynu— 

Nealpk, nealpk, 

Nusilpęs Viešpatie, 

Dabar Tave gaivins pavasariai, 
Vėdindami vagų kvapias velėnas, 
Supurtindami kiemų liaunus jazminus 
Ikaitusiomis rankomis. 


Dabar Tu atsigausi 

Pačiu pirmuoju lašeliu 

Pavasario lietaus. 

Jis taip giliai 

Į purią dirvą sunkiasi, 

Jis žadina jazminų krūme pumpurus— 
Tai kaip sausas palikt galėtų Dievo lupas 
Ir dingti, troškulio neužgesinęs Tau 
Mirties agonijoj! 


Ant kryžiaus nenorėjai 

Paliesti lūpomis tulžies, 

Maišytos su vynų — 

Tuomet matei 

Minias pavasarių, 

Į mūsų žemę atkeliaujančių 

Iš prarastų kadaise rojaus sodų— 

Matei lietum patvinusias upes ir šaltinius 
Gesinti savo troškuliui. 


ADORACIJA 


Mėnulio regime tik vieną pusę, 

O tavo Veidą visą. 

Nėra dar jo uždengti drįsę 
Pakeleivingi debesėliai, 
Skubėdami pro šypsantį mėnulį, 
Aušrinės pasitikti. 

Nėra dar jo užstoti drįsę 
Pakluonės liepų leisgyviai šešėliai, 
Išaugę neregėtais milžinais 

Per naktį mėnesienoje. 


Mes sakome, jog tai šešėliai, 

Bet, Viešpatie, kas žino? 

Aš klausiu patylom žvaigždynų, 

Ar čia tiktai ne mano protėviai, 
Parpuolę kryžium, guli nuolankioj 
Maldoj prieš tavo Veidą. 

Aš klausiu debesėlių, 

Ar čia ne mano protėvių našlaitės vėlės 
Naktim nuo kartuvių kalnelio 

Pareina adoracijai. 


NUPLAKIMAS 


Tie žmonės pakelia nuo tako slieką, 
Draskyti paukščių lizdelius, 
Krūmokšnių laužyti šakas, 
Ganykloje vytelėm ugnį plakt 

Jie piemenėliams draudžia— 

Už kokias nuodėmes tą metą, Viešpatie, 
Jie tavo rykštėm 

Buvo nuplakti taip skaudžiai? 

Už kokias nuodėmes, 

Už kokias nuodėmes 

Tą metą nukryžiuota saulė merdėjo? 


Plakimas truko gal tiktai akimirką, 

O visą amžių sopulys 

Plazdens bekraujėm gyslom sąnariuos. 
Mes būsime panašūs į Tave, 

Piloto nuplaktą prie stulpo— 

Nuo mūsų ašarų bus drėgnos lygumos, 
Nuo mūsų kraujo 

Bus raudonos tulpės, 

Ir jurginai bus raudoni— 

Nuo mūsų ašarų, 

Nuo mūsų kraujo 

Iš krantų kas metą liesis nemunai. 

ATILSIS 


Ne visiems čia ramu, 

Ne visi po mirties 

Randa amžiną atilsį kūnui ir sielai. 
Mūsų žemės velėna sunki, 

Mūsų žemės velėna šalta— 
Atėjūnams ilsėtis nemiela, 
Atsigulus po ja. 

Musų žemės velėna, 

Įmirkus krauju 

Kankinių ir šventųjų, 
Neuždengs ne veja 

Didžio nerimo jų— 

Juos nukrės šiurpuliai, 

Čia pajutus net krintančią skują 
Tamsoje nuo pušies. 

Atėjūunams gaivi mėnesiena 

Ant nakties išgulėtų blakstienų 
Sidabru nelašės. 


Jie nebuvo verti, 
Kad užbertų žmogus 


Tris sykius ant karstų smėlio saujos. 


Gal dėl to karalienė Bona, 
Atsikėlus iš kapo naktim, 
Nuolankiai pakeleivių maldauja 
Gelbėt ją iš kančios; 

Gal dėl to karalaitės 

Žada savo lobius, 

Siūlo garbę ir šlovę 

Tam, kuris pabučiuos, 

Ir išgelbėtos bus; 

Gal dėl to naktimis 
Pakaruoklių kalnelyje stovi 
Apsiverkus pušis— 

Tu būk, Viešpatie, ir atėjūnui 
Atlaidus, jei jo sielai ir kūnui 
Kas ramybės prašys. 


PAGUNDA 


Mes la dom — 

Tu likai 

Su ta pačia Aiduba, ir galia, 

Bet man vaidenasi, kad niekuomet 
Taip brandžiai neprinoks laukai, 
Taip gausiai nesravės sula iš beržo, 
Ir karklo dūdele ) 
Taip gailiai neaidės vaikystė, 

Kcin ji tuomet aidėjo. 

Lyg negalėtum 

Suvaldyt 

Nei šiaurės vėjo, nei šalnos— 
Man vis vaidenasi, kad niekuomet 
Sula nebus tokia saldi, ». 
Ir nukryžiuotoje šių metų saulėj 
Taip varpos neprinoks 

Didžiajai tavo žemės pjūčiai, 

Kaip jos tada prinoko. 


Nenoriu būti 

Aš netikėliu 

Ir tavo užsitraukt bausmės, 

Bet taip gudriai šėtonas kužda man: 
Tu jau negrįši tuo keliu, 

Supynę varpas į vainiką, 

Ir tavo padėkos giesmė 

Nebus jau maloni Augščiausiam 

Nė pabaigtuvių šventėj. 


MEILĖ 


Kokia stipri yra ši meilė, 
Tu pats gi, Viešpatie, matai— 


Visais upokšniais plaukia mano balsas. 


Į šiurpią gelmę, 


Visom padangėm skrenda mano mintys 


Į klaikų tolį, 

Bet grįžt atgal nejieško kelio, 
Nors baugiai krūpteli šakelė, 
Išsprogstant pumpurui. 


Toj meilėje nėra 

Nei keršto, nei pavydo— 

Tik ta vienų viena viltis, 

Kad vėl, akis pravėręs, linas 
Grąžins man dangų, 

Kad vėl, namo sugrįžęs, paukštis 
Parneš. man saulę, 

Ir negalės naktis paslėpti 
Iškilusio auksinio liepto 
Giesmėj į tavo širdį. 


I širdį, kurioje sutilpo 

Visų kančia, visų džiaugsmai, 

Šį metą belsis alksnio pumpuras 
Manęs užtarti, 

Šį metą smeigsis lino žiedas 
Manęs išteisint— i 

Jei per mažai Tave mylėjau, 
Paukštelio ir žmogaus Globėjau, 
Naktų užtemdytas. 


PAVAKARĖ 


Keista pavakarė— 

Nublanko smėlis, 

Užsnūdo sraigės kiaute vėjas, 
Neteko jūra sąmonės. 
Pasvirę buvo debesys 

Ant akmeninių bokštų, 

Kaip mano tėviškėj per šventą Roką 
Ant beržų, 

Prie molų šliejos samanos— 
Nebuvo tyliame pajūryje 
Žuvėdrų juoko. 


Keista pavakarė— 
Nusilpus jūrai, 

Užmigus savo guoly vėjui, 
Many išbudo sąmonė: 
Kad šitame pajūryje 

Esu vienintelis karalius, 
Kad man priklauso akmeniniai bokštai 
Ant krantų, 

Ant molų samanos, 

Ir jau banga į prapultį 
Negali benublokšti 

Nė vieno smėlio grūdo, 
Man nežinant. 


Keista pavakarė— 
Nusijuokė žuvėdros, 
Pakėlė vėjas savo galvą, 
Atgavo jūra sąmonę. 

Aš debesų pasvirusių 
Nebegalėjau nulaikyt 
Nusilpusiomis rankomis — sustingęs kraujas 
Buvo gyslose— 

Buvau vėl silona samana, 
Vėl smėlio grūdu, numestu 
Iš Dievo saujos. 


LAUKIMO NAKTĮ 


Nesigailiu po tavo kojų puolęs 
Ant dirvų grumsto 

Ir saulių žemėje praleidęs 
Laukimo naktį. 

Dabar užvožto karsto guolis 
Nebus man kietas, 

Dabar žiogelių smuiko aidas 
Nebus man liūdnas. 


Jau bus ilsėt įgudę kaulai 

Ant kieto grumsto, 

Jau bus širdis kentėt išmokus 
Laukimo naktį— 

Tu pats akim lydėsi mano saulę 
Už smėlio kopų, 

Kol paskutinis dirvų žiogas 
Baigs groti maršą. 


DĖKINGUMAS 


Tau dėkingas esu už tą skausmą— 
Už tą skausmą, 

Sukeltą širdy, 

Gestant saulei— 

Geęstant saulei ir virpant upeliui 
Dėl žilvičių dalios 

Ir dėl gluosnių trapumo. 

Tau dėkingas esu 

Už tą spindulį, 

Tartum įremtą jietį 

Mano krūtinėn 

Iš debesų; 

Tau dėkingas esu, 

Kad šią naktį galėsiu mylėti 
Pilnaties blyškų veidą— 
Blyškų veidą, 

Panertą upelin 

Be gedulo skraistės— 

Kad šią naktį galėsiu pajaust 
Kūne, sieloj 

Žilvičio ir gluosnio trapumą. 


GRĮŽIMAS 


Nuo mano žingsnių 

Šakelė lūžus, 

Duos ženklą Tau, kad pareinų 
Maldos užbaigti. 

Jau bus gegužis, 

Jau bus rugsėjis 

Pakeitę viską— 


Gal nepažinsiu žmogaus nei daikto, 


Tik tavo žvilgsnis, 
Nepasikeitęs, 
Nušvies man taką. 

Ak, ne pagunda 
Nutraukė maldą, 

Ne ji supainiojo mintis, 
Užvėrė lūpas. 

Mačiau prikaltą, 
Mačiau negyvą 

Ant kryžiaus Dievą. 

Ir žemę visą mirtis apsupus, 
Sulaikė amžiams 
Rugsėjo giesmę, 
Gegužio dainą. 


Po tokio siaubo 

Atgavęs žadą, 

Tiek daug turiu Tavęs prašyt, 
Tiek daug maldauti — 

Igriso badas, 

Igriso šaltis 

Lig gyvo kaulo. 

Dabar jau žemės kiekviena skiautė 
Krauju suvilgęs, 

Grąžinsi derlių 

Bevaisių metų. 


BUDĖJIMAS 


Danguj užsnūsta visos žvaigždės, 
Tik Tu dar, Viešpatie, budi, 

Tik tavo sopulingos žaizdos 
Liepsnoja rankose ir kojose 

Per kiaurą naktį, 

Liepsnoja perdurtoj širdy, 

Lig pat aušros, 

Kaip gyvos ugnys. 


Budėk, budėk čia amžinai, 

Kad mes galėtume ilsėtis, 

Kad mūsų rūpestį linai 

Uždengtų savo dangiškom blakstienom, 
Ir musų dalią 

Sapne linguotų kietis 

Palaimintų naktų lopšinėmis. 


Žvaigždė užsnusta ir atbunda— 
Ji mūsų balso negirdės. 

Jai lino verksmas, kiečio skundas 
Dėl suvėlavusios atgimt aušrinės 
Klaidžią naktį 

Nesugraudins širdies 

Ir neuždegs 

Joj meilės žmogui. 

Budėk, budėk čia amžimai, 

Kad mes galėtume ilsėtis, 

Kad mūsų rūpestį linai 

Uždengtų savo dangiškom blakstienom, 
Ir mūsų dalią 

Sapne linguotų kietis 

Palaimintų naktų lopšinėmis. 


Tau rytmetys rankas ir kojas 
Ugningom lūpom išbučiuos. 
Jis nebeges, įsiliepsnojes, 
Nei žemėj, nei padangėje— 
Isiiepsnojęs 

Nuo tavo meilės ir kančios 
Nauja ugnim, 

Nauja galybe. 


Budėk, budėk čia amžinai, 

Kad mes galėtume ilsėtis, 

Kad mūsų rūpestį linai 

Uždengtų savo dangiškom blakstienom, 
Ir mūsų dalią 

Sapne linguotų kietis 

Palaimintų naktų lopšinėmis. 


(Iš leidžiamo rinkinio) 


MARKSIZMAS IR MŪSŲ LAIKŲ VISUOMENĖ 


KELETAS JŲ SUSIDŪRIMO ASPEKTŲ 


DR. JONAS NORKAITIS 


Masių atsiradimo ir dominavimo laikotar- 
pis vos buvo beparodąs savo pirmąsias apraiš- 
kas. Naujojo, dezargažuoto, su dauguma einan- 
čio ir vien pagal savo individualius interesus 
tesiorientuojančio žmogaus tipas dar vos tik bu- 
vo nujaučiamas ateities perspektyvoje, kai su 
marksizmu jau buvo besusikurianti nauja jė- 
ga, pasiryžusi užpildyti susidarančią ideologinę 
tuštumą. Šiandien, žiūrint iš perspektyvos, at- 
rodo labai aišku, kad laikotarpis be vientisų 
kultūros pagrindų ir aiškaus angažuotumo tega- 
lėjo būti pereinamojo pobūdžio, reliatyviai 
trumpas, ir turėjo galop baigtis aiškia krizės 
situacija. Šitoks laikotarpis, tiesa, savyje turi 
eilę momentų, kurie jį padaro patrauklų. Pa- 
saulėžiūrinio radikalumo metas būna praėjęs. 
Gyvenama senaisiais, praeityje suformuotais ir 
stabilizuotais pagrindais. Išoriniu atžvilgiu ma- 
ža atrodo pasikeitę. Individo, visuomenės, vals- 
tybės sampratos dar yra likusios tos pačios. 
Jos, tiesa, galioja atsietos nuo savo pirminių 
pasaulėžiūrinių pagrindų. Net galėtų susidaryti 
įspūdis, jog šitame pasikeitime glūdi naujas, 
pastovumą pagrindžiąs momentas ta prasme, 
kad šių sampratų galiojimas yra tapęs nebepri- 
klausomu nuo su jų susiformavimu surišto pir- 
mykščio pagrindimo ir tuo būdu pasidaręs tarsi 
absoliučiu. Stabilumas iš tikrųjų yra padidėjęs. 

Bet tai tėra laikina ir, kas svarbiausia, ky- 
la iš visiškai kitų priežasčių. Naujųjų amžių 
pabaigos žmogus reprezentuoja silpstančią ir 
prieš naują posūkį stovinčią kultūra. Kultūros 
pabaigos laikotarpis yra nuovargio ir išsekimo 
laikotarpis. Jo atstovai patys iš savęs visiškai 
nėra linkę kėsintis į juos supančio gyvenimo 
pagrindus. Savo problemas jie siekia spręsti 
pragmatiškai. Ne kuriuo kitu, kaip tik šiuo 
principu būna pagrįsti ir individų tarpusavio 
santykiai ir juose pasireiškianti tolerancija. Ši- 
tokio pobūdžio gyvenimas kurį laiką atrodo pil- 
nai įmanomas, kol susidūrimas su priešingo- 
mis jėgomis, kylančiomis iš išorės ar iš vidaus, 
iliuzijas sunaikina. 

Ir mūsų laikais egzistuoja labai reali galimy- 
bė išsenkančioms kultūroms būti sunaikina- 
moms jaunų, gyvastingų, nors dar primityvia- 


me išsivystymo stovyje tebesančių kultūrų, ku- 
rios perima jų palikimą. Istorijos eiga, nežiū- 
rint žemės apjungimo susisiekimo tinklu ir vis 
didėjančios valstybių ir kontinentų tarpusavio 
priklauscmybės, dar nėra padariusi žingsnio į 
universalios kultūros laikotarpį. Individualių 
augštųjų kultūrų laikotarpis tebesitęsia, ir at- 
skirų kultūrų rivalizacija tebėra akivaizdus fak- 
tas. Niekas neduoda pagrindo manyti, kad ne- 
bėra įmanomi esminiai pasikeitimai ir atskirų 
kultūrų žlugimas. Medžiaginės civilizacijos ly- 
gis, kurio yra pasiekusios šiandien dominuojan- 
čios kultūros, neteikia jokių garantijų turi- 
moms pozicijoms išlaikyti ateityje. Niekas taip 
greit ir taip lengvai nepasisavinama, kaip nau- 
dojimasis kitų pasiektais technikos laimėjimais. 
Šis pastarasis faktas įgauna ypatingos svarbos 
akivaizdoje didelio skaičiaus  neišsivysčiusių 
tautų. Jos jau labai netolimoje ateityje suda- 
rys galingą potencialą, kurio laikysena mums 
šiandien nežinoma. Viena tiktai galima aiškiai 
numatyti, būtent, kad šios jaunosios tautos į 
istorijos lauką išeis su neabejotinu ideologiniu 
užsiangažavimu. Jų santykiai su senąsias kul- 
tūras reprezentuojančiomis tautomis bus radi- 
kalaus pobūdžio. Radikalumas kils jau vien iš 
natūralaus reikalo atsiriboti ir pabrėžti savo, 
kaip savarankiško vieneto, savitumą. Kyla pa- 
grindinis klausimas, ar jaunosios kultūros ten- 
kinsis atsistoii greta senųjų kultūrų atstovų, 
ar išeis prieš juos kovos forma su galutiniu 
tikslu sunaikinti. Čia esminį vaidmenį vaidins 
jų santykis su augštųjų kultūrų išvystytomis 
pasaulėžiūrų formomis, su kuriomis kylančios 
kultūros susidurs. Pereidamos į sąmoningą, re- 
flektuotą egzistencijos formą, naujosios kultū- 
ros nebegalės ribotis savo ankstyvesniu akira- 
čiu. Jos susidurs su universaliosiomis žmoni- 
jos problemomis ir su tais būdais, kuriais žmo- 
nija iki šiol bandė jas spręsti. Naujosios kul- 
tūros tuo būdu atneša su savimi tuštumą, rei- 
kalaujančią užpildymo. Tiesa, tai kitokio pobū- 
džio tuštuma: ji egzistuoja, nes turinio dar te- 
bejieškoma, kai tuo tarpu senosios kultūros tų 
žmonių atžvilgiu gal jau bus nustojusios turinių. 


Marksizmas siekia išnaudoti šių abiejų tuš- 

tumų faktą. Iš vienos pusės, teisingai įvertin- 
damas jaunųjų kultūrų vaidmenį ateičiai, mark- 
sizmas jau ne nuo šiandien veikia, kad šių jau- 
nųjų kultūrų ideologinis apsisprendimas įvyktų 
jam palankia prasme ir tuo būdu į jo rankas 
atitektų ši gyvastinga žmonijos dalis. Iš kitos 
pusės, marksizmas paraleliai siekia sunaikinti 
senąsias kultūras iš vidaus, perimti į savo ran- 
kas jų institucijas ir pajungti tų kultūrų ct- 
stovus. Marksizmas čia tikisi laimėjimo be su- 
naikinimo, ateinančio iš lauko. Senųjų kultūrų 
žlugimas tačiau būtų lygiai radikalus. Marksiz- 
mas visiškai aiškiai pasisako siekiąs visa per- 
kurti ir niekame nesiremti anksčiau egzistavu- 
sios kultūros turiniais. 


Du momentai, ypač teikia galimybių mark- 
sizmo įtakai, mums atrodo itin iškeltini. Iš vie- 
nos pusės, marksizmo atstovaujamose pažiūro- 
se glūdinti dalinė tiesa ir jo problematikos ak- 
tualumas. Iš kitos pusės, laisvųjų kraštų žmo- 
gus ir viešojo gyvenimo struktūra, esmėje at- 
remta į individų sąmoningumą, jų sugebėjimą 
ir norą naudotis laisve, sąmoningai perimti 
valstybės reikalus į savo rankas ir tuo ateitį 
padaryti priklausomą nuo kiekviename laiko- 
tarpyje sutinkamo visuomenės lygio. 


Dalinė tiesa marksizme apsireiškia jau iš- 
orinių socialinių sąlygų įvertinime. Prisime- 
nant. 19-to: šimtmečio situaciją, sunku nesutik- 
ti, kad Markso iškeltos negerovės iš tikro su- 
darė labai rimtą problemą, kurią reikėjo sku- 
biai spręsti. Tai ir įvyko iš dalies dar tame pa- 
čiame šimtmetyje. Marksas visiškai su pagrindu 
piktinosi neteisinga to meto socialine santvar- 
ka, nežmoniškai sunkiomis darbininkų klasės 
gyvenimo sąlygomis ir žmonių tarpe besireiš- 
kiančiu tarpusavio išnaudojimu. Šitoje vietoje 
Markso galvojime pasireiškia humanistinis mo- 
mentas. Jis čia nėra priėjęs žmogaus nelygsta- 
mą vertę paneigiančių išvadų ir laikosi tradi- 
cinėje plotmėje. 

Socialinio teisingumo problema Marksui 
tačiau neužima centrinės vietos. Marksas matė 
problėmatiką esant žymiai gilesnio pobūdžio ir 
daug labiau paliečiant žmogaus vidų, negu tai 
gali išorinės materialinės sąlygos. Marksas 
pats nebuvo proletarų kilmės, ir darbininkų gy- 
venimo sąlygų jam tiesiogiai nėra tekę patirti. 
Būtų klaidinga manyti, kad Markso atsidavi- 
mas proletariato reikalui būtų išimtinai kilęs 
iš susirūpinimo jam visiškai svetima ir jo as- 
mens reikalų tiesiogiai nepaliečiančia klase. Eko- 
nominis gyvenimas tik netiesioginiu būdu Mark- 
sui įgauna tokią svarbią vietą. Centre jam sto- 
vi Žmogaus problema apskritai. Markso '"filoso- 
finė antropologija yra labai stipriai apspręsta 

jo meto filosofijos, pirmoje vietoje Hegelio ir po 
jo sekusio Feuerbacho. Marksas šią minties evo- 
liuciją tęsia toliau, perimdamas hegelinę kon- 
cepciją, kuri paneigia individo asmenybės sa- 
vaimingumą ir jį supranta kaip viršindividua- 
linio proceso momentą, ir savitu būdu išvysty- 
damas Feuerbacho pažiūrą, kad žmogus yra gry- 
nai imanentinė būtybė. Nesustojant prie šių 
klausimų plačiau, norime tačiau išryškinti tą 
akstiną, kuris Marksui pažadina šias problemas 
ir joms iki mūsų dienų teikia jų aktualų cha- 
rakterį. Tai, būtent, yra darbo padalos reiški- 
nys, kuris eina per visą mums žinomą istoriją. 
Markso nuomone, darbo padalai priskirtina pa- 
grindinė kaltė, kad žmogus nustojo savo  pir- 
minio idealaus stovio, kurį Marksas savo vei- 
kaluose netiesiogiai prileidžia, ir buvo defor- 
muotas. Darbo padala visą istorijos eigą nu- 
kreipia žalinga ir atmestina kryptimi. Jai pri- 
skiriama maždaug tokia pat negatyvi rolė, kaip 
pirmajai nuodėmei Senajame Testamente. At- 
rodo, kad Marksas savo svarstymuose, liečian- 
čiuose individo santykį su darbu, ne tiek turė- 
jo galvoje produkcijos santykių kylančius 
konfliktus, bet — tam tikrame laipsnyje labai 
realią — su darbo padala surištą negatyvią 
deformuojančią įtaką, žmogų padarančią vien- 
pusišku, nuslopinančią jo kūrybines galias ir 
suardančią jo vidaus harmoniją. Marksas, ypač 
savo jaunystės veikaluose, yra itin linkęs ma- 
tyti darbo padalos negatyvius aspektus. Darbo 
padala apriboja individo išsivystymo galimybes 
ir jį, pasirenkant profesiją, ijungia į vieną for- 
mą, tuo pačiu sunaikindama visas kitas galimy- 
bes. Hegelis šitą individo apsiribojimą vertina 
pozityviai, kaip būtiną žingsnį Žmogaus asme- 
ninių galių išsiskleidimui ir savęs paties sura- 
dimui. Marksas tuo tarpu darbo padalos rezul- 
tatus mato vien kaip socialinės situacijos išda- 
vą. Atskiras žmogus yra priverstas atsiduoti 
vienai kuriai profesijai ir paprastai turi joje 
likti visą gyvenimą, kad nenustotų pragyveni- 
mui būtino minimumo. 


Į natūralų Žmogaus prigimties ribotumą, 
kuris jam neleidžia aprėpti visos galimybių 
skalės ir specializaciją padaro būtiną, Marksas 
dėmesio nekreipia. Per visą Markso minties kū- 
rybą tęsiasi pastangos rasti išeitį iš situacijos, 
į kurią žmogų pastato darbo padala. Pažiūros, 
sutinkamos jo ankstesniuose kūriniuose, yra op- 
timistinės. Marksas ten prileidžia, kad komu- 
nistinėje visuomenėje pasidalinimas darbu bus 
koordinuojamas tik bendrais bruožais ir kiek- 
vienas galėsiąs laisvai kaitalioti užsiėmimą pa- 
gal savo norą. Šitokia prielaida yra aiškiai uto- 
piška, ir pats Marksas vėliau nuo jos nutolo. 


Niagaros krioklys žiemą 


Klausimas, kaip išspręsti su darbo padala su- 
rištą dilemą, ir toliau lieka atviras. Marksistai 
išsprendimą nori matyti būsimojoje visuome- 
nėje, kur individo ir bendruomenės interesai 
pasidarysią tiek identiški, kad konfliktas tarp 
jų iš viso negalės kilti. Pats Marksas savo vė- 
lesniuosiuose veikaluose, pvz. “Kapitale", šito- 
kio klausimo išsprendimo jau nebesitiki. Jo pa- 
žiūra darosi žymiai realistiškesnė. Jis pripažįs- 
ta, kad darbas kaip toks visada bus pergyve- 
namas kaip istorinė būtinybė, iš kurios indivi- 
das negali išsivaduoti. Išeities Marksas jieško 
atsparoje, kurią individui teikia jo laisvalaikio 
prailginimas. Ir sužmoginus darbo sąlygas bei 
perkeitus produkcijos santykius, būtinybės po- 


(Vyt. Maželio nuotrauka) 


būdis darbe nepasinaikina. Laisvės sfera prasi- 
deda tik už darbo ribų, laisvalaikyje. Šituo 
paskutiniu žingsniu vėlyvesnis marksizmas nė- 
ra pasekęs. Kaip žinoma, mūsų laikų marksiz- 
mas individo santykių su darbu ir visuomene 
problemą siekia "išspręsti", prievarta sutapa- 
tindamas abejų interesus. 

Negalima paneigti, kad žmogaus santykis 
su darbu apskritai ir su jam ne kartą prieš 
jo norą atitenkančiu darbu jo gyvenamojo me- 
to visuomenėje slepia savyje problematiką, dau- 
giau ar mažiau giliai pergyvenamą kiekvienu 
individualiu atveju. Nei vienas nepraeina pro 
reikalą apriboti savo galimybes, kad vienoje 
srityje pasiekus didesnį tobulumą. Su didėjan- 

čia specializacija, mažėjant galimybėms reali- 
zuoti prasmingą egzistenciją savo profesijos dė- 
ka, vis aštriau kyla klausimas, kokio augštes- 
nio tikslo vardan galima sutikti su šituo indi- 
vido išsivystymo galimybių paaukojimu. Šitoks 
klausimas nekiltų, jei į profesiją žiūrėtų vien 
tik kaip į priemonę susidaryti patogias materia- 
lines sąlygas. Tuo pačiu tai reikštų, kad indi- 
vidas pasitenkina materialine gerove, kaip at- 
lyginimu už viso jo asmens angažavimą. Minė- 
tasis klausimas taip pat nekyla, išeinant iš 
krikščioniškosios pažiūros, pagal kurią žmogaus 
gyvenimo įprasminimas įvyksta jo individualių 
pastangų dėka, o išoriniai pasiekimai laikomi 
nesvarbiais žmogaus gyvenimo vertei. Tarp šių 
dviejų, galima pasakyti, kraštutinumų yra tar- 
pinė pozicija, kuri nesitenkina grynai materia- 
lia “job" samprata ir, kartu atmesdama krikš- 
čioniškąją pažiūrą, darbo įprasminimo galimy- 
bės jieško grynai imanentinėje srityje, konkre- 
čiame, realiame gyvenime. Pastaruoju atveju 
individas nesutinka su tuo, kad jo gyvenimo 
pastangos būtų paaukotos daliniams, atskirų 
asmenų ar grupių, interesams. Tai atrodo nesu- 
derinama su žmogaus verte ir paskirtimi. Pri- 
simenant, kad gyvenimas čia matomas kaip vien 
žemiškoji egzistencija, šitokia laikysena yra su- 
prantama. Marksizmas ir yra vienas iš bandy- 
mų duoti individo pastangoms pilną įprasminimą 
bendruomeninėje egzistencijoje. 


Vakarietiškosios filosofinės minties istori- 
joje gana gausu nuomonių, norinčių atskiro in- 
divido gyvenimo prasmingumą matyti tik bend- 
ruomenės rėmuose. Šitai sutinkame, pavyzdžiui, 
pas graikus. Ir po Sokrato, per kurį į graikų 
filosofiją įeina individualaus apsisprendimo pri- 
matas, ši mintis lieka gyva. Naujaisiais am- 
žiais labai ryškūs pavyzdžiai yra Rousseau ir 
Hegelis. Rousseau savo “Socialinio Kontrakto“ 
teorijoje individą pirmoje vietoje mato kaip 
bendruomenės narį. Asmuo gali būti laisvas tik 
bendruomenėje, gi “voluntė generale“ (bend- 
ruomenės valia) esanti visų atskirų individų va- 
lios išraiška. Rousseau prieina prie išvados, kad 
atskiro individo tikroji valia ir bendruomenės 
valia visada sutampančios. Konfliktai gali iš- 
kilti tik dėl to, kad individui yra įmanoma su- 
klysti, laikant savo valia tai, kas visiškai nėra 
jo "tikroji" valia. Hegelis, visą būtį suprasda- 
mas monistiškai ir ją interpretuodamas kaip 
absoliučiosios dvasios kelią į savisąmonę, kuris 
įvyksta istorijos procese, atskirą individą (“sub- 
jektyviąją dvasią“) mato tik kaip momentą ši- 
tame vyksme. Individas tampa tarsi apgaulės 
būdu (“List der Idee“) panaudojamas šiam 
vyksmui, , nors subjektyviai jis ir manytų sie- 
kiąs savų individualių tikslų. 

Kaip jau matėme, radikali įtampa individo 
ir jį supančios bendruomenės santykiuose gau- 
nasi tada, kai individualinės egzistencijos pra- 
smingumas pasidaro sąlygojamas aplinkybių, į 
kurias individą stato jo gyvenamojo meto ben- 
druomenė. Žiūrėti į darbą tik kaip į “job", ku- 
ris individo arčiau nepaliečia ir lieka vien neu- 
tralia priemone, kas suponuotų visuotinį abe- 
jingumą gyvenimo tikslo klausimu, būtų tik ta- 
riamas mūsų problemos išsprendimas, pats ne- 
stabiliausias, nes jis remtųsi tuo, kad proble- 
ma iš viso nekeliama; tuo tarpu ji kiekvienu 
momentu gali iškilti. Stabilumas yra įmanomas 
tik tada, kai individas jo gyvenimą įprasminan- 
čius principus turi savyje ir nebejaučia patrau- 
kimo įsilieti į bendruomenę, patraukimo, kurį 
sukelia nepajėgumas pačiam rasti savo gyveni- 
mui tikslą. Kur tačiau nebėra šitokių visuo- 
tinai savo galiojime pripažintų principų ir pa- 
sireiškia jaučiama ideologinė tuštuma, ten tuo 
pačiu atsiranda galimybės įsigalėti dirbtinėms 
totalitarinėms ideologijoms, teikiančioms indi- 
vido egzistencijai pseudo-įprasminimą. Šitos ide- 
ologijos, aktyvios mažumos dėka, užvaldo vie- 
šąjį gyvenimą, pajungdamas prievarta visus tuos 
sluogsnius, kurie būtų linkę vien indiferentiškai 
egzistencijai. 


Marksizmo dažnai su pagrindų keliami at- 
viri, šiandien dar neišspręsti klausimai ir jo 
pretenzijos galėti visus tuos klausimus išspręsti 
mus stato prieš labai sunkų uždavinį: susąmo- 
ninti plačiuosius, demokratijoje valstybės rei- 
kalus apsprendžiančius sluogsnius iki pat sub- 
tiliųjų problemų detalių ir tuo pakirsti šaknis 
marksizmo patrauklumui, kurį jis išvysto savo 
tariamojo humanizmo ir universalaus pseudo- 
eschatologinio pobūdžio dėka. Prieš vieną visuo- 
tinę pasaulėžiūrą galima pastatyti tik kitą vi- 
suotinę pasaulėžiūrą. Tuo būdu marksizmas, bū- 
damas militantiškai filosofinio pobūdžio, ir kar- 
tu pasiekęs tokio išorinio efektyvumo, kad pro 
ji nebegalima praeiti, su juo visuotinai nesusi- 
duriant, tampa, tiek savo akcijoje, tiek iššau- 
kiamoje reakcijoje, esminiu faktoriumi, grą- 
žinančiu filosofinę mintį į gyvenimą ir, dar dau- 
giau, padarančiu ją viso centru. Stebint gyveni- 
mo eigą komunistų užvaldytuose kraštuose, ne- 
galima nepastebėti eminentinių pastangų kulti- 
vuoti marksistinę filosofinę mintį ir pagal ją 
integruoti visas gyvėnimo sritis. Filosofiškai pa- 
grindžiamas gyvenimo konskeventiškumas indi- 
vidui primetamas prievarta. Sovietinėje  siste- 
moje gyvenantis žmogus tik pačioje privačiau- 
sioje sferoje tegali daugiau mažiau išvengti spau- 
dimo, kuriuo režimas jį nuolat kreipia marksisti- 
nio "idealo", vadinamojo komunistinio naujojo 
žmogaus, kryptimi. 


Marksistiniame režime gyvenantis žmogus 
tuo pat metu susiduria tiek su skelbiamąja teo- 
rija, tiek su jos apraiškomis gyvenimo prakti- 
koje. Kiek režimo propaganda teorinėje srityje 
ji stengiasi paveikti viena kryptimi, tiek gyve- 
nimo praktika dar ryškiau ir neišvengiamiau 
atidengia skelbiamosios teorijos tikrąją esmę ir 
jos galutines konsekvencijas, kurios gaunasi, 
šią teoriją išvystant iki galo ir neatsižvelgiant į 
jokias gyvenimo duotinybes. Dėl šios dvejopos 
įtakos marksistinėje sistemoje gyvenantis žmo- 
gus, nežiūrint visos izoliacijos, kurioje jis yra 
priverstas gyventi, nenustoja, kiek tai liečia 
marksizmą, ryšio su realybe. 


Deja, to nevisada galima konstatuoti lais- 
vųjų kraštų visuomenėje, kuri su marksizmu su- 
siduria daugiausia teorinėje plotmėje. Keliant 
klausimą, kiek čia įmanoma paveikti realistine 
prasme, sunku nepastebėti, kad galimybės yra 
labai ribotos. Demokratija savo esmėje jau su- 
ponuoja sąmoningą ir savaimingai besireiškiantį 
individą, ir respektas prieš šitą individo sąmo- 
ningumą ir laisvę sunkiai leidžia viešosiomis 
priemonėmis išvystyti efektingą platesniųjų vi- 
suomenės sluogsnių sąmoninimo darbą, išeinan- 
ti iš valstybės iniciatyvos. Iš kitos pusės, šis 
darbas iš tiesų tegali turėti tik pagalbinės funk- 
cijos reikšmę, būtent, suteikti orientacijai rei- 
kalingas sąlygas ir medžiagą. Viskas priklauso 
nuo spontaniško pačių piliečių intereso. Visa lie- 
ka veltui, jei visuomenei stinga noro pasišvęsti 
šios rūšies intelektualinėms pastangoms. 


Čia tenka iškelti klausimą, kiek mūsų die- 
nų žmogus iš viso yra disponuotas šios rūšies in- 
telektualiniam darbui. Pilnai stoti prieš mark- 
sizmą nėra įmanoma, neatsiduodant teorinei abs- 
trakcijai. Gi teorinis galvojimas mūsų laikais 
atrodo gal dar mažiau patrauklus, negu bet 
kada. Šiandien norima visų pirma gyventi, ne 
svarstyti. Yra kraštų ir sluogsnių, kur inte- 
lektualo sąvoka yra įgavusi pašaipos charak- 
terio bruožų. Tam priežasčių tenka jieškoti ir 
fakte, kad teorijai pašvęsto gyvenimo stilius ir 
su tuo surišta individualinė laikysena neišven- 
giamai susiformuoja skirtingai nuo visuomenės 
daugumos atstovaujamo gyvenimo stiliaus. Svo- 
rio centras nukeliamas į skirtingus dalykus, dė- 
mesio teikiama tam, kas, daugumos nuomone, 
visai nėra to verta, o praeinama pro eilę rū- 
pesčių ir interesų, kuriais gyvena plačiosios ma- 
sės. Gi niekas taip neįtūžina žemesniųjų sluogs- 
nių, kaip matymas, kad kas nors neima rimtai 
to, kuo jie gyvena, net jei tai ne žodžiu, bet 
vien skirtinga egzistencijos forma parodoma. 
Plačioji masė, iš vienos pusės, nekvestionuoja 
savojo gyvenimo stiliaus, iš kitos pusės gi yra 


iš esmės netolerantiška kiekvieno atžvilgiu, kuris 
nori su tuo stiliumi regimai prasilenkti. 


Savaimingo tiesos jieškojimo reikalas mūsų 
dienų žmogui yra bepasidarąs vis labiau ir la- 
biau svetimas. Dvasinių mokslų srityje iš viso 
linkstama visokį galiojimą reliatyvinti ir į Vis- 
ką žiūrėti grynai iš pragmatinio taško. Tuo tar- 
pu absoliučios tiesos siekimas suponuoja, kad 
individas yra iš anksto pasiryžęs savo individua- 
lius interesus palenkti nuo jo nepriklausančių 
principų galiojimui. Mokslo darbas yra ypatin- 
go nesuinteresuotumo ir pasiaukojimo reikalau- 
janti tarnyba. Jam atsiduodantis asmuo kiek- 
vienu momentu turi sutikti su tuo, kad jo iki 
tol pasiekti rezultatai nebegalios nuo to momen- 
to, kai kitur bus pasiektas arčiau ir tiksliau 
tiesą atitinkąs sprendimas. Mokslininko gyveni- 
mo stilius yra asketinis pilna to žodžio prasme. 
Niekur individualių tendencijų, norų, ypač am- 
bicijų pasireiškimas nėra taip kliudantis ir ne- 
suderinamas, kaip moksle. Objektyvumas, pa- 
grindinis mokslinio darbo principas, reiškia at- 
sidavimą objektui ir jo dėsniams. Tyrinėtojo 
asmuo turi likti antroje vietoje. 


Ar galime rasti pagrindo prileisti, kad pla- 
tieji visuomenės sluogsniai jaučia mūsų kultū- 
rinės (ir politinės) situacijos problemų aktualu- 
mą? Ar ši situacija jiems dažnai nėra tik ne- 
malonus, savęs priminimu įprastą ir pamėgtą 
gyvenimo eigą nemaloniai pertraukiąs reiški- 
nys? Moksliniam pažinimui būdinga tai, kad 
tyrinėtojas savo objekto yra, galima sakyti, pa- 
gaunamas emocionaliu ryšiu. Šis ryšys proble- 
mą padaro integralia individualinės egzistenci- 
jos dalimi, kuri nebegali būti atsieta nuo asme- 
nybės visumos. Gi mūsų svarstomu atveju ob- 
jektas ne tik kad neišvysto pritraukiančios įta- 
kos, bet, priešingai, iš individo reikalauja pa- 
stangų pasišvęsti nemaloniems klausimams, kų- 
rie jam yra tarsi iš šalies, istorinio momento, 
mūsų dienų kultūrinės situacijos primesti. 


Be kita, šie klausimai nebėra nauji. Jų ak- 
tualumas kyla vien iš jų esmės, jie tačiau neturi 
to sensacinio pobūdžio, kuris yra pasidaręs taip 
svarbus šių dienų žmogaus dėmesiui atkreipti. 
Šiandien yra būdinga orientuoti savo dėmesį ir 
galvoseną pagal tai, kas nauja ir pagauna savo 
įdomumu. Šiuo faktu didele dalimi apsireiškia 
mūsų dienų žmogaus dvasios krizė. Medžiagos 
naujumu ir gausumu siekiama kompensuoti 
trūkumą, kuris atsirado, nustojus visą individo 
žinojimą centruojančios ir struktūruojančios pa- 
saulėžiūros. 

Pasaulėžiūra mes suprantame visus gyve- 
nimo turinius apjungiančią ir vienai augščiau- 
siai vertybei subordinuojančią minties sistemą, 

kurios išorinė objektyvi apraiška yra kultūra. 
Gyvastingoje kultūroje, kurioje nėra verty- 
bių krizės ir kur individas yra harmonijoje su 
ji supančiais objektyvuotos dvasios pavidalais, 
visi žinojimo tūriniai sudaro vieną integruotą 
visumą. Individo santykis su jais yra apspręs- 
tas jo galutinio tikslo, pagal kurį jis formuo- 
ja savo gyvenimą. Vyksta nuolatinė sutinkamų 
naujų 'turinių atranka pagal jų vaidmenį indi- 
vido egzistencijai. 

Naujų turinių atranka vyksta kiekvienu at- 
veju. Nesąmoningai atranką vykdo jau Žmogaus 
atmintis. Kiekvienas šiandien berte apiberiamas 
naujais faktais. Individualaus žinojimo ir inte- 
resų laukas visada bus ribotas; svarbu, ar jis 
užpildomas sąmoningai pagal aiškius principus, 
ar tai paliekama supuolimo valiai. 


Orientavimasis ir  pseudoselekcija pagal 
naujumą ir įdomumą, šiandien plačiuose sluogs- 
niuose labai sutinkamas, yra aiškiai surištas su 
pasaulėžiūriniu abejingumu ir aiškaus gyvenimo 
tikslo nebuvimu. Individas savo situacijos pa- 
prastai nebūna racionaliai peržvelgęs ir todėl 
yra linkęs prileisti, kad ji kitokia ir negalėtų 
būti. Sutinkamus faktus jis skirsto ne pagal tai, 
ar jie atitinka tiesos ir gėrio principus, bet pa- 
gal tai, ar jie jam asmeniškai įdomūs ar neįdo- 
mūs, ar jie nauji, ar jau kartą matyti. Čia pa- 
sireiškia pilna perversija: vietoj to, kad kas 
įdomu ir įvairina buitį, tarnautų gyvenimui, gy- 
venimas pajungiamas tarnauti įdomumui! Šito- 
kiam žmogui žinojimas sudaro nebe struktūruo- 
tą visumą, bet chaotišką masę, neturinčią nieko 
pastovaus, savo sudėtyje nuolat kintančią pa- 
gal tai, ką sekanti diena atneša naujo. Pasą- 
monėje individas šitokį stovį pergyvena kaip de- 
fektišką, savyje neatbaigtą ir nepatenkinantį. 
Iš čia kyla nuolatinis nerimas ir noras jaučia- 
mą trūkumą užpildyti kiekybe, taigi nuolatinis 
naujenybių ir sensacijų troškimas. Vienas šio 
fakto simptomų yra vien leksikoninių žinių pa- 
mėgimas,—žinių, iš bet kurios srities paimtų 
ir įdomia forma perteiktų. Šis kelias tačiau ne 
tik kad neveda prie norimo pasiekti tikslo, bet, 
priešingai, nuo jo nutolina. Rezultate atsiran- 
da atbukimas, ir asmenybės harmonijos galima 
dar mažiau tikėtis. 


Objektyvaus pažinimo reikšmės nuojauta 
visiškai nėra išnykusi ir mūsų dienų visuome- 
nėje. Siekiama nors minimaliai patenkinti ob- 
jektyvumo reikalavimus, remtis faktais... Tai 
tačiau netrukdo pasirinkti patinkančius faktus, 
o ignoruoti visus kitus... Gi paradoksiškiausias 
reiškinys gaunamas tada, kai sąmoningai ima- 
masi pageidaujamų faktų “susikurti", Santy- 
kiuose su sovietais tai apsireiškia keisčiausio- 

mis formomis. Iš vakariečių pusės organizuo- 
jami kontaktai, kurie po to tų pačių organiza- 
torių interpretuojami kaip draugiškumo ir Ssu- 
artėjimo . simptomai, nors blaivus stebėtojas 
lengvai pastebi, kaip visa tai dirbtina ir sovie- 
tų sąmoningai išnaudojama iliuzijoms sukurti, 
gi tiek kaip simptomai, tiek santykių atžvilgiu 
yra visiškai be vertės. 


Epochoje, kur sąmoningos ir savaimingos 
laikysenos iš individo mažai galima tikėtis, vis 
didesnės reikšmės įgauna gyvenimo stilius 
(way of life). Gyvenimo stiliui individas gali 
pasyviai atsiduoti. Jis jam atstoja asmenišką 
apsisprendimą. Krizės laikotarpyje gyvenimo 
stilius reiškia visiškai ką kita, negu stabilios 
kultūros periode. Pastarajame gyvenimo stilius 
yra natūrali kultūrinės egzistencijos apraiška ir 
išvada, apspręsta pirmoje vietoje dominuojan- 
čios idėjos. Gi krizės metu gyvenimo stilius yra 
įvairiausio pobūdžio mišinys, susidarąs iš tra- 
dicinių elementų, individų natūralaus linkimo 
patogiausia kryptimi ir galop dirbtinių manipu- 
liacijų, kuriomis įvairiausi veiksniai siekia vi- 
suomenei įteigti laikyseną, kuri atitiktų jų in- 
teresus. 


Šis gyvenimo stiliaus manipuliavimas iš 
esmės labai pavojinga apraiška. Viešasis gyve- 
nimas darosi priklausomas nuo veiksnių, ku- 
rie orientuojasi pagal savo dalinius interesus, 
tuo tarpu visumos rezultatas lieka paliktas su- 
puolimo valiai. Ir laisvuosiuose kraštuose nėra 
reti faktai, kur į žmogų težiūrima kaip į prie- 
monę savo naudai siekti. Kaip vieną iš daugelio 
simptomų galima paminėti komercinėje srityje 
paplitusi ''marketing", kuris nesitenkina esamos 
rinkos pažinimu, bet siekia rinką formuoti, ir 
būtent taip, kad nebūtų jaučiama, jog norima 
paveikti masė patenka kieno nors įtakon. Dar 
ryškiau visa tai matyti spaudoj, kur sutinka- 
mas tikras circulus viciosus. Norėdama pritrauk- 
ti skaitytojus, komercinė spauda pataikauja jų 
norams ir perteikia deformuotą, užtat patrauk- 
lų vaizdą. Šis iškreiptas vaizdas savo ruožtu 
vėl veikia visuomenę, suvienodina jos galvose- 
ną ir iki tol nesąmoningai individo pergyven- 
tus troškimus ir paverčia pseudoobjektyvia ir 
pripažinimo reikalaujančia viešąja nuomone, su 
kuria turi būti skaitomasi. Tuo būdu materia- 
linio intereso dėka egoistiniai ir iliuzoriniai vi- 
suomenės' siekimai tampa fiksuojami ir įgauna 
pretenzijų būti respektuojami viešojo gyveni- 
mo organų. 


ž Gyvenimo stiliaus nepastovumas glūdi ne 
vien tame, kad jis gali būti įvairių partikuliaris- 
tinių ir egoistinių veiksnių manipuliuojamas, 
bet ir tame, kad vien tik stilius nėra pajėgus 


individą kam nors pilnai angažuolti. Stilius 
šiuo atveju reiškia formą, kuri, tiesa, savyje 
neša tam tikrą turinį, bet šis turinys nebeturi 
pilno gyvastingumo, jis individo nebeuždega. 
Jis net nėra sąmoningai pergyvenamas, bet yra 
tapęs nesąmoningai realizuojama išorine forma, 
kuri atitinka individų tendencijas, bet pati per 
save neangažuoja. Stiliaus laikomasi, kol lei- 
džia išorinės aplinkybės ir kol be ypatingų sun- 
kumų galima jį išlaikyti. Gyvenimas dėl stiliaus 
neaukojamas. Būtų ir neprasminga rizikuoti 
gyvenimu, save statyti į pavojų visiškai gyveni- 
mo nustoti vien dėl to vienokio ar kitokio įfor- 
minimo. Ten, kur kyla klausimas gyventi ar 
žūti, stiliaus problemos tampa neaktualios, nes 
stiliaus elementai tėra tik dekoratyvūs gyve- 
nimo atributai. Radikalaus pavojaus akivaiz- 
doje galima atsilaikyti, tik atsiremiant į abso- 
liučius turinius, kurie nėra tik išorinė forma, 
bet daug daugiau: kurie egzistencijai teikia jos 
prasmę ir nėra išorinių aplinkybių sąlygojami. 
Todėl yra rimto pagrindo rūpintis, kad didįjį 
šių dienų bandymą sunkiai galės išlaikyti tie, 
kurie pasikliauja vien savo “way of life“ išlai- 
kymu, kas dažnai tereiškia norą išlaikyti pa- 
togų status guo ir nieko daugiau. Iš kitos pusės 
tačiau nereikia pamiršti ir to, kad jaunesniųjų 
kultūrų pasinešimas ginti tai, kas sava, tegul 
tai būna ir nereflektuotas ar nepilnai reflek- 
tuotas gyvenimo stilius, gali būti gyvastin- 
gesnis ir efektingesnis negu senųjų kultūrų re- 
fleksijos, teliekančios vien teorinėje plotmėje, 
atsietos nuo egzistencinės gyvenimo tikrovės. 


Mūsų dienų krizė, pirmoje vietoje yra žmo- 
gaus krizė, ir būtent dvejopa prasme: ji kyla 
iš žmogaus sampratos problemos ir savo iš- 
sprendime priklauso nuo žmogaus laisvo nu- 
sistatymo. Tiek individualinės, tiek kultūros 
egzistencijos stabilumas priklauso nuo to, kiek 
ši egzistencija remiasi aiškiai pripažįstamo- 
mis vertybėmis. Egzistuoti už vertybių ribos 
nėra įmanoma. Kur tikrosios vertybės nustoja 
savo galiojimo, jų vietoje atsiranda pseudover- 
tybės, ir nelygstamoji žmogaus vertė esti pa- 
neigiama. Išeities iš mūsų dienų situacijos gali- 
ma tikėtis, tik vėl radus pastovią vertybių ba- 
zę. Būtent, tai turi įvykti ne vien teorinėje, bet 
ir egzistencinėje plotmėje. Čia mes priklauso- 
me ne nuo anonimiško, iš anksto apspręsto 
proceso, bet nuo individualių apsisprendimų vi- 
sumos. Tuo būdu kiekvienas dalyvauja visu- 
mos likimo apsprendime, ir niekas šiandien nė- 
ra laisvas nuo atsakomybės už tolimesnį mūsų 


kultūros kelią. 


Aleksandras Radžiu 


VELEENUO LILO VA LAN DA 


AVE MARIA 


Zenito soste rymo 


Ironiška naktis. 
Many vienuolio žyme 
Išdegino ugnis 
Įkaitusių žarijų 
Likimo pelenuos. 


O būk, Sveika Marija, 
Pradžia kitos dienos. 


VIENUOLIO MALDA 


Tavęs, gyvenime, ilgėjaus, 
Ir štai—orasiskleidė diena— 
Viena vienuolio valandėlė, 
Kurios ir man, ir tau gana. 


Jau nieko man daugiau nereikia, 
Nes tu man džiaugsmas ir žaizda. 
Užpildyk visą naktį klaikią, 
Viena vienuolio valanda. 


LEDAS 


Jaučiu, į veidą šaltis dvelkia 
Sunkaus laukimo valandų, 

Ir aš meldžiuos: o, saule, kelkis, 
Pavirtus rudenio ledu. 


Nejaugi man tavęs jieškoti 
Tarp šio laukimo valandų? 
Leisk bent sekundę nežinoti, 
Kad tu pavirtusi ledu. 


s 

RAUDA 


Dulce et decorum est pro patria mori. 


Morai, apdengti juoda marška. 


PANAKTINIS 
Vėliau: SESUO, MERGINA, MOTINA, GEDĖ- 
TOJŲ CHORAS 


PANAKTINIS (su tarškine ir žiburiu): 
Vienuolikė ir ketvirtis! Vienuolikė ir ket- 
virtis! 
Trys ketvirčiai iki vidurnakčio. .. 
Vėjarodžių gaidžiai pasisuka staigiu kam- 
pu—žvanga jų krūtinės, blizga geležinės 
skiauterės. Kyla šiaurės vėjas. 
Apverkit, apgarbstykit tą, kurs mirė. 
Aš nemačiau jo veido ir nežinau jo vardo. 
Apraudokit tą, kurs guli pridengtas juoda 


spalva: iki vidurnakčio beliko tik trys ketvir- 
čiai. 

CHORAS: Skobsime karstą iš  perskelto 
ąžuolo;. 


Ažuolo šerdim bus tavo širdis. 

Perpinsim verbą viksva ir kardažole, 

Kad nepaniekinta būtų mirtis. 
Skobsime karstą senoviškų papročiu, 
Perpinsim verbą aštriąja viksva. 


SESUO:- 
mius sapnus: 

Dvylika karališkų žirgų S nata piliakal- 
ny. Jų galvos į vakarus atgręžtos, jų karčiose 
įpinti aukso pinigai. Balnai raudono totoriško 
safjano, o skyduose užbrėžtas dantytas skritulys. 

Dvylika plėšriųjų sakalų palaidota piliakal- 
ny—kraujo paukščių, geltonom akim ir penti- 
nuotom kojom. Ir susmeigta į žemę dvylika 
kardų. 

Sapnavo mano brolis neramius sapnus. 

Stumbro pėdsakus, įmintus samanose, 
lenktą vanago sparnų šešėlį, baltas šerno iltis... 

Trišakiai deglai liepsnoja prieš nelaimę! Vi- 
durdienį ant mūro sienos pasirodo juoda angis 
ir voras-kryžiauninkas. Ateina neganda. 

Tada genties senolė iškelia kaulėtą ranką 
ir nukirsdina galvas dvylikai sūnų. Ir šaukda- 
ma iš sielvarto, lyg Jietim „pakliudyta briedžių 
motina, susmeigia į Žemę dvylika kardų. LEžal- 
našautojos žingsniu nueina į liepsnas ir dūmus. 


Aiman, sapnavo mano brolis nera- 

BEIKUTĖ PŪKELEVIčIŪTĖ 


Tarp pelenų telieka žalvarinė sagė su dviem 
žalčių galvom. 

Aiman, sapnavo 
sapnus! 

Jam saulė šviesią dalią skyrė, paženklino 
jo kaktą mėnuo ir plazdanti, žalia žvaigždė— 
mirtin jį nulydėjo. 


mano brolis nuostabius 


CHORAS: Priglobk, žemele, jo palaikus, jo pe- 
lenus, jo šventą atminimą... 


SESUO: O, aš žinau, kuris pavasaris tau mirš- 
tant pasivaidino: 
Tai buvo paskutinis obelų žydėjimas. 
Ir tu gulėjai tėviškės sode, rankas sunėręs 
už galvos. 
Gegužės rytas buvo sklidinas, 
ašara. Net praskrendanti paukštė 
suvirpindavo orą. Ūmai sujudę obelies žie- 
dai paliesdavo viens kitą ir dūuždavo, lyg 
farforo žaislai. ; 
Tada, švelniai skambėdami, byrėjo žemėn— 
apkrisdami tau plaukus ir akis. 
Ir tu jutai, kad srūva didelė šviesa. Ateina 


lyg vaiko 


Kažkur toli siubavo ežerai. Didžiulės, mė- 
lynos jų širdys tvinkčiojo dugne: lėtai, 
sutartinai, vienodai. 

Miškų tankmėj pakėlė vainikuotą galvą el- 
nias pirmam pavasariškam šuoliui. Ir gul- 
beė-pasakų mergaitė, paslėpusi ant kranto 
žiedą ir karūną, nubrido ežeran.... 

Broleli mano! 

Svajojai tu tada apie nepaprastus ir negir- 
dėtus žygius. 

Tada tu mėgdavai eiles skaityti: 

Apie karalių, kuris turėjo liūto širdį, 
Ir apie stebuklingą ragą Olifantą. 

Ir švilpaudavai augšta, ulbančia gaida, 
Ir prausdavaisi rytmečiais prie šulinio, 
O vakarais, parjodamas iš pievų rūko, 
Akimirksniui nušvisdavai birželio pilnaties 
rate! 
Ir man tada atrodei, lyg mėnulio raitelis. . 
Ar lyg Achilas ant auksinio savo žirgo 
Ksanto. 

Svajojai tu tada apie gyvenimą. .. 

Tačiau beprasmišką gyvenimą 

Pakeitęs būtum ir tada—prasminga mirtimi. 
Broleli mano, vienturėli! 

Kokiais žiedais dabar tu sužydėsi, kokiais 
lapeliais sulaposi? 


CHORAS: Dėsim į karstą pagoniškas įkapes: 
Žalvario durklą ir lūšies nagus; 
Strėlei išaštrinsim smaigalio trikampį, 
Pančiosim kojas juodų vanagų 
Šveisime durklą senoviškų papročiu, 
Šveisime durklą senovišku papročiu, 
Drošime strėlę iš klevo šakos. 


MERGINA: Aiman, sapnavo mano mylimasis 
neramius sapnus: 


Atidavė auksinį savo raktą miestas. .. 

Iš tolo pradeda dundėti dvylika didžiųjų 
būgnų, aptemptų šunies oda. 

Pro vartų skliautą įvažiuoja svetimas val- 
dovas: su augšta, smaila, perlais nusagstyta ke- 
pure. Raudonu gelumbės taku be garso rieda jo 
karietos ratai. Jon įkinkyta dvylika žirgų. 

Nuo miesto sienų žiūri akmeny iškaltos 
taurų galvos ir raitelis, iškėlęs dviašmenį ka- 
laviją. 

Aiman, sapnavo mano mylimasis neramius 
sapnus: 

Aštrų, lenktą jataganą, jauną mėnesį ant 
cerkvės smaigo, juodą maro kryžių. . 

Dvylika kraujuotų vėliavų paklota žemėn. 
Svetimam valdovui—su augšta, perlais siuvinė- 
ta kepure ir juodo sabalo apsiaustu. 

Dvylika vienuolių užmMūryta gyvų koply- 
čios požemy. Verbų sekmadieni, šventam laike. 

Tada užstoja mirtina tyla. 

Velykų rytą iš po žemių pasigirsta tolimas 
giedojimas. Tai dvylika užmūrytų vienuolių— 
gieda mirdami prisikėlimo giesmę: 

Mors et vita duello conflixere mirando, 
Dux vitae mortuus, regnat vivus... 

Koplyčios angelas, išdrožtas rožės medy, 
pravirksta sidabrinėm ašarom- - - 

Aiman, sapnavo mano mylimasis nuostabius 
sapnus! 

Jam saulė šviesią dalią skyrė, paženklino 
jo kaktą mėnuo ir didelė rudens žvaigždė-— mir- 
tin jį nulydėjo. 

CHORAS: Saugok, žemele, jo palaikus, jo pele- 
nus, jo šventą atminimą. .. 


MERGINA: O, aš žinau, kuri naktis tau mirš- 
tant akyse pasivaidino: 
Tai buvo paskutinis dobilų žydėjimas. 
Mes ėjom bryde, pro plaukiančius rugius. 

Prietemoje blykčiojo rugiagėlės — atrodė, 
kad į javo lauką prikrito mėlynų žvaigždžių. 
Nuo užgirio tekėjo mėnuo. Didelis, gelto- 
nas, sklidinas medaus. Nušvitęs mažas de- 
besėlis buvo perbrauktas per jį, lyg Tau- 
dongūžės plunksna. 

Nuo mėnesio spalvos tau švietė akys ir plau- 
kai. Verpetais sukosi vešli jų garbana. Spin- 
dėjo, lyg tirpintas auksas. 

Ir tu jutai, kad bunda didelė jėga: Ateina 
naujas alkis—aštrus ir pirmapradis. 
Kažkur toli, į šaltą upių srovę, plaukė tam- 
sios, plėšrios žuvys. Po vandeniu žvangė- 
jo geležiniai jų žvynai, lyg surūdijusių 
šarvų krūtinės. 

Meldyne riktelėjo žalias paukštis! Jo šauks- 
mas nuaidėjo tris kartus. 

Miškų tankmėj medėjas tykojo naktinio 
grobio. Išgaląstas peilis žybčiojo tamsoj, lyg 
žaibas... 

Berneli mano! 

Svajojai tu tada apie nepaprastus ir ne- 
girdėtus žygius. 

Tada tu mėgdavai knygas skaityti — 
Apie karalių Arturą ir apie argonautus. 
Turėjai teęvą liemenį ir gerą, tvirtą ranką; 
Mokėjai meilų žodį tarti ir mokėjai jį 
branginti. 

Ir mėgai vyrų šneką, ir mėgai vyrų dainą, 
Užvesdamas ją augšta, nerimo pilna gaida. 
Svajojai tu tada apie gyvenimą. . 

Tačiau beprasmiška gyvenimą 

Pakeitęs būtum ir tada—šviesia mintim. 
Berneli mano, dobilėli! 

Kokiais žiedais dabar tu sužydėsi, kokiais 
lapeliais sulaposi? 


CHORAS: Kursime ugnį kalno viršūnėje, 
Paukštę aukosim ant krašto duobės 
Ir užkapoto žalčio karūnoje 
Ašarom žalias akmuo sužibės. 
Kursime ugnį senoviškų papročiu— 
Žemę šlakstysime paukštės krauju. 


MOTINA: Aiman, sapnavos mano sūnui nuo- 
stabūs sapnai! 


2 Žiemos speige pražydo raudonai žilvitis ir 
jūroje banguoja kruvina puta. Sukilo žemė. 


Nakties miškais, keliu į Medininkus, šuo- 
liais lekia šešetas žirgų! Jų karčiai supinti ka- 
som. Raudono medžio rogės kaustytos variu, iš- 
klotos vilko kailiu. Ant rogių senas skydo ženk- 
las—statmenas brūkšnys, trimitas ir meška. 


Ūmai suprunkštę, žirgai sustoja kryžkelėj. 


Garuoja jų įkaitę nugaros ir dreba drėgnos 
šnervės. 


“ Dvylika petingų vyrų iškyla kryžkelės še- 
šėliuose. Ginkluoti dalgiais, penkiadantėm ša- 
kėm ir išgaląstais kirviais už diržų. 

) Netarę žodžio, jie klaupiasi į mėnesienos 
sniegą. 

Pakyla rogėse Žemaičių vyskupas—žegno- 
ja dvylika sukilėlių... Ir blizgančius jų dalgių 
ašmenis, ir baltą, tylią girią. 

Tada vėl skrieja rogės. Vėl skamba pasa- 
gos ir dunksi ežerai, lyg milžiniški ledo būgnai. . 

Aiman, neramūs buvo jo sapnai: 

Kazoko rimbas, koriko virvės kilpa ir juo- 
das paukštis: slibinas-erelis, dviejų galvų kak- 
lais praplyšęs į šalis. .. 

Dvylika sukilėlių pakarta miško kryžkelėj. 
Šarmotą rytą, saulei netekėjus. 

Aušros gaisre nušvinta eglių trikampiai. Ir 
rūksta baltu dūmu, lyg rarotų žvakės. 

Dvylika bebalsių juodvarnių sutupia į ap- 
šerkšnijusį šermukšnį. 

Byra, byra karčios medžio uogos, tartum 
kraujo ašaros, į sniegą. 

Tą pačią naktį išeina paskutinis ir jauniau- 
sias brolis. Pro kryžkelę ir kartuves, į baltus 
eglių trikampius. .. 

Aiman, sapnavos 
sapnai! 

Jam saulė šviesią dalią skyrė, paženklino 
jo kaktą mėnuo ir lapkričio nakties žvaigždė— 
mirtin jį nulydėjo. 


mano sūnui nuostabūs 


CHORAS: Saugok, žemele, jo palaikus, jo pele- 
nus, jo šventą atminimą. .. 


MOTINA: O, aš žinau, kuri akimirka tau mirš- 
tant akyse pasivaidino: 
Tai buvo paskutinė vasara—giedra, žydra 
diena. 
Šventadienis, kai moterys bažnyčion neša 
Devynis vainikus pašventinti. 
Saldūnė obelis tebekvepėjo vakar nurašky- 
tais obuoliais; 
Po langu skleidėsi jurginas—geltonas, dide- 
lis kaip saulė. 
Nuo jo spalvos pirkia nušvito aukso atspin- 
džiais. b 
Nebuvo vėjo. Riešutyne noko branduoliai— 
aplink kiekvieną jauną kekę sukosi ratu 
karpytiniai sparnai. Kažkur toli, laukų ra- 
mybėj, vaikščiojo rugpjūčio angelas: su var- 
pų vainiku ir melsvo rūko rūbu. V aairs 
Ir tu jutai, kad plazda didelė rimtis. Ir 
kad ateina sielvartas—lig šiolei nepažintas. 


Ar pameni, tą paskutinį rytą, kai tu rie- 
kiai prie stalo duoną. 

Ir kai šventoji rugio duona atsiskyrė, 
Tariau, kad mums reikės, sūneli, skirtis. 
Mačiau, kaip dailiai tu buvai nuaugęs— 
puikaus ir augšto stogo. .. 

Suneli mano! 

Svajojai tu tada apie nepaprastus ir negir- 
dėtus žygius. 

Tada tu mėgdavai vartyti senobinį, paauk- 
sintais kraštais psalmyną— 

Skaitydavai apie karalių Dovydą 

Ir apie ranką, rašančią ant sienos ugnimi. 
O grūdą berdavai plačiu ir lėtu mostu 
Ir dirvą ardavai tiesiom vagom, 

Kaip žemdirbiai-senoliai, kaip tėvų tėvai. 
Svajojai tu tada apie gyvenimą. .. 

Tačiau beprasmišką gyvenimą 

Pakeitęs būtum ir tada —mirtim. 

Suneli mano, pirmgimėli! 


CHORAS: Laušime diemedį laušime 
Saulę iškalsim ant juodo akmens. 
Šventąją apeigą, šventąją pabaigą 
Liudysim priesaika kardo ašmens. 

Apeigą baigsim senoviškų papročiu— 
Akmenį ženklinsim saulės ratu 


PANAKTINIS: Ruoškis 
broli. 

Nusimesk nuo pečių kruviną milinę, nes 
mirtis tėra pradžia. 


kadugį, 


kelionėn,  pašarvotas 


Skaidrus, skaidrus vėlių šaltinio vanduo: 
veidui nusiprausti, žaizdai užgydyti, žemėj at- 
muštoms kojoms numazgoti. Šviesiai žali papar- 
čiai to šaltinio dugne atsispindi. 

Balta, balta vėlių drobė, baltesnė už jievos 
žiedą —be pašukos siūlo, be dulkės krislo. 

Saldi vėlių duona... 

Ir tamsiai raudonas vynas kvepia smilkalo 
dūmu. 

Todėl aš užgeriu tave, bičiuli, nepažįstamas 
brolau. Ramiai ilsėkis dausose, augštam vėlių 
suolely. Tu vėl atgimsi—vėl žiedeliais sužydėsi 
ir vėl lapeliais sulaposi. 

Gyvybės ratas niekad nenutrūksta, žemiš- 
ką gimimą ir žemiškąją mirtį apskriesdamas 
vienu lanku. Tai, kas po žeme trūnija, pratrykš 
žaliuojančiais pavasariais ir suliepsnos ateinan- 
čių kartų troškimuose. 

Be pabaigos pradžios nėra, o žemėj viskas 
atsinaujina. 

ŽEMAITIJA IKI šEšUPĖS IR VIRBALIO 


JONAS MATUSAS 


I 


svarbiausios 
Trakų ir 


Lietuvos senosios valstybės 
etnografinės sritys apėmė Vilniaus, 
Žemaitijos administracinius vienetus. Žemaiti- 
ja 16-to amž. dokumentuose dažniausiai vadi- 
nama “Žemaičių Seniūnija“, pagal senovinę 
slavinę kalbą, “Žomojtskoje Starostvo“. Nors 
kiti du minėti vieneiai vadinami karvedijomis 
arba vaivadijomis (I. Sprogis, Geogratičeskij 
Slovarį Drevnej Žomojtskoj Zemli, Vilna 1888, 
žiūr. atitink. raides). Tad “Žemaičių seniūni- 
ja" yra įprastinis ir bendrai priimtas termi- 
nas. i 

Žinoma, kartais šaltiniuose pasitaiko nu- 
krypimų nuo bendros linijos. Sakysime, rašo- 
ma “Žemaičių žemė“ (Žomojtskaja zemlia), 
net ir “Žemaičių kunigaikštija“ (Žomojtskoje 
kniazstvo). Pagaliau, net “Žemaičių valstybė" 
(Žomojtskoje panstvo). Pasitaiko, jog tas vie- 
netas traktuojama, lyg būtų skirtingas nuo Lie- 
tuvos didž. kunigaikštijos (cituotame veikale). 
Esama ir kurijozo “Žemaičių pavietas" (litovs- 
kaja Metrika, knig. Zapisej, XV). 


Tai yra ne „daugiau, kaip išimtys, sakytu- 
me, dokumentų rašėjų stiliaus ypatybės. Iš to 
daryti teoretines bei toli einančias išvadas, 
mažių mažiausia, yra nepagrįsta. Kartais len- 
kų istorikai užsispyrę stengiasi įrodyti, esą, 
Lietuva susidėjusi iš trijų skirtingų komponen- 
tų — „Lietuvos, Žemaitijos ir Rusiškos srities 


(pvz., O. Halecki, Litwa Rus i Žmudz leidi- 
"ny “Rocznik Akad. Umiejętnosci", wydz. hist.- 
tiloz., ser. II, t. 34: Krakow 1916). Neistorikai 


kartais: nesąmoningai pasiduoda tokiai tenden- 
cijai. 


Bet mūsų rašinio uždavinys yra pačios 
Žemaitijos plotas ir jojo administracinių vie- 
netų prigimtis ir apimtis. Dalykas nėra jau 
tokis paprastas, kaip pirmu pažvelgimu išro- 
dytų. Pasak Sim. Daukanto, 1568 m. buvę Že- 


maičiuose 24 valsčiai, kais Ms raso tevi- 
jos arba pavietai“ (Būdas etc., Plymouth, Pa. 
1892, 2 leid., p. 137). Juos išskaito vardais. 


Bet Mot. Uaibenanis maždaug apie tą pat laiką 
paduoda 28 “pawietes“ (Žemajtiu Wiskupiste, 
I, 1848, p. 10-15). Pagaliau, I. Sprogis pagal 

Vilniaus archyvą, kuriame dirbo, 
48 valsčius (iš 1575 - 1599 m.). 


1; 


22 
„Berštų 


Ww 


174 
18. 


išskaičiuoja 
Jųjų vardai: 
Bokštų 


(Bakštenskaja) 
Beržėnų-Biržėnų 


(Berštanskaja) 


„Betygalos 
„Biržinėnų 
„Baisogalos 
„Batakių 
„Veliuonos 
„Viešvėnų 
„Viduklės 
„Vilkijos 
„Gerdžiogalos 
„Gintiliškės 
„Gaižuvos 
„Gondingos 
. Grūstės 


(Grustenskaja) 
Dirvėnų 
Dabikinės 


19. Žarėnų 


20. 


A 
„ Karšuvos 
„Kretingos 


Gargždų 
(Korždovskaja) 
Karklėnų 


(Kretinskaja) 


„Kražių | 
„Kuršėnų 
„Medingėnų 
„Nausėdžio 


(Novosadskaja) 


„Airogalos 
„Platelių 
„Pavandenės 
„Palangos 

„ Patumšės 
Pajurio 
„Pūnios (Punskaja) 
„Rietavo 
„Raseinių 
„Skirsnemunės 
„Skuodo 
„Tverų 


40. Telšių 

41. Tendžiogalos 
(Tondiagolskaja) 

42. Užvenčio 

43. Upytės 

44. Kvedarnos 
(Fedanskaja) 

45. Šauduvos 
(Šavdovskaja) 

46. Šiaulėnų (Šiaulių) 

47. Jurbarko 

48. Josvainių 


Viskas yra jo “Geografičeskij Slovarj etc.“ 
(įžangoje). Bet ar tai jau paskutinis žodis? 
— Patsai Sprogis ką tik minėtoje vietoje prisi- 
pažista, kad ne: mat, tai vien pagal Raseinių 
vadinamojo žemės teismo bylas, tuo tarpu dar 
būta Vilniaus, Upytės, Ukmergės ir Trakų teis- 
mų archyvų, ir tai to meto Vilniaus įstaigose. 
Galima pridėti, jog Lietuvos Metrikos dalis, 
liečianti Lietuvos vakarus (tiksliau, karalienės 
Bonos dvarus), nėra paskelbta. Mes gi, sulie- 
tuvinę Sprogio slaviškai rašomus vardus, tuo 
tarpu nesigilinsime į jų lietuviškumą ir tikslią 
topografinę apimtį. 


Dalyką dar painiojo dokumentų kalba, at- 
seit, nenusistojusi ano meto terminologija, ką 
jau buvo pastebėjęs M. Liubavskis (žiūr. jo 
“Litovsko - Russkij Sejm“'). Pasirodo, tuos pa- 
čius ar beveik tuos pačius dalykus reiškė tokie 
terminai, kaip “laikomas dvaras“ (deržava), 
“valsčius? (volostj), “apskritis" (poviet, ujezd, 
okrug). Be to, būta teritorinių grynai teismi- 
nių vienetų (palyg. “Lit. - Russk. Sejm“, 723 
ir Sprogio “Geogr. Slovarj“, įv. vietose). 


Kadangi mūsų uždavinys visiškai kitokis, 
čia ilgiau nesustosime. Tik pastebėsime, jog 
15-16 amžiais Lietuvos pirminio administra- 
cinio vieneto bei valsčiaus būta dvaro, tariant, 
žemės ūkio dvaro. 


Tai be galo svarbus dalykas. Jo neįsisą- 
moninimas pagimdė nesusipratimą, galima sa- 
kyti, tikrą anachronizmą, kuris Lietuvos istorio- 
grafijoje išsilaikė iki pat mūsų dienų. Bū- 
tent, kad Užnemunė arba Suvalkija bei Sūdu- 
va nepriklausiusi Žemaitijos, kitaip sakant, ad- 
ministraciškai nebuvusi jos dalis. Ši tradicinė 
nuomonė buvo tokia stipri, jog jai negalėjo at- 
sispirti tokis Sprogis, kurio pagal archyvinę 
medžiagą sudarytame jau cituotame "Žodyne" 
pilna priešingų faktų. Ana, jis to veikalo įžan- 
goje (V) teigia, jog “ta (- Žemaičių) žemė, 
apimanti beveik visą dabartinės Kauno „guber- 
nijos plotą (eta ... zemlia, obnimajuščaja poč- 


ti vsio prostranstvo nynešnej Kovenskoj gu- 
bernii). 


| Beveik tas pat atsitiko su tokių žymiu 
istoriku, kaip Motiejus Liubavskis (nors jo gar- 
bę neseniai sumažino Berežkov (su Pičeta), 
žiūr. “Litovsk. Metrika etc.", I, Maskva 1946, 
p. 154 tol.). Jis labai daug dirbo su Liet. Met- 
rika, bet, veikiamas tradicinės nuomonės ir ne- 
pasinaudojęs Žemaitijos panemunių bylomis, 
pareiškė samprotavimą, kad 16-to amž. pradžio- 
je Suvalkijos plotai nepriklausę Žemaitijos. 
Patsai dalyko nestudijavęs, jis remiasi Balins- 
kio “Starožytna Polska“ ir Bonieckio '“Poczet 
Rodow". Dėl to yra atsargus: “kaip rodosi" 
(kak kažetsia) vėlesnės Marijampolės, Vilka- 
viškio ir Šakių apskritys įėjusios į “Kauno pa- 
vietą" (Oblastnoje Dielenije, II, skyr. VIII). 


Tokia situacija susidarė dėl to, jog iki šiol 
nėra išsamios studijos, kaip Lietuvos adminis- 
tracinis padalinimas kito amžių eigoje. Tą klau- 
simą užkliudę, Sprogis ir net Liubavskis daly- 
ko neėmė istorinėje perspektyvoje, kaip dažnai 
atsitinka su istorikais, betyrinėjančiais vieno 
kurio laikotarpio, ir tai vienos rūšies archy- 
vinę medžiagą. Šiuo atveju 16-to amž. pabai- 
gos ir net 17-jo pradžios būklė suabsoliuti- 
nama, t. y., vaizduojama, kaip egzistavusi vi- 
są laiką, ypačiai ankstybesniais amžiais. Juk 
"pavietas" ir “karvedija" - “vaivadija" yra aiš- 
kiai lenkiškos sąvokos, kurios Lietuvai pradė- 
ta taikyti tik nuo 16-to amž. pradžios, o ga- 
lutinai įgyvendintos tik po 1565 - 66 metų re- 
formos (palyg. Litovskaja Metrika, 1914 m., p. 
882 tol.). 


Dalyką teisingai buvo pastatęs (bet jo iš- 
samiai netyrinėjęs) Motiejus Valančius: girdi, 
Žemaitija iš pradžių buvusi valdoma - admi- 
nistruojama “budu Lietuvos“, o vėliau — Len- 
kijos pavyzdžiu (Žem. Wiskupiste, I, 10-15). 


Nelemtai tradicijai  sųąsidaryti, galimas 
daiktas, prisidėjo ir patsai Valančius savąja 
“Žemajtiu Wiskupiste". Tiesa, jis įsakmiai iš- 
vardija, be kitų, šiuos reikšmingus faktus (juos 
tiksliai cituosime vėliau): Suvalkijos parapi- 
jos, sujungtos į Virbalio dekanatą, priklausė 
Žemaičių vyskupijai; Žemaičių vyskupas Ker- 
šenšteinas buvo kilęs ir vasarodavo Užnemu- 
nės Kidulių dvare. Tačiau jis nerašo tos srities 
parapijų ištisų istorijų, kaip daro su Žemaiti- 
jos kitomis bažnyčiomis. O priežastis bus buvu- 
si grynai techniška: vyskupo Valančiaus lai- 
kais Užnemunė priklausė visiškai kitos vysku- 
pijos, dėl to jis negalėjo pasinaudoti kalbamų 
parapijų archyvais, kaip jam buvo įprasta. 

Po to suprantama, jei tradicinį anachro- 

Sušalęs vanduo (Vyt. 


nizmą pakartojo A. Šapoka Lietuvių Enciklo- 
pedijos Lietuvos žemėlapio istorinėje įtarpoje, 
kame Suvalkija nepriskiriama Žemaitijai (New 
York 1956). 

„Nors tradicinei nuomonei sugriauti yra pa- 
kankamai faktų jau minėtame Sprogio “Geo- 
grafiniame Žodyne", Vilniaus Archeografinės 
Komisijos išleistuose “Aktuose" (ypač 14-me 
ir 18-me tomuose) ir kituose šaltinių rinkiniuo- 
se, bet po K. Jablonskio “Istorijos Archyvo“ 
(Kaunas 1934) jąją skelbti, sakytumėm, iš vi- 
so negalima. Mat, čia išspausdinta Žemaitijos 
panemunėje esančio Jurbarko dvaro ir vals- 
čiaus pilnas inventorius. 

Raktą Žemaitijos ir Suvalkijos problemai 
išspręsti, kaip pradžioje užsiminėm, sudaro fak- 
tas, jog 15 - 16 amžiais Lietuvoje administra- 

Maželio nuotrauka) 


cinis bazinis vienetas buvo identiškas su že- 
mės ūkio vienetu. Taip buvo su Žemaitijos 
dešiniojo Nemuno kranto valdoviniais dvarais. 
Vadinasi, valsčius ir dvaras (su jo plotais) bu- 
vo tas pat. Tai matyti, galima sakyti, ant kiek- 
vieno puslapio Sprogio “Žodyno", daug kur 
Jablonskio “Archyve" ir 14-tam tome Vilniaus 
Archeografinės Komisijos Aktų. Klasikinis čia 
pavyzdys yra Veliuona. Rašoma: “Laikomas 
dvaras“ (deržava), “valdovo dvaras“ (gospo- 
darskij dvor), “valsčius (volostj, Sprogis, 39- 
41). Tas pat su Vilkija. Abiem atvejais dar 
sakoma "apylinkė" (okrug), o Vilkijai pride- 
dama ir "sritis" (oblastj). Jog kalbama apie 
tą patį dalyką, matyti iš posakio “pavietas ar- 
ba valsčius" (ten pat, 51 - 53, 296). Mums 
išrodo, jog valsčius yra sulietuvintas slavinis 


volostj, o lietuviškas terminas bus buvęs tė- 
vūnija, kaip jau buvo prasitarę Valančius su 
Daukantu. Tam galima rasti duomenų “Lietu- 
vos Metrikoje" ir minėtos Vilniaus Komisijos 
“Aktuose"". 

Valsčiaus ir dvaro simbiozas bus evoliuci- 
ja 12 - 14 šimtmečių būklės. Tuomet kiekvie- 
na pilis - tvirtovė turėjo territorium castri, 
kaip matyti iš kryžiuočių kronikininkų. Be ga- 
lo idomu, jog tai žodis į žodį atitinka 16-tame 
amžiuje pasitaikančius vietovardžius “pilies 
laukas" (piles lawka, pas Sprogi). 


Valsčius, kaip administracinis vienetas, ga- 
li didėti tik augštesniųjų vyresnybių sprendi- 
mu. Tuo tarpu valsčius, kaip dvaras, gali na- 
tūraliai augti, kuomet jojo žemės ūkio proce- 
sui yra nekultivuojamų ir privatiškai neužim- 
tų plotų. 


II 


(Jurbarkas, Virbalis, Naumiestis) 


Pirmiausia imame Jurbarko dvarą, ant Ne- 
muno dešiniojo kranto. Jo senovę liudija Viš- 
pilio piliakalnis prie Imsrės upelio. Galimas 
daiktas, jog Jurbarko pilis iš pradžių taip ir 
vadinta. Paties Jurbarko vardas yra vokiško ki- 
limo (Jurgio, t. y. šv. Jurgio pilis). Ta pilis 
atvejų atvejais figūruoja 13 - 14 amžiais. 15- 
me čia išsiplėtoja valdovinis dvaras, žinoma, su 
ūkiniu - administraciniu vienetu. 16-me amžiu- 
je tai vadinama “Jurbarko valsčium Žemaičių 
žemėje" (Jurborgskaja volostij v zemlie Žo- 
mojtskoj, pas Sprogį). 

Apie 1424 m. Žemaičių vysk. Dziergavičius 
įsako Veliuonos klebonui, kad lankytų Jurbar- 
ko “bažniczelę" (Žem. Wiskupiste, I, 65). O 
tarp 1517 - 22 m. čia jau savarankiška para- 
pija (ten pat, 79). Taigi vietovė jau gerokai 
išsiplėtojusi. Prieš 16-to amž. vidurį Jurbarko 
dvaras su valsčium pavedama karalienei Bo- 
nai. Vietovė klesti, dėl to čion (ir į Virbalį) 
bėga baudžiauninkai iš privatinių dvarų. Pri- 
eina iki to, jog Žemaičių bajorai 1547 - 1551 
m. formaliai skundžiasi, girdi, karalienės val- 
dininkai tokių bėglių neišduodą (Liubavskij, 
Litovsk. — Russk. Sejm, 561-88). 

Vienas 1584 m. dokumentas sako, kad Ne- 
munas teka “per karališką Jurbarko miestą" 
(pas Sprogį). Tai užuomina apie gravitaciją 
skersai Nemuno į pietus, tiesiog sakant, į Su- 
valkiją. Tai buvo faktas. 1559 m. ten, to Va 
Nemuno kairėje pusėje sėdi “jurbarkinis kara- 
liškas kaimas Kiduliai“ (selo korolevskoje jur- 
borgskoje, G. Volovič, Revizija Pušč etc., Vil- 
na 1867, p. 59-60). O 1583-čiais yra ir to var- 


do folvarkas (Sprogis). Kidulių vardas nebet- 
kokis: čia gimė ir paskui 12 m. gyveno že- 
mMaičių vysk. Jonas Krispinas  Keršenšteinas 
(vyskupavo 1696 - 1708). Šiai giminei ta vie- 
ta teko 1584 m., kuomet dvarą Kauno rašti- 
ninkas “Krispinas Keršenšteinas"“ nupirko iš Jo- 
no Lenartavičiaus Ulano (Opisj Dokum. Vi- 
lenks. Centr. Archiva, I, 123, VII, 303). Nors 
ta pavardė rašoma įvairiai, net “Kirchenštei- 
nas", pagal viduramžių vokiečių kalbą, turėtų 
būti Keršenšteinas, kaip ir yra neviename do- 
kumente. 

Jurbarko varžtas į Sūduvą, iš tikrųjų, bu- 
vo nepaprastas. Kėlimo reikalui Nemuno kai- 
riajame krante įkurta Pervazninkų kaimas 
(išlikęs iki mūsų dienų). Pravesta vieškelis, 
kurį vieni dokumentai rašo “doroga kniažia", 
o kiti į slavišką sakinį įterpia net lietuvišką 
“kunigo kielą“. Taip vadinama tik didieji, sa- 
kytume, magistraliniai keliai, pvz., iš Kauno 
į Prūsus Nemuno dešiniuoju krantu (Reviz. 
Pušč., 61-62; Jablonskio, Istor. Archyvas, 576, 
Sprogio, Geogr. Žodynas, įvair. vietose). Pa- 
minėta net tiltas ant Kregždantės. Vieškelis iš 
Kidulių traukė link Slavikų (kame upelis Šla- 
vikė), paskui pašešupiais iki Naumiesčio ir to- 
liau iki Virbalio, kuris iš pradžių vadinta No- 
wa Wolia, atseit, “Nauja Laisvė“. 

Viskas augo, kaip grybai po lietaus, ir Vir- 
balis (Wierzbolowo) 1561 m. jau “Virbalio už- 
vaizdijos? (woitowstwo  nowowolskie) cent- 
ras. Ir tikras miestas. Jame 17 gatvių, yra dak- 
taras ir gatvių grindikas. Amatininkų skaičių 
nurodo gatvių vardai: Dailidžių (Stoliarska), 
Bendorių (Bednarska), Namų Statytojų (Cze- 
ssielska), Kalvių (Kowalska), Šaltkalvių (Šlio- 
sarska), Kepėjų (Piekarska), Pjovikų (Rzez- 
nicka). Ir garsusis Martynas Mažvydas čia tu- 
ri namą (Istorijos Archyvas, 636 tol.). 

Virbalio pradžia dar prieš 1502 m. Mat, 
taismet Žemaičių vyskupas, pristatant kuni- 
gaikščiui Aleksandrui, čion klebonu skiria “ku- 
nigą Joną", atvažiavus; iš Krokuvos (Žem. 
viskupiste, I, 76. 

Jurbarko valsčiaus suvalkiniuose plotuo- 
se turėjo eiti gyvas religinis judėjimas. Vys- 
kupo Merkelio Giedraičio pavedimu, 1587 m. 
padarius Žemaičių vyskupijos vizitaciją, ji pa- 
dalyvta i tris dekanatus, kaip rašo Valančius, 
“Wierzbolowa arba Užnemune, Viduklės ir 
Luokies' (I, 118). 16-to amžiaus pabaigoje ar 
17-to pradžioje Užnemunės plote buvo 6 kalvi- 
nų bažnyčios. Atrodo, jų tarpe Šventežeris ir 
Balbieriškis (II, 251 tol.). 

Jurbarko - Virbalio didžiojo vieškelio pu- 
siaukelėje ikurta Naumiestis (vėl Kudirkos 

Naumiestis). Atrodo, čia būta Pašešupio užvaiz- 
dijos arba “vaitystės" centro. Anot “Slownik 
Geograficzny" (13) Naumiestį įsteigusi kara- 
lienė Cecilija Renata 1643. III. 26 ir savo vyro 
garbei praminusi Wladyslawow. Tiksli data nu- 
rodo, jog čia kalbama apie miestui suteikimą 
savivaldos arba Magdeburginių teisių. Juk ka- 
ralienės dokumentas datuotas diena ir mėnesiu, 
be to, jame kalbama apie rotušę su laikrodžiu 
ir amatininkų gildes. Pagal loginę ir ūkinę - 
ekonominę tvarką, miestelis čia bus susikūręs 
16-to amž. antroje dalyje. Juk 1561 m. yra 
Meištai, kurie, iš tikrųjų, sudaro Naumiesčio 
dalį. Pagaliau, toje vietoje formavosi (kaip tik 
šiuo metu) “Pašešupio užvaizdijos" centras. 
1647 m., iš visko išrodo, pažymi jau pilnatei- 
sės ir savarankiškos parapijos įsteigimą. 

Žemaičių vyskupas J. Karpis 1739 m., pa- 
sak Valančiaus, aplankė “wisa Užnemone“ (I, 
208). 

Atrodo, jog Virbalio vieškelis naudota su- 
sisiekimui tarp pietryčių Lietuvos ir Žemaiti- 
jos. Jei Motiejus Valančius rašo, jog jėzuitas 
Jonas Jamialkowskis su dar dviem vykę (tur- 
būt, iš Merkinės, kame apie 1570 m. buvo 
įsikūrę) per Virbalį į Varnius, tai parankiau- 
sias kaip tik šis kelias (II, 82-8; Batiuškov, 
Bielorussija i Litva, 1890, p. 476). 

Ir taip, Jurbarko valsčius nuo Nemuno 
traukėsi tiesia linija į pietus apie 60 kilomet- 
rų. Iki 16-to amž. vidurio tame plote minima 
26 kaimai. Jų tarpe tokie, kurie išliko iki mū- 
sų dienų: Pervazninkai, Sudergas, Gečiai (Gie- 
czayty), Kirkilai (Kirkilowiczy), Kupriai, Sin- 
tautai (Suntowtaicze), Rukšniai, Turčinai, Sta- 
naičiai, Meištai, Kybartai (Kiborty). Visos tos 
gyvenamos vietos sujungta į 3 užvaizdijas 
(woitowstwo): Užnemunės (Zaniemonskie), 
Pašešupės (Poszeszupskie) ir Virbalio (Nowo- 
wolskie, Istor. Archyvas, 575 tol.). Kad čia 
kalbama apie tą patį valsčių, matyt iš to, jog 
minėtos trys "vaitystės"  inventarizuojamos, 
eilės tvarka, su dar 4 “vaitystėmis", esančio- 
mis Nemuno dešinėje. Jei inventoriaus įžango- 
je rašoma “visas Jurbarko ir Nowa Wolia 
valsčius" (wlosci wszytkiey iurborskiey y no- 
wowolskiey), tai tik rodo, jog būta tendenci- 
jos įsteigti naują Virbalio valsčių. Kartais net 
sakoma: “Nowa Wolia miestas ir valsčius" 
(miasto i wlosc nowowolska, tenp. 661). Ta- 
čiau konkrečiai inventorizuojama tik Jurbarko 
užvaizdijos bei "vaitystės". 

Aiškiai išskiriama dirbamos dirvos (polia 
pašnyja) ir “pušča“, atseit, miškai. “Puščos" 
vardas, turbūt, nori pažymėti, jog tai nearia- 
mi nesėjami plotai. Miškus prižiūri Jurbarko 

girininkas (lesniczy) su raitais eiguliais. Re- 
vizorius Valavičius visur čia rado “senus kap- 
čius" nuosavybėms atskirti. “Senas Rekučio ke- 
lias (droga starodawna Rekuciewska) ėjo 
nuo Nemuno ties Smalininkais iki Šešupės ties 
Jotija; kitas — nuo Šešupės per Siesartį ir to- 
liau per Gelgaudiškio girią iki Nemuno; 0 ar- 
terijinį “kunigo kielą“ jau minėjome (Istori- 
jos Archyvas, 576, 662, Revizija Pušč, 56-58). 

Taigi Jurbarko valsčiaus būta ne ordina- 
rinio bei paprasto. Bet Veliuonos ir Vilkijos 
— irgi tokio milžiniško didumo. Palyginamie- 
ji santykiai matyti 1567 metais. Visoje Žemai- 
tijoje nei Jurbarkui, nei Veliuonai, nei Vilki- 
jai neivienas valsčius nei iš tolo neprilygsta 
(Litovsk. Metrika, 1915 m., 666 tol., Sprogis 
“Žodyno" įžangoje). 

Šiuodu valsčiai yra prie pat Nemuno, kaip 
ir jurbarkinis. Dėl ko jie taip išsiplėtė?—Pa- 
aiškinimą randame valdovo 1529 metų instruk- 
cijose Žemaitijos valdovinių dvarų valdytojams. 
Girdi, “leidžiama tik tie dvarai kultyvuoti - ug- 
dyti, kurie buvo kunigaikščio Vytauto laikais“ 
(odno onyi dvory majutj bytj napravovany 
tyi, kotoryi byli času kniazia Vitovta, Liu- 
bavskij, Oblastnoje Dielenije, očerk III, sk. 13). 
Vadinasi, leidžiama senieji ugdyti, bet nelei- 
džiama naujų steigti. Dėlto jau esamieji dva- 
rai buvo plečiama be jokio saiko. Nors, ant- 
ra vertus, Prūsijoje tą patį reiškinį randame 
dar didesniame maštabe: Balgos, Brandenbur- 
go ir Karaliaučiaus komturijos 14 - 15 a. bu- 
vo ištysusios per 200 kilometrų, atseit, nuo 
Baltijos jūros iki pat Lietuvos sienų (žiūr. 
žemėlapį pas C. Steinbrecht, Die Burgen d. 
Hochmeisterzeit in Preussen, Berlin 1920). 


ŽLII 


(Skirsnemunė, Gelgaudiškis, Raudonė) 


Skirsnemunė yra figūravusi lietuvių kovo- 
se su kryžiuočiais nevieną kartą. Čia nuo seno 
buvo valdovo sustiprinta vieta ir dvaras. Be 
kitko, tai patvirtina vienas 15-to amžiaus pra- 
džios raštas, kame sakoma “des Wythes hoff 
gewest ist." Atrodo, reiktų skaityti “Vytauto 
dvaras yra buvęs“, o ne, kaip spėjo vokiečių 
leidėjai “Vytenio dvaras“ (Withens hoff, žiūr. 
Seriptores Rerum Prussicarum, II, 709, palyg. 
III, 300). 

Ši vietovė yra priešais Kaimelį, kuris Su- 
valkijos šone. 1582 - 1584 metų dokumentai 
Skirsnemunę (Skirstomonj) vadina dažniausiai 
"laikomų dvaru" (deržava) arba “Skirsnemu- 
nės valsčium". Nors yra posakių “karališkas 


772117 977; 


Raudonės rūmai - pilis prie Nemuno ties 


Plokščiais 
miestas" (korolevskij gorod), “folverkas su 
kaimu“, ar tiesiog kaimas (selo). Retkarčiais 


sakoma, kad dvaras gulįs Jurbarko valsčiuje. 
Bet, greičiausia, dėl to, kad abi vietovės vie- 
na nuo antros gal kokių 4-ių kilom. atstume. 
Skirsnemunės dvaras — valsčius turėjo girią 
(puščą), kuri Suvalkijoje siauru ruožu trau- 
kėsi iki Novos upolio (Sprogis 134, Opisj Doku- 
kumentov etc., IV, 28, Revizija Pušč, 56-59). 
3-čiasis dvaras yra Gelgaudiškis. Jis iš pat 
pradžių užmena mįslę, kadangi to vardo vie- 
nas dvaras yra Nemuno dešiniame, antrasis — 


tiesia linija kairiajame, atseit, Suvalkijos kran- 
te. Bet čia pat reikia pastebėti, jog šis visuo- 
met vadinta Gelgaudiškiu, anas gi — Gelgaudo 
ar Gelgaudų, ypačiai nepriklausomos Lietuvos 
laikais. Bet vietos žmonės jo kitaip nevadino, 
kaip “Zamkum'"". 


Dvaras Dedigoldiški yra “ties Nemunu" 
(nzd nim), ta upė teka “pro jį (mimo ... 
Gedgovdiški). Pastaroji versija dažnesnė (Spro- 
gis, 93). Čia buvo įtaisytos vebrų peryklos 
(bobrovyje goni). 1567 m. Gelgaudiškis mini- 
mas kaip dvaras su miesteliu (Lit. Metr. 

1915, p. 451). O 1588 m. net šitaip: prie “De- 
digoldiški yra miestelis ir bažnyčia, (taip pat) 
giria" (Sprogis, ten pat). Pagaliau, labai reikš- 
minga žinia yra viename 1589 m. dokumen- 
te. Čia Bagdonas, Pauliaus sūnus, Sapiega, 
Brastos kaštelionas skundžia Motiejų Demb- 
inskį, “Salcelskago" seniūną ir dvaro Gedgov- 
diški valdytoją (vradnik), kad tas užpuolęs jo 
Panemunės dvaro “Migeikiškių dirvą“ (grunt 
Migejkiški dvora Ponemunskogo, Opisj Doku- 


mentov, I, 98) Kame ta Panemunė ir ka- 
me Gedgovdiški? — Šį tą sako jau pati 
“Panemunė". Juk dokumentai žino “užnemu- 


nės girias" ir net “Užnemunės dvarą“ Vilki- 
jos valsčiuje (Sprogis, atitinkamos raidės). 
Vadinasi, užuomina apie šiapus Nemuno. Iš 
tikrųjų, per tą Panemunę teka Raudonės upe- 
lis, kuris aiškiai yra dešinėje pusėje. Panemu- 


nės laukuose įsikūręs Pamituvio  folvarkas 
(Sprogis). Minėtas upelis skiria Veliuonos 
dvaro kompleksą nuo kalbamos Panemunės. 


Pagaliau, viena vieta, atrodo, išsprendžia visą 
mįslę: Nemunas teka per “Paškovskij folva- 
rok, kuris vadinamas Panemune“ (Paškovskij 
folvarok, prozyvaemyj Poniemonje, Sprogis, 
raidė N.) O tas Paško, t.y. Pauliukas buvo 
ne kas kitas, kaip Žemaičių seniūno Jono Kęs- 
gailaičio raštininkas, tą dvarą gavęs iš didžio- 
jo kunigaikščio Kazimiero Jogailaičio 15-me 
šitm. (Litovskaja Metrika, Kn. Zapisej, 1910, 
p. 138-9). Vadinasi, dvaras - pilis, kurį dabar- 
tinių laikų raštai pasišovė vadinti “Gelgaudų 
dvaru" ar “Geldaugų pilim“, iš tikrųjų, isto- 
rijoje niekuomet taip nebuvo vadinamas. Tad 
suprantamas tas vietinių kaimiečių “Zamkus"'. 


O Gelgaudiškio dvaras buvo už Nemuno, at- 
seit, Suvalkijos pusėje. Pats vardas rodo, jog 
jis buvo įsteigtas Gelgaudų, ir tai apie 15-to 
amž. vidurį. Mat, nuo 1412 m. tos giminės 
Mykolas Mingaila buvo Veliuonos laikytojas, 
vadinasi, šeimininkavo netoliese. 16-to amž. 
pradžioje jis tebuvo anapus upės esančios Pa- 
nemunės folvarkas. Tai atitinka panemunių že- 
mių ūkio plėtrą bei ekonominę gravitaciją. Ir 
Kaunijos Panemunė - Gelgaudai, ir Suvalkijos 
Gelgaudiškis aiškiai paliudyti 1517. XII. 4: tuo- 

met velionio Jono Sapiegos sūnų su pamote 
byloje šiajai priteisiama Panemunės dvaras su 
Gelgaudiškio folvarku (ten pat, I, 1903, p. 
1005-6). 

Gelgaudiškyje 1588 m. yra dvaras, mies- 
telis ir bažnyčia. “Slownik Geograficzny“ šio- 
sios pradžią sieja su 1585 m. ir kunigaikštie- 
nės Čartoriskienės vardu. I tai labai gražiai 
derinasi faktas, jog už kokių 10 kilom. į piet- 
ryčius gulį Šakiai iš pradžių tebuvo Gelgaudiš- 
kio parapijos filija. 

Na, bet Gelgaudiškio bažnyčios 
Motiejus Valančius. Dėl ko, mes jau nurodė- 
me. Grigas Valavičius tą dvarą pamini netiesio- 
giai: esanti giria pono Sapiegiškinė - Gelgau- 
diškinė (puščeju pana Sopiežinoju Kodkgovdiš- 
skoju, Revizija Pušč, 56-8). Antra vertus, jis 
tiesiogiai negvildena nei Kriūkų, nei Svetuši- 
no, nei Panykio, nei dar nevieno dvaro. Mat, 
jo uždavinys buvo valdovinių girių sienos. 


nemini 


Toliau į rytus — Raudonė. To vardo upe- 
liuką metraščiai jau mini 14-me šimtmetyje. 
Dvaras Ravdany yra Veliuonos valsčiuje ir ra- 
šoma gulįs šalia (vozlie) Veliuonos dvaro 
(1598). Jųdviejų tiksli siena eina Gystaus upe- 
liuku (Sprogis, 267-8). Tarp dvarų yra kelias, 
būtent, Raudonkelis (Ravdankelis). 


Pagal bendrąją gravitaciją į pietus, Rau- 
donė (kaimas) išsitiesusi “abipus  Nemuno?' 
(obapol reki Nemna). Vadinasi, apima Suval- 
kijos Plokščių apylinkę. Raudonės dabartiniai 
bokštuoti rūmai, kaip ir Gelgaudų - Panemu- 
nės pilis, bent savo seniausiomis dalimis bus 
iš 15-to amž. Atrodo, abu pastatus mini dip- 
lomatas - keliautotojas Ghillebert de Lanoy, 
kai 1413-14 m. važiavo iš Kauno į Ragainę. 
“Po to aš išvykau iš Kauno Lietuvoje, visą 
laiką savo rogėmis važiuodamas Nemuno upe, 
ir pravažiavau dvi pilis įkrantėje" (me partis 
de Cauve en Letan allant toujours sur la ri- 
viere de le Memmelle... et passay par devant 
deux chasteaulz, P. Klimas, G. de Lannoy, angl. 
vert. Jurgėlos, New York 1945, p. 92, origi- 
nalas buvo “Praeityje", 1933, t. II.). 


(Bus daugiau) 


MELODIJOS PRIMATAS IR LIETUVIŲ MUZIKA 


GIESM Ei 


KU N. 


I. MUZIKA IR JOS PAŽANGA. 


Svarstymų pradžioje reikia trumpai pake- 
denti du klausimu, būtent: Kas yra muzika 
savo esmėje? ir: Ar senovės muzika savo esmė- 
je buvo skirtinga nuo “moderniosios muzikos? 
Jeigu būtų išeinama iš daugumos šiandieninių 
žmonių galvosenos, kurią formuoja jau ne gi- 
lesnė mintis, bet medžiaginė nauda, tai atsaky- 
mai į šiuos klausimus būtų labai įvairūs. Tie 
atsakymai vargiai atitiktų objektyvią tiesą. 


Senovėje muzika" reiškė tą pat, ką šian- 
dien reiškia “melodija (graikų MELOS), gies- 
mė, odė kartu su melodija. Ši sąvoka apjungė 
paprastutes psalmes su jų melodijom ir plačias, 
komplikuotas arijas. Izraelitų, graikų, egiptie- 
čių muziką sudarė tik vientisinės melodijos, 
vienbalsės ir be harmoninio palydo. Melodijų 
palydėjimas oktavių, kvinčių arba kvarčių bū- 
du esmėje buvo paprastas tos pačios melodijos 
pakartojimas augštesnėje arba žemesnėje padė- 
tyje. Melodijos esmės nepakeitė skirtingas to- 
nų arba pustonių palydimose melodijose išdėsty- 
mas. Šiandienis melodijos (muzikos) harmoniza- 
vimas, kitais žodžiais tariant, greta turimos 
(pagrindinės) melodijos pridėjimas arba sukū- 
rimas antros, trečios ar net ketvirtos melodijos 
yra tiktai muzikos sutirštinimas. Tiršti akor- 
dai nepakeičia muzikos esmės. Jie tarnauja 
įspūdžiui sustiprinti. 

Kaip darnus skirtingų melodijų šalia viena 
antros sustatymas yra vadinamas kūrimu, kom- 
ponavimu, taip ir vienos vienintelės daugiau ar 
mažiau meniškos melodijos išradimas užsitar- 
nauja šio vardo. Gražią melodiją sukurti yra 
daugiau meniško talento reikalaująs darbas ne- 
gu jau esamą melodiją suharmonizuoti, t.y. pa- 
versti daugiabalse. Harmonija yra melodijos 
rūbas, kuris nesunkiai gali būti keičiamas. Šis 
harmoninis rūbas gali būti tai pačiai melodi- 
jai pagal norą įvairinamas. Įvairaus stiliaus me- 
lodijų junginys determinuoja muzikos harmo- 
nijos rūšis: diatoninę, chromatinę, disonansinę- 
modernią. 

Melodijos (muzikos) dvasios įvairinimas, 
kaitaliojimas, naujų ritmų išradimas ir įvairių 
intervalų panaudojimas yra žinoma taip pat se- 

nosioms ir net “laukinėms" tautoms. Melodijos 
grožis, apimtis, arba plotis ir ilgis priklauso nuo 
kūrėjo muzikinio talento ir išsilavinimo, nuo 
jo dvasinio ir fizinio pajėgumo ir genialaus 
lakumo. Kaip architektūros pastato dydis nepa- 
gerina savaime dar io meninės išvaizdos, taip 
melodijos paprastumas nemažina jos vertingu- 
mo meno atžvilgiu. Melodijos ritmų įvairinimas 
iki komplikuotumo, naujų muzikos formų išra- 
dimas arba esamų formų perkombinavimas ir 
įvairūs kitoki europietiškos muzikinės kultū- 
ros išradimai galutinėje sąskaitoje gali būti su- 
vesti į techninę pažangą; techninių išradimų 
panaudojimas muzikos srityje nepakeičia pačios 
muzikos esmės—melodijos. Harmonijos kaita- 
liojimas, naujų kompozicinių formų sugalvoji- 
mas, muzikos išpildymo įvairinimas ir tobuli- 
nimas kartu su naujų muzikos instrumentų 
išradimu ir tobulinimu—tai visa yra muzikinės 
technikos dalykai. 


Įvairūs muzikoje vartojami terminai sie- 
kia padėti vieną muzikos kompoziciją atskirti 
nuo kitos. Pavyzdžiui, monodija arba monodinė 
muzika yra melodija su instrumentų palydu. 
Homofonija arba homofoninė muzika yra me- 
lodija su žmonių balsams pritaikytu palydu. 
Polifonija reiškia keleto meniškų melodijų jun- 
ginį. Šie ir kiti muzikiniai terminai nenusako 
muzikos esmės, o tik apibrėžia muzikos pavida- 
lą arba jos išraiškos bei išpildymo būdus. Kur- 
gi tad jieškotina muzikos esmės (melos) pa- 
žanga? Ar iš viso tokia pažanga yra galima? 
Pačioje muzikos esmėje pažangos negali būti. 
Apčiuopiama muzikos “pažanga" pilniau paryš- 
kėja estetikos ir grožio šviesoje, būtent, 1) ka- 
da objektyviai, arba amžinojo meno dėsniais re- 
miantis, nušviečiama rašytos muzikinės kompo- 
zicijos vertė visais atžvilgiais, ir 2) kada sub- 
jektyviai, t.y. gero ir tinkamo muzikos išpildy- 
mo dėka, pati muzika būna sudvasinama, nau- 
jai atkuriama ir paverčiama gyva, matoma ir 
girdima. 


Iš 19 amžiaus atkeliavusi nuomonė: su lai- 
ku viskas gerėja, laikui slenkant menas daro 
pažangą, “modernėja" arba tobulėja, šiandien 
jau yra pasenusi ir atsilikusi. Keičiasi, gerėja, 

tobulėja ne meno esmė, bet tik antriniai daly- 
kai: medžiaga, forma, meno supratimas ir iš- 
pildymas, technika medžiagos ir iormų valdy- 
me ir pan. 

Senovės muzika savo esmėje (melos) sto- 
vėjo nė kiek ne žemiau už šiandieninę. Jai trū- 
ko tik šiandieninio išvystymo, į augštesnį laips- 
nį pakėlimo, jos išpildymą įvairinančių nau- 
jų priemonių. Nuomonę, kad muzika esanti jau- 
niausia iš visų menų, nes vėliausiai “išsirutulic- 
jusi'', reikia laikyti tik gražiais žodžiais, tinkan- 
čais pasakų pasauliui. ( Plg. Dr. J. Handschin, 
ibd., 16 pusl.). 


Pažangos įstatymas mene remiasi bendrą- 
ja žmonių prigimtimi, prigimtiniais talentais, 
išvystomais atitinkama lavyba, tobulinimu ir 
technika. Jis yra visoms tautoms ir visiems lai- 
kams bendras, tik ne lygiai prieinamas. Tikroji 
pažanga muzikos mene, geriau sakant, muzikos 
kultyvavime, vyksta bendrosios dvasinės ir 
techninės kultūros kėlimo keliais ir priemonė- 
mis: įgimtų talentų atpažinimas, galimybių su 
darymas jiems plėtotis ir žydėti, jų lavinimas, 
stiprinimas ir praktiškais darbais atskleidimas 
tautos naudai. Juo plačiau ir daugiau šie as- 
meniniai talentai būna bendruomenės turimų 
priemonių pagalba atskleidžiami ir plėtojami, 
tuo labiau didėja muzikinė pažanga kokybe ir 
kiekybe atskirų asmenų ir bendruomenių bei 
tautos atžvilgiu. Muzikinio talento bei išradingu- 
mo galia pagrįsto, sociališkumu bei artimo mei- 
le ir kartu tinkamu meno įvertinimu paremto 
gyvenimo sudaromos ir pasiūlomos progos yra 
vartai ir kelias į muzikos kultūros augimą. Ši- 
tuo gyvenimo įstatymu remiasi visokia pažanga 
muzikoje. Atskirų žmonių arba bendruomenių 
materialinėmis ir dvasinėmis kultūrinėmis prie- 
monėmis teikiama pagalba yra būtina sąlyga 
muzikai augti ir tarpti. Meniškam talentui vys- 
tytis ir augti yra reikalinga atitinkama dirva. 
Be tokios dirvos ir geri talentai dažniausiai pa- 
silieka apmirę, o bendruomenė ir tauta atsi- 
likusi, nes nėra kas jai šioje srityje vadovautų, 
kelia rodytų ir ateičiai šviestų. 


II. ISTORINĖ PARALELĖ 


Daugiabalsės muzikos pradžia Vakaruose 
yra veidrodis ir kartu atspindys, kuris padeda 
lietuvių muzikos kultūros raidą geriau suprasti. 
Natūrali, bendroji muzikos gimimo ir vystymo- 
si, kūrimo ir plėtojimosi eiga esmėje yra ta 
pati visose tautose. Dvasinei žmonių kultūrai 
kylant, gerėja, stiprėja ir didėja įvairios meno 
rūšys, tarp jų ir muzika, kaip viena iš dvasin- 
giausių meno reiškimosi sričių. 

Žmonių kultūros raidoje iki 9-to amžiaus 

po Kristaus muziką apskritai sudaro vientisinės 
melodijos, giedamos tai vyriškų, tai moteriškų 
balsų, arba abiejų kartu, tai grynai vokaliniu 
būdu arba palydimos to laiko muzikos instru- 
mentų. Esamai melodijai antrą balsą, t.y. ša- 
lutinę melodiją prikergti iš apačios arba vir- 
šaus, pradedama tik 9-12 amžių laikotarpyje. 
Tam pradžią padarė St. Marcialio vienuolynas 
Limožo mieste Prancūzijoj. Iš pradžios palydin- 
čiojo melodija buvo paprasta, ėjo būdu “gaida 
prieš gaidą" daugiausia kvinčių ir kvarčių at- 
stume ir baigėsi unisonu arba oktava. Vėliau 
prieš vieną melodijos gaidą imama statyti ke- 
letą palydinčios natos gaidų, ir taip pastaroji 
įnešė naujumo į tuometinę muziką (jau esamas 
melodijas). Tuo būdu buvo parodyta galimy- 
bė ir atverti vartai į daugiabalsę muziką, vadi- 
namą polifonija. —Šitas kelias einamas taip 
pat ir lietuvių muzikos mokyklose. 


Instrumentinės savarankios muzikos pir- 
mieji pėdsakai Vakaruose žinomi iš 13-14 am- 
žiaus taipgi Prancūzijoje. Pradžioje tai yra tik 
bandymas pamėgdžioti vokalinės muzikos pa- 
vyzdžius— giesmes. Tie pėdsakai labiau ryškė- 
ja kartu su styginių instrumentų atsiradimu 
ir vargonų statymo technikos tobulinimu. Ša- 
lia iki tol žinomos muzikos formos, vadinamos 
“motete", dabar sugalvojama nauja muzikinė 
forma, pavadinta “kantilena". Motetė—tai grynai 
vokalinė giesmė, kurios pagrindinį balsą (esamą 
melodiją arba canto firmo) palydi naujai pri- 
dėti balsai. Kantilenoje pagrindine melodija ei- 
na visai naujai sukurta nata. Taigi jau nebesi- 
laikoma tradicinio dėsnio: canto firmo partiją 
skirti seniau sukurtom, ypač gregorinėms me- 
lodijoms. Tai yra originalios ir visai savaran- 
kios kūrybos pradžia. Naujai sukurtoji pagrin- 
dinė melodija giedama su atitinkamu tekstu, o 
antrąjį vadin. tenoru, ir trečiąjį balsą, vadin. 
kontratenoru, pavedama atlikti instrumentams. 
Tai yra pradžia instrumentinio palydo, akom- 
panimento tikrąja žodžio prasme. Šitas yra na- 
tūralus kelias muzikos raidoje: per vokalinę 
muziką eiti prie instrumentinės. Jis tinka ir 
lietuviams. 


Motetė ir kantilena buvo paprasti, vienos 
dalies arba vieno muzikos sakinio kūriniai. Dvie- 
jų ir trijų dalių kompozicijos atsiranda 14 am- 
žiuje. Tai yra italų “madrigalė'* ir “ballata" 
ir prancūzų “virelai". Jos yra visai naujos, mu- 
zikališkai poetinės kompozicijos, pasaulinės sa- 
vo dvasia, turiniu ir paskirtimi. Šitų formų 
pradėtoji vartoti priemonė yra visos kompozi- 
cijos arba vienos jos dalies (arba jos nario) 
pakartojimas, dažniausiai antros dalies pakar- 
tojimas. Tolimesniame muzikos formų vysty- 
mesi ši priemonė vaidino svarbią rolę. — Antros 


Aalžerio 

dalies kartojimas yra charakteringas bruožas ir 
lietuvių liaudies dainoms. 

Šalia minėtų muzikos formų 14 amžiuje 
Italijoje ir Prancūzijoje imama kurti kanono 
būdu. Atsiranda italų “caccia,"-kanonas dviem 
balsais plius instrumentais, ir prancūzų “cha- 
ce,"— kanonas trimis balsais. Kanono išradimas 
ir pakartojimo į muzikos kompozicijas įvedi- 
mas dar plačiau atvėrė vartus į naujus kūrybos 
laukus ir sudarė galimybę naujas muzikos for- 
mas išrasti, naujas kompozicijas sukurti. —Pa- 
brėžtina, kad šitas muzikos vystymasis vyko 
kartu su bendrojo dvasinio kultūrinio bei tech- 
ninio gyvenimo rutuliojimusi. Gal čia reikėtų 
jieškoti svarbiausios priežasties, kodėl lietuvių 
“sutartinės", griežtu kanono būdu išpildomos 
dainos, pasiliko elementariniame stovyje. 

Ano meto (14 a.) muzikoje nauja era pra- 
sideda kartu su karalių dvaruose steigiamomis 
ir į madą įeinančiomis muzikos kapelijomis. 
Pradžioj jas sudaro rinktiniai giedotojai kartu 
su chormeisteriu priešakyje, o vėliau ir instru- 
mentalistai. Jie giedojo ir grojo karališkojo dva- 
ro iškilmėse: bažnyčioje per pamaldas ir dva- 
ro puotų bei švenčių metu. Šią madą pasisko- 
lino ir Lietuvos d. kunigaikščio dvaras. Jos 
įtakoje Lietuvon atkeliavo vakarietiškoji mu- 
zika, kuri įvairiausiais būdais darė įtakos taip 
pat ir Lietuvos liaudiškajai muzikai. 

Bažnyčios liturginėje muzikoje 14 amžius 
padaro tikrą “perversmą", kuris turi labai di- 
delės reikšmės tolimesniam visokios muzikos 
rutuliojimuisi. Iki tol svarbiausias dėmesys buvo 
skiriamas visoms kintamosioms mišių dalims: 
Introitui, Gradualui etc. Dabar dėmesys atkrei- 
piamas į penkias pastoviąsias giesmes, į Ordi- 
narium Missae: Kyrie, Gloria, Credo etc. Šių 
giesmių  komponavimui pasišvenčia patys di- 
džiausi kompozitoriai, ir klasikinė muzika iš- 
vystoma iki augščiausio laipsnio, kur kiekvie- 
nas balsas tampa pilnai užbaigta melodija. To- 
kių trijų ar daugiau melodijų skambėjimas 
sudaro darnią, nuolat kylančią ir banguojan- 
čią harmoniją, muzikos bangų žaismą, balsų 
lenktyniavimą Dievo garbei skelbti. Klasikinės 
polifonijos viršūnė pasiekiama 16-me amžiuje 
su Palestrina, Orlando di Lasso ir kitais. 

Dėl įvairių kliūčių klasikinė polifonija Lie- 
tuvoje, atrodo, neturėjo galimybės tinkamai 
įsišaknyti. Perdaug neramūs laikai jai užkirto 
kelią ir užgniaužė jos pradžią. Didesnės įtakos 
Lietuvos senovėje bus turėjusi gregorinė mu- 
zika, ypač su savo paprastomis psalmių melodi- 
jomis ir judriomis, laisvo ritmo mišparų ir mi- 
šių giesmėmis. Apie tokių pamaldų gausumą 
liudija dažnos istorinės žinios, kurių nemažą 
pluoštą pateikia prof. Z. Ivinskis savo didelia- 

me straipsnyje: Kirchengesang in Litauen im 
XVI-XVII. Jahrhundert (Commentationes Bal- 
ticae I, 1953. Bonn 1954. Pusl. 69-106). Šis 
strapisnis buvo ir lietuvių spaudoje paskelbtas: 
“Laiškuose Lietuviams“ ir “Muzikos Žiniose“. 


Bažnytinės ir pasaulinės muzikos tarpusa- 
vio veikimas, abipusis pasipildymas vyko Lie- 
tuvoje panašiai kaip kituose kraštuose. Tačiau 
grynai lietuviškos muzikos esmė jieškotina lie- 
tuvių liaudies melodijose. Lietuvių originalio- 
sios giesmės ir dainos yra lietuviškosios mu- 
zikos šaltiniai, jų melodijos sudaro tautinės mu- 
zikos esmę, joms priklauso primatas lietuviš- 
koje muzikoje. 


III. LIETUVIŲ MUZIKA 


Čia apsiribosime giesmėmis, dainagiesmė- 
mis ir dainomis. Jos duoda pradžią ir pagrindžia 
visokią instrumentinę muziką. Be to, instru- 
mentinės muzikos lietuvių tautoje yra palyginti 
nedaug. 


1. Lietuvių giesmės 


Nebijodami suklysti, laikome tikru faktą, 
kad ir Lietuvoje bažnytinės arba pusiau baž- 
nytinės giesmės buvo kuriamos dviejų skirtin- 
gai pasiruošusių tautos sluogsnių: dvasiškių ar- 
ba jų pagelbininkų (vargonininkų bei moky- 
tojų) ir paprastų žmonelių. Giesmėms tekstus 
davė dvasiškiai. Vienur kitur jie stengėsi tas 
giesmes žmonėms įskiepinti, skolintas arba nau- 
jai sukurtas giesmių melodijas išmokyti giedo- 
ti. Apie tai istorinių žinių turima nedaug, tačiau 
jų užtenka šios prielaidos teisingumui pagrįsti. 
Buvo spausdinami katalikiškoje Lietuvoje tik- 
tai giesmių tekstai, t.y. tik tų giesmių viena 
pusė. Pamokytas melodijas visados atsiminti 
nebuvo lengvas dalykas. Išskyrus žinią apie jė- 
zuito Liauksmino gradualą, iki šiol nesurasta 
jokių žinių, kad kas nors ir kur nors katali- 
kiškoje Lietuvos senovėje būtų spausdinęs 
giesmes su gaidomis. Gi Mažvydo katekizmas- 
giesmynas kalba už tai, kad ir gaidos anuomet 
maža padėdavo, nes jų niekas nemokėjo, išsky- 
rus didesniųjų bažnyčių vargonininkus. Taigi 
turimus giesmių tekstus reikėjo bandyti gie- 
doti savaip (kaip tai darė Strazdelis), arba pa- 
gal kokią nors jau girdėtą natą arba origina- 
lias melodijas jiems sukurti. Tokiu būdu atsi- 
rado visai naujų melodijų, daugiau ar mažiau 
originalių ir giminingų senosioms dainų melo- 
dijoms. 

Prašome įsigilinti į keletą čia prie - 
duodamų melodijų. ; Ė RA 

Lietuvių muzikos senas, liaudiškas stilius 
dvelkia iš šitų ir daugumos kitų, bendru var- 


du vadinamų “kantičkinių giesmių" melodijų. 
Šitas stilius padeda atskirti pelus nuo grūdų, 
lietuviškas giesmių melodijas nuo svetimųjų, 
nuo vokiškų arba lenkiškų. Kad toks skirtu- 
mas ne specialistui galėtų pilniau paaiškėti, rei- 
kėtų sugretinti ir palyginti visą eilę iš lietuvių 
tautos kilusių ir iš svetur skolintų melodijų. 
Čia turime pasitenkinti tik keleto pavyzdžių 
nurodymu. Svetimos dvasios giesmių melodijos 
yra, pavyzdžiui: 

Prieš tai didį Sakramentą,—kilusi greičiau- 
sia iš Silezijos (Vokiet.), 

Linksma diena mums prašvito,—jos tema 
iš Vokietijos, 

Skaisčiausioji, gražiausioji Pana Marija,— 
iš Vokietijos, 

Sveika 
iš Lenkijos, 


Marija, Motina Dievo, —“mojinė" 
Garbę ir šlovę, Dieve malonės, —procesinė 
iš Lenkijos, 
Jėzau Kristau maloniausias, —gavėninė, 
atrodo, kilusi iš Lenkijos. 


Dar būtų galima išskaičiuoti eilę Gavėnios 
giesmių, kilusių iš Lenkijos (arba Čekoslova- 
kijos). Gana daug kalėdinių giesmių skolinta- 
si iš Lenkijos, ypač pereito amžiaus antroje 
pusėje. Svetimos dvasios į lietuvių giesmes įne- 
šė ir pats Juozas Naujalis, pirmasis lietuvių 
daugiabalsės muzikos judintojas, studijavęs 
Lenkijoje ir savo muzikinio brendimo laiko- 
tarpyje neturėjęs užtenkamos galimybės ge- 
riau susipažinti su gregorine muzika ir su lietu- 
vių liaudies melodijomis. Jo originaliosios gies- 
mės neturi lietuviško gyvumo, laisvumo, nuo- 
širdumo, paprastumo. Tebūnie čia suminėtos, 
pavyzdžiui, plačiai žinomos jo originalios gies- 
mių melodijos: “Išleiskit rasą, dangūs, iš augš- 
tybės“ ir “Vardas Marijos maloni saldybė". Pa- 
našiai “oficiali" dvasia dvelkia beveik iš viso 
jo “Lietuviško Bažnytinio Giesmyno"  (Kau- 
nas 1906), kuriame daugumas giesmių yra len- 
kiškos kilmės. 

Atitrūkimas nuo savo tautos dvasinio ka- 
mieno buvo, yra ir liks svarbiausioji priežastis, 
kad iš savos tautos kilusieji muzikai, svetur iš- 
simokslinę, savo tautiečių tarpe skleidžia sve- 
timos dvasios muziką. Neigiamiausios įtakos 
padaro svetimos giesmės ir dainos, nes jos iš 
esmės keičia tartinės muzikos pagrindus ir įsi- 
skverbia į tautos dvasią. 


2. Dainagiesmės 


Negalima nuo giesmių staiga peršokti prie 
dainų. Yra natūralu tarp dviejų skirtingų da- 
lykų surasti jungiamąjį narį. Tokį narį lietu- 


vių giesmininkai ir dainiai surado. Jį galime 
pavadinti  “dainagiesme". (Tokį terminą jau 
vartoja A. Mažiulis savo “Lietuviškoje Krikš- 
čionybėje"). Dainagiesmės yra tokios giesmės, 
kurios savo minčių bei turinio atžvilgiu tik 
iš dalies atitinka pilnai religinės giesmės rei- 
kalavimus. Jose kalbama apie dalykus, kurie 
mažiau “pritinka" tikrai bažnytinei giesmei, 
arba pradedama grynai svietiška tema ir perei- 
nama prie religinės minties, kaip tai matyti, 
pavyzdžiui, “Našlaitės dainoje" (L. Ereminas, 
DAINOS, Tilžėje 1902, Nr. 27). Ji pradedama: 
"Oi dienos mano klapatų, kur pasidėsiu be 
turtų?"'... Jos paskutinis posmas yra religinės 
minties: 

Oi Dieve mano mieliausias, 

Tėve dangiškas augščiausias, 

Prie tavęs šaukiuosi 

Sunkiuose varguose, 

Šelpk mane! 


Panaši dainagiesmė yra Maironio-Sasnaus- 
ko “Kur bėga Šešupė“. Jos paskutinis (dvigu- 
bas) posmas yra tikra malda už tėvynę: “Ap- 
saugok, Augščiausias, tą mylimą šalį“... Prie 
dainagiesmių reikia priskirti taipgi Maironio 
“Marija, Marija, skaisčiausia lelija". Jos 3-4 pos- 
ma yra “svietiškos" minties ir dažnai nebe- 
giedami... Daugiau dainagiesmių galime rasti 
Valančiaus Kantičkose. 

Dainagiesmių buvo ir dar yra lietuvių liau- 
dyje. Jos yra natūralus ryšys tarp pasaulinių 
dainų ir religinių giesmių. Gražiai simboliškai 
jos nurodo kryptį, pagal kurią žmogus turįs 
orientuotis: iš savo materialaus, neretai gana 
vargingo ir sunkaus gyvenimo turi pakelti akis 
į visagalintį Dievą ir pasitikinčios maldos atsi- 
dūsėjimais pasivesti Tam, kurio rankoje sle- 
piasi žmogaus žemiškoji gerovė ir galutinis 
likimas. 

Senosios lietuvių liaudies melodijos daina- 
giesmėms pritinka labai puikiai. Tik reikia joms 
duoti naujų, dabarčiai tinkamų tekstų, kurie 
pasitarnautų svarbioms idėjoms pabrėžti. Šiuo 
keliu būtų galima atgaivinti gražias senąsias 
lietuvių melodijas ir lengviau perduoti naujoms 
kartoms. Minčių ir idėjų atsirastų. Augštesnieji 
idealai, padėti į šalį ar gal net pakasti po prak- 
tinio materializmo velėna, laukia naujai išreiš- 
kiami: religiniai, tautiniai, kultūriniai idealai. 


3. Lietuvių dainos 


Lietuvių tautoje dainos buvo puoselėjamos 
daug labiau negu bažnytinės bei religinės gies- 
mės. Šiandien turime nemaža dainų, užrašytų, 
surinktų ir išleistų įvairiose knygose. Tie dai- 
nų rinkiniai tačiau, išskyrus Sabaliausko “Lie- 

Diė-ve, o Die-ve, štai keliuos iš mie-g0, 
Prieš Tave,Po- ne, pri-klaupiu ant ke-lių : Tau už ap-vaiz- dą 


Ian NN 


ir atsilsį sal-dų, Kaip tik aš mo--ku, garbę didžią duo-du. 


ADVENTINĖ 


Iš ro-jaus,lai-mės so-do, Iš ro-jaus, lai-mės  so- do, 


= 
Bu--vo Jie--va iš---mes--ta Ir A--do0--mas draug su ja. 


Moderato 


LL———L—————— T] ET T 
V alrap as Nr LAT ia, L MIT AE --AEL STI 
vali NT TEAM ETPA 

V LTL DTBETLESTI 


Juozapas šventa-sis, Dievo išrink-ta-sis, Ir švenčiausia Marija, 


dangiškoji le-li-ja, Į Betliejų skuba jie,Nor'išvengt tamsios nakties. 


KVIETIMAS ATGAILON 


siela Žmo--gaus kiekvie--no, Mąstyki Jė--Zų Šian--die- 

-jo Ir daugel kraujo pra-lie--jo. 

Jė-zau dar-že-ly 


Prakai-tą krau-jo 


alpstan-tis, 
liejan--tis, 


Svei-ka Ma--ri--ja, Mo-tin mie-liau-sia, 


Už--ta--ry--to--ja 


mū-sų bran-giau-sia, 


Už--ta-ry-to- 


ja 


Į ŠV. JUOZAPĄ 


ir gim-dy---- to--ja, Mo--ti-na 


Die--vo mū-sų ge-riau--sio! 


Kai ta-ve 


2. EDTA 
Žo | m V | | | 


* "A * . 
laimės dienos ap-leis Ir tamsus debe-sys nusi-leis, 


Lek“ 9-0 kri ia am —— mm" td: 
3 i — A A ei 
„zi — —— e "a m'iLa O1—ES 
—-E>L— | NN 
ERAPFARZani ji, 


Nenu- 


stok Viešpa-čiu tikėjęs,Nes y-ra Juozapas glo-bėjas dan-gu--je. 


Ryto giesmė. Senasis tekstas Valančiaus Kantičkose 
(1859 m.) 670 puslapyje. Melodiją pagiedojo Konstancija 
štarienė iš Alvito parapijos, 63 metų amžiaus, užrašė k. 
K. Senkus lapkričio pradžioje 1951 m. senelių prieglaudo- 
je Varelyje (Odenburg, Vokietija) | 

Adventinė. Senasis tekstas “Iš rojaus, linksmo miesto" 
Valančiaus Kantičkose 3 pusl. Melodiją pagiedojo Konst. 
Štarienė (kaip augščiau) 

Kristaus Gimimas. Senasis tekstas “Juozapai pama- 
žu'“ Valančiaus Kantičkose 27 pusl. Melodiją pagiedojo 
kun. Rapolas Krasauskas Romoje 1954 metu pradžioje, 
užrašė, k. K.S. | Ig 

“KVIETIMAS ATGAILON: Senasis tekstas “O dūšia 
žmogaus kiekviena" Valančiaus Kantičkose 126 pusl. Me- 
lodiją pagiedoje Konst. štarienė (kaip augščiau) 


Už SIELAS SKAISTYKLOJE. Senasis tekstas Valan- 
čiaus Kantičkose 652-656 pusl. Melodiją pagiedojo kun. 
d:. Juozas Vaišnora Romoje 1952 metų pradžioje, už- 
rašė k. K.S. . 


Į SOPULINGĄJA.Senasis tekstas Valančiaus Kantič- 
kose 161 pusl. Melodiją pagiedojo Petronėlė Stanaitienė iš 
Sintautų parapijos, 71 metų amžiaus, užrašė k. K.S. 
(kaip K. štarienės) 


Į šV. JUOZAPĄ. Senasis tekstas “Laimingas, kurs už 
patroną"... Valančiaus Kantičkose 362 pusl. Melodiją pa- 
giedojo Uršulė Linartienė, kilusi iš Gražiškių, nuo 1914 m 
gyvenusi Pajevonyje, 60 metų amžiaus, užrašė k. K.S. 
(kaip K. štarienės). į 

tuvių dainų ir giesmių gaidas“, paduoda tik 
pluoštą atsijotų dainų, dažnai net be melodijų. 
Dabar dr. J. Balys pridėjo gaidas prie Ameriko- 
je surinktų lietuviškų dainų, ką tik išleistu. 
Nešališkam ir pilnam vaizdui apie lietuvių dai- 
nas susidaryti reikėtų išstudijuoti, statistiškai 
apskaičiuoti ir palyginti visokias lietuvių dai- 
nas: seniausias ir naujesnes, pačias paprasčiau- 
sias ir "šedevrais" vadinamas, jas išnagrinėti 
ne tik minties ir poetiniu atžvilgiu, bet ir ki- 
tais aspektais, ypač jų melodijas išnagrinėti 
formos, ritmo, tonacijos, intervalų ir greičio 
bei slinkties atžvilgiais. Tik tada būtų galima 
apie dainas susidaryti objektyvų vaizdą, kuri 
būtų galima lyginti su kaimyninių tautų dai- 
nų paveikslais ir galų gale surasti tik lietu- 
vių dainoms charakteringuosius bruožus. 


Reikia pabrėžti, kad ne tik giesmių, bet ir 
dainų tarpe yra labai daug “ubagiškų", men- 
kaverčių kaip teksto, taip ir melodijų atžvilgiu. 
Kas kaltas? Kaltas yra melodijų, arba liaudies 
muzikos apskritai, per mažas kultyvavimas, dai- 
nų ir giesmių srities apleidimas, tarsi tai ne- 
būtų priklausę prie tautinės kultūros kėlimo 
uždavinių... 


Lietuvių liaudies dainos yra daugiausia 
paprasti paprastų žmonių kūrinėliai. Stiprų dva- 
sinį lietuvio veržlumą atskleidžia dešimtys tūks- 
tančių jau knygomis išleistų dainų. Menkaver- 
tės dainos į leidinius pateko rečiau. O jų buvo 
labai daug. Jos liudija apie lietuvių žemoką 
muzikinį kultūrinį lygį. Atrodo, kad lietuvių 
daugumui užteko tik dainuoti, o visai nesirū- 
pinta, kaip dainuoti. Palinkimas ir mada dai- 
nuoti bei giedoti buvo kartu teigiamas ir nei- 
giamas lietuvių bruožas. Neigiamas, nes daugu- 
mas ėmė “gromuliuoti" visa, kas tik po ranka 
pateko, kas tik buvo nugirsta, net visai pras- 
tas ir svetimas dainas bei giesmes. Ypač pereito 
šimtmečio antroje pusėje į lietuvių kalbą ima- 
ma gausiai versti svetimas dainas ir gabenti 
net į Lietuvos kaimus. Lietuvos vyrų tarna- 
vimas rusų kariuomenėje, studijavimas svetur, 
spaudos uždraudimas ir dar kitokios aplinky- 
bės sudarė geras sąlygas svetimai muzikai 
skverbtis į Lietuvos gilumas. Beauganti lietu- 
vių karta nejučiomis persisunkė svetima mu- 
zikos dvasia, atprato nuo savųjų, pamėgo sve- 
timąsias melodijas. Atskilimas nuo senojo tau- 
tos kamieno grėsė vis labiau. Atsirandantį ply- 
šį tinkamai užklijuoti nebuvo kam, arba ne- 
suprasta pavojaus iš muzikos pusės... Lietuvių 
poetų ir muzikų pavėluotai sukurtos dainos jau 
vargiai įstengė konkuruoti su svetimomis įtako- 
mis. Laicistinės tendencijos ruošė laidotuves se- 
najam lietuvių giedojimui, visaip jį pravardžiuo- 
damos ir išjuokdamos, ir kartu padėjo pjauti 

tautinės kultūros šaką, ant kurios ir jų pro- 
pagatoriai sėdėjo. 

Dėl padarytos svetimos įtakos nebuvo 
lengva tarp paskutiniais dešimtmečiais Lietuvo- 
je giedotų melodijų atrinkti tas, kurios yra 
lietuviškos kilmės. Liaudies dainų rinkti va- 
žiuojama į tolimus kaimus, kuriuos svetimos 
muzikos įtaka paveikė mažiau negu miestus. 
Tačiau ir kaimų jaunimas jau buvo suspėjęs su- 
sižavėti “naujoviškom"' dainom. Skubėta dai- 
nas užrašinėti iš senų ir vis labiau retėjančių 
dainininkų. Bet ar to užteko šiam tautos dvasi- 
niam turtui išgelbėti? Argi jis netrūnija palaido- 
tas po archyvų dulkėmis ir, yra užmirštas? 


Muzikos dvasios pajautimas, pamėgimas ir 
pasisavinimas plačiu mastu tautoje vyksta ne 
koncertų pagalba, bet giesmių ir dainų melo- 
dijų, skriejančių “iš kaimo į kaimą, pas jau- 
nus, senus". Pasenusių giesmių ir dainų neat- 
naujinimas, lietuviškos liaudies muzikos nekul- 
tyvavimas paruošė kelią svetimųjų melodijų 
lavinai, kuri, laisvai riedėjus lietuvių tautos 
gilumon, daug kur palaidojo savos tautinės mu- 
zikos dvasią ir pajautimą. 


Svetima muzikos įtaka Lietuvon veržėsi iš 
visų pusių, ypač iš pietų ir rytų. Lietuvių liau- 
dies dainoms daug neigiamos įtakos padarė ir 
vakarų kaimynas, vokiečių muzikos dvasia. Vo- 
kiečių muzika sekant, originalios senoviškų to- 
nacijų melodijos pradėta sprausti į mažoro rė- 
mus ir jų ritmas į griežtą taktą. Iš kaimynų į 
Lietuvą atėjo būdas dainuoti, pritariant tercė- 
mis (turavojimas), kuris sutampa su romanti- 
nės muzikos dvasios veržimusi į lietuvius. “"Tu- 
ravojimas lietuvių liaudies dainose atsirado tik 
apie 19 amžiaus vidurį. Įdomesnės mūsų liau- 
dies melodijos nėra turavojamos". (Iš Vlado 
Jakubėno paskaitos. MUZIKOS ŽINIOS 1954, 
nr. 1, 8 pusl. Tenai yra suminėti keli pavyz- 
džiai dainų, pasisavintų iš kaimynų). 


Kriterijai, kuriais remiantis bent apytik- 
riai galima atpažinti melodijos lietuviškumą, yra 
tokie: Senosios lietuvių melodijos beveik visos 
yra bažnytinėse (graikiškose) tonacijose. Tai 
joms suteikia savotiškai originalią spalvą bei 
nuotaiką. Melodijoje pasitaikantis kromatizmas 
arba kitokios tonacijos rodo svetimos, ypač ins- 
trumentinės muzikos pėdsakus. Originalios lie- 
tuvių liaudies melodijos rečiau laikosi griežto 
takto. Jų ritmas yra daugiau ar mažiau lais- 
vas, slinktis dažniausiai gan gyva. Dainos me- 
lodijos ritmo vienodumas arba monotonišku- 
mas yra ženklas, kad melodija gali būti naujo- 
viška arba svetima. Vidurinės kadencijos ant 
penktojo skalės laipsnio kalba už melodijos nau- 
joviškumą. 


Sustingę medžiai ( Vyt. Maželio nuotrauka) 


Čia reikia suminėti dar vieną senųjų lie- 
tuvių liaudies dainų charakteringą ir svarbų 
bruožą: jų dialogini arba  draugijinį išpildy- 
mo būdą. Jos juk iš tautos kilo ir tai pačiai tau- 
tai buvo skiriamos. Jų išpildyme atsispindi tau- 
tos būdas. Dialoginis arba draugijinis daugelio 
dainų išpildymo būdas kalba apie lietuvių ben- 
druomeniškumą, visuomenišką charakterį, kurį 
šiandien kai kas bando lietuvių tautai paneigti. 
Senųjų dainų tarpe draugijinių dainų yra labai 
daug. Dialoginio pobūdžio dainos yra, pavyz- 
džiui, kuriose vyksta kalba tarp bernelio ir 
mergelės, tarp močiutės ir dukrelės, tarp tėve- 
lio ir sūnelio. Draugijinio charakterio yra be- 
veik visos vestuvių, puotos bei gėrimo dainos, 
talkos, šokių ir žaidimų dainos. Draugijinės yra 
arba tokios seniau buvo visos dainos su refre- 
nais arba su į refrenus panašiomis įtarpomis. Iš 


t 


leistuose dainų rinkiniuose ių galime rasti la- 
bai daug. Prie jų reikia pridėti dar visas su- 
tartines. Senųjų lietuvių bendruomeniškas gie- 
dojimas bažnyčiose ir namuose savo ruožtu kal- 
ba už senovės lietuvių draugijinį nusiteikimą. 

Neprotinga būtų tvirtinti, kad senąsias me- 
lodijas reikia atgaivinti tokias, kokias mums yra 
dainų rinkiniuose užrašytos. Ne dainų viršinė 
išvaizda, užrašyti tekstai ir melodijos, gali pil- 
nai perduoti senąją lietuvių tautinės muzikos 
esmę. Yra mokslas, menas ir kartu uždavinys 
jų vidinę dvasią suprasti, pažinti, ją atgaivinti, 
saugoti ir toliau perduoti. Dainų konservavi- 
mas archyvuose yra būtinas ir svarbus darbas. 
Tačiau jo neužtenka. Apipelėjusios ir apdulkė- 
jusios melodijos turi būti atitinkamai nuvalo- 
mos ir su šviežios dvasios priemaišomis naujai 
pateikiamos šių dienų kultūriniame gyvenime. 

Senąsias melodijas vienokiu ar kitokiu būdu pa- 
gerinti, praplėsti, jų charakteringuosius bruo- 
žus sustiprinti, jas aprūpinti pagerintais arba 
naujais tekstais, jų išpildymui panaudoti šian- 
dieninės muzikos technikos priemones ir bū- 
dus yra vienintelis kelias senovę sujungti su 
dabartimi. Senosios lietuvių muzikos dvasią per- 
duoti visai naujomis melodijomis yra pasiruo- 
šimo ir kartu talento reikalaująs uždavinys. Ji 
tinkamai atlikti tegali tiktai savos tautos dva- 
sioje išaugę muzikai. 


IV. AUGŠTESNIOJO LAIPSNIO LIETUVIŲ 
MUZIKA IR MELODIJOS PRIMATAS 


Vien tik paprastomis ir vientisinėmis melo- 
dijomis negali pasitenkinti tauta, kuri muzikos 
kultūroje nori augščiau pakilti ir toje augštumo- 
je išsilaikyti. “Būtinai reikia —teigia I. Va- 
syliūnas—kad kiekvienas naujasis pasaulinės 
muzikos stilius rastų atgarsį tautos kūrybinia- 
me pajėgume (t.y. muzikuose), kad tuo būdu 
naujos priemonės, naujos idėjos būtų (muziko- 
je) persunktos savu raugų, būtų priderintos 
prie tautos kūrybinių tradicijų, pagrįstos savos 
tautos etniniais elementais. Tik tuo būdu tau- 
ta kyla kūrybiškai. Jai darosi suprantamos nau- 


jos (muzikos) idėjos, nauji stiliai". (MUZI- 
KOS ŽINIOS, 1956, nr. 1, pusl. 3). 
“Tikrasis tautos įsijungimas į Vakarų 


(ir apskritai žmonijos) kultūrines muzikos ver- 
tybes (geriau sakant, iki jų augštumos paki- 
limas ir toj augštumoj išsilaikymas yra) ga- 
limas tik tuo atveju, kai atsiranda kūrėjai, ge- 
bantieji sujungti tautos aspiracijas su bendru 
(pasaulio kultūros) progresu“ (I. Vasyliūnas, 
ibd.) Bendrosios pasaulio kultūros augštumon 
pakilti reiškia dvasiniu atžvilgiu, techniškai ir 
kūrybiškai įstengti suprasti ir mokėti apval- 
dyti iškilusias kultūrines idėjas, jų reiškimosi 
būdus bei formas, ir visa tai savu būdu savai 
praktikai bei savam gyvenimui pritaikyti. Su- 
gebėti visa tai naujoms generacijoms perduoti 
reiškia pasiektoje kultūros augštumoje išsilai- 
kyti. 

Viena iš lietuvių tautos aspiracijų buvo ir 
yra ši: savą tautinę muziką (melodijas, gies- 
mes, dainas) pakelti ir įjungti augštesnio laips- 
nio muzikon, kaip temas jas panaudoti dides- 
nems kompozicijoms, jas tinkamu stiliumi har- 
monizuoti balsams arba instrumentams, jas pa- 
ruošti kaip galima įvairesniems išpildymo bū- 
dams. Tačiau tai padaryti tegali tik tokiam už- 
daviniui atitinkamai pasiruošę savi muzikai. 


Koki lietuvių tautos muzikai ir kompozi- 
toriai, tokia yra ir lietuvių muzika. 

“Mūsų senesnieji kompozitoriai išaugo kla- 
sikinės (ir romantinės, KS) muzikos įtakoje. 
Jiems buvo artimi mažoras ir minoras(tonaci- 
jos, kurios senosioms lietuvių melodijoms tin- 
ka tik rečiau). (Todėl) senesniųjų mūsų kom- 
pozitorių liaudies dainų harmonizacijos (yra) 
mažiau originalios" (Plg.: Iš VI. Jakubėno 
paskaitos. MUZIKOS ŽINIOS 1954 nr. 1, pusl. 
8). Prie tokių senesniųjų kompozitorių reikia 
priskirti J. Naujalį, Č. Sasnauską ir visą eilę 
kitų, kaip J. Žilevičių, J. Gaubą, A. Aleksį ir 
dar kt. 


St. Šimkus jau pradeda jieškoti naujų ke- 
lių, nors dar kvėpuoja romantine ir neoromanti- 
ne muzikos dvasia. Po jo seka Bronius Budriū- 
nas su romantiškai moderniu kaip pereinamuo- 
ju stiliumi. “Mums plačiai žinomas ir naujau- 
sias bandymas lietuvių liaudies dainas įdomiau 
harmonizuoti yra K. V. Banaičio 100 LIAUDIES 
DAINŲ. Nors daugelis dalykų ten atrodo ne- 
įprastai, bet K.V. Banaičio pasirinktas kelias yra 
labai naujas, įdomus ir iškelia mūsų dainų ori- 
ginalų grožį". (V1. Jakubėnas, ibd.). 


Jau gana originaliai ir meistriškai (kar- 
tais gana sunkiai ir neįprastai) liet. melodijas 
harmonizuoja arba jas net didesnėmis kompo- 
zicijomis paverčia didysis lietuvių kompozito- 
rius Juozas Gruodis. Apie jį rašo V1. Jakūbėnas 
1958 m. MUZIKOS ŽINIOSE (nr. 2). 


Aiškiai moderniu stilium kuria arba liet. 
melodijas harmonizuoja Čiurlionis, Julius Gai- 
delis, Vyt. Bacevičius ir visų pirma Jeronimas 
Kačinskas. Pagal šio straipsnio autoriui priei- 
namas žinias sintetinio, t.y. įvairius muzikos 
stilius jungiančio, komponavimo būdo arba sti- 
liaus laikosi garsieji muzikai Amerikoje VI. 
Jakūbėnas ir Lietuvoje Balys Dvarionas. At- 
rodo, kad lietuvių melodijoms augštesnio laips- 
nio muzikon pakelti jokiu būdu negalima apsi- 
riboti kokiu nors vienu muzikos stiliumi. Lie- 
tuvių melodijos apskritai nepakenčia siaurų 
rėmų. Kaip tauraus lietuvio dvasia, jos siekia 
laisvės ir tyro augštumos oro. 


Prieš einant prie šio straipsnio svarstymų 
galo, negalima nepaminėti fakto, kad vėlesniųjų 
liet. muzikų posūkis į moderniąją muziką buvo 
labai staigus. Gal labiausiai dėl to įvyko stu- 
dijuojančių lietuvių sluogsnio atitrūkimas nuo 
lietuviškosios masės. Išsibarstę po įvairius Eu- 
ropos (dabar ir Amerikos) kultūros židinius, 
jie sėmėsi naujų žinių save praturtino naujau- 
siais muzikos kultūros laimėjimais ir staiga pa- 
kilo į tokias augštumas, kad nebuvo (ir dabar 
nėra) lengva nusileisti, paprastiems žmonėms 
ranką paduoti ir juos palengva vesti didesnėn 
muzikos kultūros augštumon. “Šitoje rinkimo 


bei studijų ir jieškojimo stadijoje dažnai lie- 
tuviškoji muzikinio genijaus žiežirba suspindi 
perdaug svetimoje jai formoje, perdaug staigiai 
pakeistoje aplinkoje, perdaug naujoje techniki- 
nėje sąrangoje. Juk mes (lietuviai) tik arto- 
Jų tauta. Mūsų augščiausias muzikinis pasireiš- 
kimas—tai liaudies daina. Nuo liaudies dainos 
iki simfonijos tūkstantmetės evoliucijos tarps- 


nis“... Šio tarpsnio kūryba “visad liks drąsiu ir 
ryžtingų mūsų (lietuvių) muzikinės kūrybos 
formavimu“ (I. Vasyliūnas, Penkiasdešimtąjį 


gimtadienį pagerbiant. MUZIKOS ŽINIOS 1954 
nr. 3, pusl. 55). 

Pakartotinai reikia pabrėžti, kad muzikos 
esmė ne jos technikoje ir ne harmonijoje. Ne- 
noromis peršasi įspūdis, kad ne vienam moder- 
niam lietuvių muzikui bei kompozitoriui har- 
monija, jos įvairiausiais disonansais perkrovi- 
mas buvo arčiau prie širdies negu gražių ir ver- 
tingų, prisitaikant prie lietuvių gyvenamųjų 
sąlygų ir aspiracijų, jiems savo muzikinės kul- 
tūros pagalba talkon atėjimas. Pavyzdžiui, yra 
labai gražu, kad sukuriamas vienas ar daugiau 
“hyper-moderniškų"" muzikos veikalų, kurie 
"stebina" ne tiek savo meniniu požiūriu (nes jį 
sunku tinkamai įvertinti), kiek savo vargiai 
prieinamu išpildymu. Smarkiai nuskriaudžiami 
savieji tautiečiai, kada jiems nesuteikiama šiuo 
metu reikalingo dvasinio maisto. Svetimieji ar- 
ba savo tautai mirusieji vargiai domėsis šito- 
kiais veikalais. 


IŠVADOS 


Vertingų lietuviškų melodijų apvilkimas 
nauju harmonijos rūbu yra didelis žingsnis pir- 


mMyn į muzikos kultūros augštumas. Gražus 
joms pritaikytas instrumentinis palydas padeda 
jas plačiau paskleisti ir koncertų salėse panau- 
doti. Reikėtų labiau rūpintis, kad būtų daugiau 
instrumentinės muzikos su lietuviškomis melo- 
dijomis, kad lietuviškos melodijos gautų įvairių 
instrumentų palydą. 


Lietuviams reikia daugiau polifoninės mu- 
zikos. Tokiai muzikai kurti temos turėtų būti 
imamos galimai dažniau iš tautinių melodijų 
lobyno. 


Muzikos reikalai turi labiau rūpėti visiems, 
nuo kurių priklauso religinio, tautinio bei kul- 
tūrinio gyvenimo tvarkymas. Muzikos, giesmių 
ir dainų pažanga rūpintis visuomet teks patiems 
muzikams, kaip šios srities specialistams. Tačiau 
klaidinga ir nesocialu jiems vieniems visokią 
naštą ir atsakomybę užkrauti. 


Turėtų būti plačiau ir giliau įsitikinama, 
kad ir muzikos srityje galioja dėsnis atiduoti 
Dievui, kas Jam priklauso. Religinio gyvenimo 
tinkamomis giesmėmis aprūpinimas ir su lietu- 
viškomis giesmėmis pamaldų pravedimas turė- 
tų daugiau rūpėti kaip kunigams, taip ir pasau- 
liečiams. 

Lietuvių didieji muzikai galėtų duoti dau- 
giau gražios ir melodingos muzikos, ypač reli- 
ginės, prieinamos platesnėms giedotojų masėms. 
Tokios kompozicijos užpildytų atsiradusią spra- 
gą tarp platesnės lietuvių liaudies ir didžiųjų 
muzikų bei jų kūrybos ir platesnėms masėms 
padėtų geriau ir lengviau kilti muzikinės kul- 
tūros augštumon. 


IGNO šEINIAUS POMIRTINĖ KNYGA 


1959 metų pabaigoje Lietuvių Die- 
nos išleido Igno šeiniaus, mirusio 
tų pat metų pradžioje, pomirtinę 
beletristikos knyga, pavadintą Vys- 
kupas ir velnias, Išspausdinta joje 
11 atskirų dalykų. Iš senųjų auto- 
riaus kūrinių čia įdėta tik trys nuo- 
taikingųjų “Vasaros vaišių“ fragmen- 
tai ir du dalykėliai iš “Tėviškės pa- 
dangėje". Visi kiti nauji, tik bene 
pora—-perijodikoje spausdinių. Ignas 
šeinius pasirodo čia su novelėmis ar 
apysakomis, meistriškai išbaigtomis, 
gyvu humoru spindinčiomis, augšta 
stiliaus kultūra patraukliai nutei- 
kiančiomis, Prie neišbaigtų, fragmen- 
tinių dalykų reikėtų skirti “Kentau- 
ras žvengia". 


Be baimės apsirikti galima pasaky- 
ti, kad žymiausia knygos pažiba yra 
apysaka “Vyskupas ir velnias", už- 
imanti apie 60 psl. ir duodanti var- 
dą visam rinkiniui. I. Šeiniaus talento 
jėga čia atsiskleidžia ir filosofinių 
gilumu, ir psichologiniu įžvalgumu, 
ir estetiniu santūrumu bei klasine 
rimtimi. Protestantų praktinės teo- 
logijos profesoriaus "Thomo Frost, 
velnio pagalba tapusio vyskupu, vi- 
daus konfliktai sudaro apysakos tu- 
rinį. Patį velnią čia galime suprasti 
dvejopai: pagunda, pasireiškianti jau- 
nos profesoriaus žmonos pavidalu, 
jos ambicingų įgeidžių tenkinimu ir, 
antra, tikrą asmeninį velnią, pažįs- 
tamą iš pasakų ir iš Fausto legen- 
dos. I. Šeinius, atrodo, sąmoningai 
nepraveda aiškios ribos tarp tų dvie- 
jų velnio pavidalų, kad dar labiau 
paryškintų vidaus konfliktus ir pa- 
rodytų, kaip giliai blogio pradai yra 
įsismelkę pačioje žmogaus prigimtyje. 

Juk ar ne tam pagundos ir tikro 
velnio sutapdymui autorius leidžia 
nelabajam pasirodyti sidabrinės la- 
pės pavidalu, tuo brangiu papuošalu, 
kurį dovanodamas kadaise savo bū- 
simajai jaunai žmonai yra laimėjęs 
jos. širdi? 

O dabar toji jauna žmona ir pastu- 
mia profesorių į velnio nagus. Mat, 
įsigeidė ji būti vyskupiene. “Ją kurs- 
to ne tik jos ambicija, kaip daugu- 
mos moterų. Kitų fakultetų profeso- 
rių Žmonos ją dar pakiršina. Girdi, 
tavo Thomas jau daug anksčiau būt 
vyskupu. Toks vardas mokslininkų 
pasaulyje, toks autoritetas krašte! 
Jis per kuklus, nepraktiškai per tau- 
rus: (9 psio) 

Dėl savo žmonos Frost jau ne kar- 
tą kiek nukrypo nuo savo gyvenimo 
tiesios linijos, jis nukryps ir dar dau- 
giau: “Toks jau perdėtai šventas 
Thomas Frost nėra. Dėl Margretos 
jis kartais apmiršta ir vieną ir kitą 
pareigą. Myli ją kaip didžiausią dan- 
gaus dovaną. Dangaus dovaną su vi- 
somis konkrečiomis moters ypatybė- 
mis. Gyventi žemėje ar danguje be 
jos, ne, jis neįsivaizduoja. Fiziškai 
negalėtų" (9 psl.). 

O žmonos ambicija tapti vyskupie- 
ne yra nenulenkiama ir ultimatyvi: 
jei netaps vyskupu, neteks žmonos: 
"Daugiau taip nebus! Kelinti metai 
paeiliui pralaimėjai vyskupo rinki- 
mus. Girdi, daugiau taip nebus! Arba 
aš tau ne žmona, Nuo šios valandos 
ne žmona" (8 psl.). Frost žino, ką 
toki žmonos žodžiai reiškia. Tik vel- 
nias galėtų padėti... O nelabasis tuo- 
jau ir prisistato— žmonai dovanotos 
lapės pavidalų, 


, 


Frosto sutartis su velniu—''moder- 
niška", ne tokia kaip senaisiais lai- 
kais su Faustu; “Man tavo sielos, 
Thomai, nereikia. Pasidarė sunku su 
vietomis pragare, neišsitenkam"' 
(14 psl.), “Būdamas vyskupu tu tu- 
rėtum kasmet išvesti iš kelio po 
vieną žmogų. Anksčiau nekaltą, nie- 
ku nenusidėjusį../" (15 psl). Tavo 
pagundon atvesto Žmogaus nusikalti- 
mas turės būti baudžiamas... mažiau- 
siai kalėjimu iki gyvos galvos“ (16 
psl). Būsimajam vyskupui sąlyga 
kieta, bet velnio gundymas dar kie- 
tesnis: “Matai, jau esi nusidėjęs, su 
velniu deryboms įsileidęs. Bet nieko, 
turėsi pakankamai laiko atgailauti. 
Likęs vienas, be Margretos. Liksi ir 
be studentų. Juk pasidarysi labai neį- 
domus, netekęs įkvėpimo šaltinio“ 
(Gipso), 


Profesorius Frost išrenkamas vys- 
kupu. Po iškilmių slenka našios die- 
nos didelių - darbų ir užsimojimų 
tvarkant vyskupiją. Seniai Movara 
neturėjo tokio vyskupo! Bet Margre- 
tos džiaugsmas laimėjimu greitai ap- 
temsta: dar niekados ji nebuvo pa- 
tyrusi savo Thomo tokio paslaptingo, 
užsidariusio, pasinėrusio darbuose ir 
išsekusio nuovargyje. O pačiam vys- 
kupui slenka sunkios dienos į metų 
pabaigą, kai reikės tesėti velniui duo- 
tą pažadą. Silpnumo momentu jau 
buvo bedarąs blogą darbą, bet savo 
piktą ketinimą atpirko geru žygiu, 
reikalavusiu valios ir pastangų. Gė- 
rio pradas laimėjo Frosto sieloje. Net 
patį velnią mėgino sudeginti centri- 
nio šildymo krosnyje... Sulaužyta su- 
tartis atsiliepia skaudžiais smūgiais: 
iškyla aikštėn rinkimų suklastojimas, 
Frost prisipažįsta arkivyskupui savo 
kaltes ir pasižada vykti misijonie- 
rium į Afriką. Kančioje ir bandymuo- 
se išaugo naujas žmogus—morališ- 
kai stiprus ir viskam pasiryžęs. Tai 
kas, kad pabėgo nuo jo mylimoji 
Margreta! 


Žmoniškumo laimėjimu autorius ap- 
vainikuoja apysakos atomazgą. Į au- 
tomobilį, kur nevilties apimtas kai 
kurį laiką sėdi vienišas Frost, su- 
grįžta jo ambicingoji gražuolė žmona, 
dabar tokia pasikeitusi.Ir ramiai su- 


>>> 


siiamba jos žodžiai: “Pagalvojau, kad 
tau vienam bus Afrikoj nelengva... 
Turim laikytis vienas kito, taip mums 
Dievo skirta“...(62 psl.), 


Apysaka yra giliai išmąstyta, iš- 
baigta kompoziciniu darnumu, pilna 
subtilių psichologinių ir idėjinių niu- 
ansų, parašyta nuosaikiu klasiniu sti- 
liumi. 


Į ką tik sumodernintą, bet dar la. 
bai egzotišką arabų kraštą mus nu- 
veda filminio siužeto apysaka “Sun- 
kiausia Assad Pašos užduotis“. Nors 
ir nepasiekiama čia tokio psicholo- 
ginio gilumo, kaip anksčiau nagri- 
nėtam kūrinyje, bet vidaus konflik- 
tams ir žmoniškumo aspektams ir 
čia skirta centrinė vieta. Po krašto 
sumoderninimo ir numalšinto suki- 
limo— pats svarbiausias asmuo vals- 
tybėje yra Assad paša, vidaus reika- 
lų ministeris. Jis toks orus ir galin- 
gas tarp savo policininkų! Bet koks 
silpnas savo vidaus konfliktuose! 
šacho pavedimu jis turi suvaldyti 
sosto įpėdinį, nenorintį vesti kaimy- 
ninio krašto princesę ir tuo kompli- 
kuojantį visos valstybės politinę pa. 
dėtį,. Savo namuose radęs sosto įpė- 
dinį ir netikėtai patyręs savo Žmonos 
neištikimybę, Assad išmušamas iš 
pusiausvyros ir nusprendžia, pabėgęs 
nuo valstybės ir šeimos reikalų, žūti 
liūtų naguose negyvenamoje oazėje, 


Tačiau reikalas gelbėti iš liūtų na- 
gų oazėn pakliuvusią amerikietę gra- 
žuolę, vėl grąžina ministerį gyveni- 
man (išviršinis ir atsitiktinis apysa- 
kos momentas), Tačiau kūrinio ato- 
mazgoje mes vėl pamatome nuosta- 
bią žmogaus dvasios jėgą, emocijų 
suvaldymą ir žmoniškumo prasiver- 
žimą. 

Keisto vardo apysaka “11080 paki- 
la" atskleidžia ir keistokus šiaurės 
krašto žmones. Ji atrodo mums tru- 
puti ištęsta, bet pagrindinis jos vei- 
kėjas Rolf Erink yra puikus. Tas 
užkampio teisėjas beveik atmintinai 
žino viso pasaulio traukinių tvarka- 
raščius, ties jais prasėdi ištisas va- 
landas, seka nukrypimus nuo tvar- 
kos ir jaudinasi dėl pavėlavimų. Vi- 
sas jo gyvenimo tikslas—tie tvarka- 
raščiai, Ir keliauti jis mėgsta: atosto- 
gas praleidžia kelionėse, kad patik- 
rintų tvarkaraščių tikslumą! Prara- 
do pagaliau ir savo žmoną, prarado 
draugus, bet nuo savo.pamėgimo jis 
niekados neatsisakys. Pagaliau įsi- 
geidė nusipirkti tos nuošalios pakilos 
šulelį, kuriame įrašytas nuostabusis 
numeris, tiek kartų teisėjo iš pagie- 
žos apspjaudytas! Nuobodžiam tūno- 
jime rinkosi toji pagieža. Ji prasi- 
veržia keisiais Rolf Brink poelgiais. 
Su satyros grakštumu I. šeinius mo- 
ka pažvelgti į smulkėjančių žmonių 
psichologiją. 


Prie satyrų priklauso ir novelė 
“Baltasis kavalierius", atskleidžiąs s 
natoriaus dvasios menkumą. Giliu 
kontrastu jis įsirėžia mūsų sąmonė- 
je: su dažų kibirėliu ant kopėčių 
ties salionėlio langais, audrai užei- 
nanti, toks išdidus ir nepalenkiamas, 
tyčia norįs įkyrėti, o ten namo vidu- 
je, saugioje uždarumoje, susirinkę 
svečiai ir jų apkalbos. Su gilių įžval- 
gumu I. Šeinius kuria neišdylančio 
ryškumo šaržinį paveikslą. Viskas 
savo vietoje, nieko perdaug! 

Matome, kad daug vietos knygoje 
užima ne lietuviško gyvenimo siuže- 
tai. Bet temų pasirinkimas nėra jo- 
kia skriauda nei patriotizmui, nei 
mūsų literatūrai. I. Šeinius visur te- 
bėra šeiniūnų augintinis, tauraus hu- 
manizmo atstovas, lietuviškos galvo- 
senos reiškėjas. 

Rasime kūrinių ir lietuviškomis 
temomis, kurie mus nukelia į 
pirmąjį bolševikmetį, į glūdžias bir- 
želio išvežimų dienas. Tai gal vie- 
nintelis kūrinys visoje knygoje, kur 
parodytas menkavertis žmogus— pats 
gelbėdamasis tampąs išdaviku įskun- 
dėju. “Vėl anapus geležinės uždan- 
gos" atskleidžia tremtinio košmarinį 
sapną, tokį artimą tikrovei, tokį 
psichologiškai realų. Tačiau meni- 
niu požiūriu abiejų šių kūrinių ne- 
galėtume laikyti pačiais geriausiais, 

Tikrai pranašus ir meniškai iš- 
baigtas yra novelė “Ašakaitė ir nelai- 


mė" (Tik koks nublukęs, bznalus 
pavadinimas!), Visai be reikalo kai 
kurie recenzentai lygina šią nove- 
lę su A. Vienuolio “Paskenduole"'. 
Nieko paskenduoliško čia nėra. Ne- 
bent nelaimingos meilės motyvas. 
Bet ir tas visai kito pobūdžio. A. Vie- 
nuoliui rūpėjo su dramatine įtampa 
atskleisti Veronikos atitrūkimą nuo 
gyvenimo, o I. šeiniui—sumegzti nu- 
sivylusios mergaitės ryšius su gyve- 
nimu, pažadinti norą gyventi ir 
džiaugtis kartu su jaunimu. Ir dėl 
to novelės centre stovi ne nusivylu- 
sios Ašakaitės išgyvenimai, o kalvis 
Šaias ir jo nuteiktas jaunimas su 
galinga lietuviškos dainos jėga. Ir 
kalviui pavyksta laimėti mergaitę 
gyvenimui, O mus nuteikia estetiš- 
kai gėrėtis autoriaus sugebėjimu 
tik keliais šykščiais žodžiais išreikš- 
ti gilią ir sudėtingą vidaus dramą. 
Štai keli artistiški užbaigos brūkš- 
niai; “Sijonėlis užkliuvo ko tvoroj. 
Atidžiai, rūpestingai Ašakaitė mė- 
gina jį atkabinti. Pagaliau! Perlipė, 
Apsigrįžo. Dairos, ar nematė kas. Ne, 
niekas nieko nematė" (138 psl.). 


Knygos pabaigoje Juozas Lingis 
duoda trumpą I. Šeiniaus gyvenimo 
ir jo darbų apžvalgą. Leidinį puošia 
dail. A, Korsakaitės viršelis ir ap- 
lankas. Išleidimas gražus, geras po- 
pieris, 230 psl; kaina $3, įrišta $4. 


Pr. Naujokaitis 


MŪSŲ BELETRISTIKA ANGLŲ KALBOJ 


SELECTED LITHUANIAN SHORT 
STORIES. Edited by Stepas Zobars- 
kas. Introduction by Charles Angoff. 
Voyages Press, New York, 1959. 263p 
35.00. 


Dviejų metų būvyje Stepas Zobars- 
kas sugebėjo pateikti angliškam skai- 
tytojui du lituanistiniu veikalu: Lith- 
uanian Folk Tales (susilaukusios dvie 
jų laidų) ir Selected Lithuanian 
Short Stories. Tai didelis darbas, 
turint galvoje, kad Stepas Zobarskas 
ne vien knygos medžiagą parinko, 
beveik ją visą išvertė, bet taip pat 
susirado rėmėjų, anglišką leidyklą ir 
net pasirūpino daliniu knygos plati- 
nimu. Visa tai drauge paemus, jo 
atliktas darbas yra tikras tour de 
force, arba jėgų mėginimas. Būtų 
gražu, kad Bendruomenė ar kas ki- 
tas šį jojo žygį tinkamai atžymėtų, 
nes darbas yra tikrai to vertas. 


Kadangi jau pasigirdo kritiškų pa- 
stabų (kun. P.P. Činikas “Drauge"'; 
tos pastabos yra dalykinės ir taik- 
lios). ir, reikia manyti, kad panašių 
pastabų ar, net nepasitenkinimo ga- 
li būti ir ateityje, dėl to reikėtų 


iškelti vieną kitą sunkumą, kuris 
teko knygos sudarytojui nugalėti. 
Nevienas skaitytojas, susipažinęs 
su Juozo Brazaičio įvadu, pastebės, 
kad rinkinys lyg ir nepilnas, ypač 
kad pasigendame vardų, kurie yra, 
sakytume, kertiniai mūsų prozos rai- 
doje, kaip Valančius, Žemaitė, Vaiž- 
gantas... Nemanyčiau, kad rinkinio 
sudarytojui tie vardai nebūtų rūpė- 
ję, bet reikia sutikti, kad kai kurių 
sunkumų nepajėgė nugalėti. Sutin- 
kame, kad autorius neturėjo noro 
sudaryti lietuvių prozos istorinę 
chrestomatiją ir kad tai yra reika- 
las ne taip jau paprastas, kaip gali 
atrodyti. 
Stepas Zobarskas daugiau taikėsi 
prie anglų skaitytojo poreikių. Jam 
reikėjo rasti tai, kas angliškajam 
skaitytojui būtų įdomu, nauja ir kas 
atitiktų elementariuosius literatūros 
reikalavimus bei meninį lygį. 
Nežinau, kas nulėmė, kad: Stepas 
Zobarskas pradėjo ne Valančium, o 
Kudirka, mano galva, beletristikoje 
daug silpnesniu. Žinau viena, kad 
rinkinio redaktorius buvo paruošęs 

ar ne du net Žemaitės pavyzdžiu, bet 
amerikoniškieji ekspertai ją nesąly- 
ginai atmetė kaip šiurkščiai tenden- 
cingą. Mane tai itin pritrenkė, nes 
dar būdamas gimnazijos suole esu 
girdėjęs iš savo mokytojo prof. My- 
kolo Biržiškos lūpų, kad prieš pirmą- 
jį pasaulio karą vienas rusų žurnalas 
ar laikraštis atsisakė dėti išverstą 
Žemaitės dalykėlį kaip tiktai dėl tų 
pačių motyvų, ir būtent—tendencijos. 
Bet vistiek būtų buvę geriau, kad ji, 
nors trumpu dalykėlių, būtų buvusi 
reprezentuota. Tas pats ir su Vaiž- 
gantu, kuris šiandien daro nenuma- 
nomą ir neįsivaizduojamą įtaką mūsų 
prozai. 

Rinkinyje yra 18 autorių 21 lietu- 
viškojo pasakojimo pavyzdys. Po du 
dalyku skirta Vienuoliui, Krėvei ir 
Jurgiui Savickiui. Parinkimas yra 
beveik be priekaišto. Sakysime, J. 
Biliūnas atstovaujamas labai trumpu 
dalykėliu (Brisiaus galas), bet vargu 
ilgesnis dalykas būtų geriau tą auto- 
rių parodęs. Žinoma, tas pastabas 
sakau lietuvio, ne angliškojo skaityto- 
jo požiūriu, bet menas visur tas pats. 
Aišku, ne visi autoriai ir pateikti jų 
kūrybos pavyzdžiai yra pakankamo 
meninio lygio, bet čia jau ne ver- 
tėjo bei redaktoriaus kaltė. Tuo būdu 
visa tai, kas rinkinyje sudėta, reikė- 
tų vertinti labai teigiamai. 

Taip pat girtinas rinkinio sudary- 
tojo sumanymas duoti sudėtų auto- 
rių biografines žinias ir trumpas jų 
kūrybos charakteristikas, kurios, ma- 
nau, labai pravers angliškajam skai- 
tytojui orientuotis lietuvių literatū- 
ros dalykuose. 

Prof. Juozo Brazaičio lietuviškosios 
prozos glausta apybraiža, lietuvišku 
mastu vertinant, yra savos rūšies še- 
devriukas. Ji taip pat yra labai vie- 
toj ir labai naudinga. Tik man ro- 
dos, kad J. Brazaitis turėjo daugiau 
ribotis informacija, mažiau kritiškų 
vertinimu bei rašytojų meninės ver- 


tės hierarchija. Pavyzdžiui, J. Brazai- 
tis, kalbėdamas apie Vincą Kudirką, 
sako: 

“Where these technigues united 
with the lyrical and allegorical ideali- 
zation of Lithuanian things, the 
result was a masterful product like 
“The Memoirs of a Lithuanian 
Bridge". 

Čia jis sumini to meto satyrikus 
ir daro tokį sprendimą: “None of 
these, however, surpassed Kudirka in 
excelence (mano praretinta,J.A.). 

Vincas Kudirka man yra vienas 
šviesiausių ir didžiausių žmonių, ku- 
riuos Lietuva istorijos būvyje pagim- 
dė. Bet, deja, Kudirka rašytojas me- 
niniu požiūriu yra ribotas. Turėdamas 
galvoje praretintus tvirtinimus, no- 
rečiau manyti, kad jie yra per stip- 
rūs ir kad jie angliškojo skaitytojo, 
turinčio prieš akis patį pavyzdį, ne- 
įtikins. 

Apie patį vertimą spręsti, deja, ne 
itin kompetentingas esmi, bet ir čia 
daugiau jaučiamas vertimas, trūksta 
laisvės ir drąsos. O kai kur gal net 
ir koks netikslumas pasitaiko. Saky- 
sime, prof. J. Brazaičio apybraižos 
pirmojoj pastraipoj įterptinis sakinys 
logiškai nepakankamai išskirtas ir 
susidaro įspūdis, kad lietuvių litera- 
tūros etapai sinchronizuojami su kitų 
Europos tautų literatūrų etapais, o 
originale, manau, buvo norėta pasa- 
kyti, kad tik tie raidos etapai analo- 
giniu būdu vienas kitą sekė. 

Panašių smulkmenų galima būtų 
rasti ir daugiau. Bet netikslu jas čia 
rodyti, nes darbas yra didelis, be to, 
pionieriškas, o lietuviška patarlė sa- 
ko: kiekviena pradžia yra sunki. 
Mes turime visi džiaugtis ir Stepą 
Zobarską sveikinti, kad jis vienų vie- 
nas pralaužė lietuviškam apsakymui 
ledus į anglosaksišką pasaulį. O tasai 
faktas yra ne kasdieninis įvykis. 


Jonas Aistis 


NEGESINKIME AUKURŲ 


Vyskupas VINCENTAS BRIZGYS: 
NEGESINKIME AUKURŲ. Brook- 
lyn, 1959. 211 p. 


Moterystė yra vienas iš svar- 
biausių, bet kartu ir vienas iš pa- 
viršutiniškai ir dažnai neteisingai 
suprastų dalykų žmonių gyvenime. 
Daugeliui ji pradžioje atrodo visai 
paprastas ir lengvai išsprendžiamas 
klausimas, bet, pamažu ji virsta tam- 
siu labirintu, kur rūpestingiausi iš- 
eities jieškojimai baigiasi skaudžio- 
mis klaidomis ir tragedijomis. 

Tiesa, būna ir laimingų moterysčių, 
kurios tokios yra be ilgesnių svars- 
tymų apie tikrąją moterystės esmę 

ir prasmę. Bet tai išimtys. Labai 
dažnai tikrieji keliai į moterystę sun- 
kiai surandami ir dar sunkiau eina- 
mi. Daugumas žmonių suklysta ir 
apsivilia. Ypač tai atsitinka mūsų 
laikais, kada tikrieji gyvenimo pa- 
matai sugriauti ar iškreipti. Todėl 
dabar, moterystės klausimus spren- 
džiant, reikalingas didelis aiškumas, 
apdairumas ir tikslingumas. 


Moterystė giliai veikia kiekvieno 
Žmogaus gyvenimą ir ugdo patį žmo- 
gų. Kokia linkme—-teigiama ar nei- 
8lama-—-tai priklauso nuo paties žmo- 
8aus: nuo to, kaip jis supranta savo 
moterystę ir pagal kokius dėsnius ją 


kuria. Todėl rimtas įsigilinimas į mo- 
terystės esmę ir jos prasmę, teisingas 
šių dalykų supratimas, tikrųjų mo- 
terystės pagrindų ir priemonių bei 
kelių į jos iškėlimas yra mūsų mo- 
derniškojo gyvenimo būtinybė. 
Vysk. V. Brizgio naujai parašytoji 
knyga “Negesinkime Aukurų“, lie- 
čianti krikščioniškąją moterystę, nu- 
šviečia krikščioniškosios moterystės 
esmę, jos tikslus bei svarbiausias pro- 
blemas. Ten iškeliamos apraiškos ir 


aplinkybės, kurios dažnai lieka ne- 
pastebėtos, bet kurios visapusiškai 
apsprendžia moterystės gyvenimą. 


Atskleisti šiuos dalykus, duoti aiškią 
krikščioniškosios  moterystės samp- 
ratą bei jos vykdymą gyvenime ir 
yra šios knygos tikslas. 

Siekdamas šio tikslo, autorius sa- 
vo žvilgį nukreipia į moterystės es- 
mės supratimą, jos tikrosios prasmės 
atskleidimą ir vidujinį Žmogaus mo- 
terystei pasiruošimą, bei moterystę 
ardančių negerovių iškėlimą. Pagal 
tai, knygą galima suskirstyti į tris 
dalis: pirmuose šešiuose skyriuose au- 
torius kalba apie moterystės esmę, 
kur iškeliamos tikrosios meilės savy- 
bės, šeimyninio gyvenimo pradžia, 
moterystės kilmė, jos tikslai, esminės 
savybės ir moterystės bei šeimos gy- 
venimo kilnumas. 

Sekantieji aštuoni skyriai nušvie- 
čia pasiruošimą moterystei ir vidi- 
nius moterystės santykius. Ten. auto- 
rius nurodo, kaip kuriama katalikiš- 
koji moterystė, kokia yra Žmogaus 
kompetencija moterystės klausimuo- 
se, kaip jaunimą ruošti moterystei, 
kokie turi būti jų santykiai pasiruo- 
šimo metu ir kokią vietą šeimoje 
užima vyras ir žmona, kokios jų pa- 
reigos ir kokie tėvų ir vaikų santy- 
kiai ir nuo ko priklauso šeimos ra- 
mybė ir laimė. 

Paskutiniuose aštuoniuose skyriuo- 
se autorius kalba apie moterystės gy- 
venimo negeroves bei iškrypimus. Čia. 
paliečiama mišri santuoka, eiti ar 
neiti moterystėn klausimas, šeimos 
reikšmė tautai ir visuomenei, mūsų 
laikų būdingos šeimos negerovės, ve- 
dusiųjų išsiskyrimas, divorsai pagal 
civilinės teisės sampratą, civilinė san- 
tuoka ir negimusioji gyvybė. 

Kalbėdamas apie čia iškeltus klau- 
simus, autorius įžangos žodyje pa- 
brėžia: “Svarstydami žmogaus gy- 
venimą liečiančius klausimus be pa- 
kankamo dėmesio tikslumui, galime 
nejučiomis ir nesąmoningai susikur- 
ti patys sau ir kituose paskleisti vi- 
sokių iliuzijų ir klaidų" (6 pusl.) Ta- 
čiau, šiekiant šio tikslumo moterys- 
tei aptarti, reikia atsiminti, kad čia 
netinka tie metodai, kurie labai geri 
kitose gyvenimo srityse. Moterystės 
gyvenimas jokiu būdu negali būti ku- 
riamas pagal tokius standartizuotus 


metodus, kurie naudojami techniko- 
je, matematikoje ar apskritai griež- 
tuose moksluose. Kiekviena moterys- 
tė yra vienkartinė, individualiai skir- 
tinga, o kitos moterystės, kuri jai 
visais atžvilgiais prilygtų, nėra ir ne- 
gali būti. Todėl negalima nustatyti 
tokių taisyklių, kurios tiktų visoms 
atskiroms moterystėms. Kas vienai 
moterystei būtina ir tikra, kitai mo- 
terystei ir kitose sąlygose gali būti 
Klaidinga ir pražūtinga. Neišmintin- 
gas tokių taisyklių laikymasis ir jų 
nevietoje taikymas gali sugriauti mo- 
terystę, iškreipti jos prigimtį ir esmę. 


Nors nėra tikslingų taisyklių vi- 
siems atskirų moterysčių klausimams 
spręsti, tačiau yra visuotiniai pagrin- 
diniai principai, kurie ne tik naudin- 
gi, bet ir būtini kiekvienai moterys- 
tei. Vysk. V. Brizgys savo knygoje 
kaip tik iškelia šiuos visuotinius pa- 
grindinius principus, kuriais turi rems 
tis kiekviena moterystė. Kalbėdamas 
apie meilę, jis iškelia dievišką meilės 
prigimtį ir jos reikšmę moterystei 
kurti. Pabrėžia dievišką moterystės 
kilmę, jos tikslus ir santvarką, ku- 
riomis ši moterystė esmingai skiria- 
si nuo civilinės santuokos. Iš šios 
dieviškos kilmės nuosekliai išveda- 
mas šeimos kilnumas, jos nesuardo- 
mybė, vyro ir Žmonos santykiai ir 
vaikų nelygstamoji vertė, palyginant 
juos su kitais gyvenimo gėriais. Tarp 
mūsų laikų šeimos būdingų negerovių 
autorius iškelia ir socialines sąlygas, 
kenkiančias šeimos gyvenimui, ypač 
netikusius valstybinius įstatymus, prie- 
šingus moterystės prigimčiai (185 
pusl.). Tikrumoje secialinės santvar- 
kos įtaka šeimos gyvenimui labai di- 
delė. Gera socialinė ir valstybinė san- 
tvarka daug gali padėti šeimos pagrin- 
dus palaikyti. Bet visuomeninio ir 
valstybinio gyvenimo reformos mažai 
priklauso nuo atskirų asmenų valios 
ir jos vyksta labai lėtu tempu, todėl 
negalima laukti šeimos atsinaujinimo 
iš pagerintų visuomeninių sąygų. Iš- 
eivijos sąlygose reikia siekti šeimos 
atsinaujinimo, nepriklausomo nuo iš- 
orinių sąlygų, atremti jį į vidinį 
žmogaus nusistatymą siekti 
čioniško šeimos idealo esamose sąly- 


gose. Vysk. V. Erizgys, iškeldamas 
moterystės gyvenimo pagrindinius 
krikščioniškuosius principus, pagal 


kuriuos turi būti kuriama moterys- 
tė, nurodo tikrąjį kelią į moterystės, 
o per ją ir į visuomenės ir mūsų tau- 
tos atsinaujinimą ir išsilaikymą. Mo- 
terystės pagrinduose padėti didingi 
ir nekintami paties Dievo įstatymai. 
šiuos įstatymus reikia „(vykdyti jau 
“dabar, tose socialinėse ir medžiagi- 
nėse sąlygose, kuriose gyvename ir 
kurios vienos kartos žmonių gyveni- 
me gali keistis labai mažai. Vysk. V. 


Brizgio knygoje kaip tik iškelti šie. 


krikš- 


amžinieji moterystės įstatymai, ku- 
riais pasinaudoti gali kiekvienas žmo- 
gus ir visais laikais. Nepaisyti jų ar- 
ba sukilti prieš juos būtų beprotybė 
ir tuščios pastangos. Juo labiau šiais 
įstatymais remsis moterystė, juo to- 
bulesnė bus šeima. 

Todėl įsigilinti į vysk. V. Brizgio 


knygoje iškeltus klausimus būtina 
visiems; ir tiems, kurie ruošiasi mo- 
terystei, ir tiems, kurie jau mote- 


rystėje gyvena. Tik rimtas ir vis- 
pusiškas įsigilinimas į tikrąją mote- 
rystės prigimtį ir prasmę ir į mote- 
rystės gyvenime galinčias iškilti pro- 
blemas duoda kiekvienam galimybę 
jau pačioje pradžioje išvengti būsimų- 
jų klaidų be konfliktų ir nutiesti 


tikruosius konkrečius kelius į krikš- 
čioniškosios moterystės sukūrimą ir 
gyvenimą joje pagal Dievo nurodytus 
dėsnius. 

Nors stropesnis korektūros skai- 
tymas, kai kurių kalbos dalykų tai- 
symas ir turinio išspausdinimas būtų 
padidinęs veikalo vertę, tačiau ir 
dabar jis yra rimtas įnašas į mūsų 
religinę literatūrą, kurioje iškeltos 
moterystės augščiausios vertybės ir 
šeimos svarba visuomenei ir tautai. 
Nuo to, kiek mes pajėgsime kurti 
ir išlaikyti tikrų krikščioniškų mo- 
terysčių, didele dalimi priklausys mū- 
sų tautos išsilaikymas, jos kokybė ir 
ateitis. 

Dr. A. Baltinis 


TAUTOS PRAEITIS 


TAUTOS PRAEITIS, Istorijos ir 
gretimųjų sričių neperiodinis žurnalas 
Tomas I, Knyga 1. Chicago, Ill. 1959. 
Leidžia Lietuvių Istorijos Draugija, 
redaguoja č. Grincevičius. Pirmoji 
knyga apima 164 p. su paveikslais. 
Vieną tomą sudarys keturios tokios 
knygos. Vienos kaina 33.00, visų 
$10.00. 

Pirmosios knygos“ turinį sudaro 
straipsniai, istorinė medžiaga, biblio- 
grafija ir kronika. Straipsnių skyriu- 
je rašo: -Kun. Vyt. Bagdanavičius, 
MIC- Sovietinė Lietuvos istoriogra- 
fija; Jonas K. Karys— Seniausi lietu- 
vių “pinigai"; dr. A. M. Račkus— 
Blaivybės sąjūdžio metaliniai doku- 
mentai; kun. dr. K. A. Matulaitis, 
MIC- Ar etruskai mums giminingi ?; 
Jonas Rūgis— Palangos progimnazija 
ir jos vaidmuo krašto istorijoje; ir 
Jerzy Antoniewicz— Paslaptingieji sū- 
duviai. Istorinės medžiagos skyriuje 
yra: kun. dr. K. M. Rėklaitis, MIC 


— Atsiminimai iš Petrapilio lietuvių 
veiklos (I pas. karo metu); Vincas 
Liulevičius— švietimo židiniai trem- 


tinių stovyklose (Vak. Vokietijoje); 
Mikalojus Ivanauskas—I apžvalginė 
Lietuvos architektūros paroda. (Sao 
Paulo, Brazilijoje, 1957 m.) ir A. 
Ružaniec-Ružancovas— Neišleistas gu 
dy lietuvių laikraštis. Bibliografijos 
skyriuje tas pats A. Ružancovas pa- 
teikia 1958 m. lietuvių istorijos bi- 
bliografiją (knygos ir straipsniai pe- 
riodikoje). 

Kaip iš turinio matome, 'Tautos 
Pracitis' nesiima spręsti kurios nors 
vienos istorinės problemos nė nesiri- 
boja vienu kuriuo nors laikotarpiu 
ar kuria nors specialia sritimi. Dėl 
to ir perduodamos medžiagos lygis 
bei jos apdirbimas gerckai įvairus. 
Žurnalas nesistengia būti nė grynai 
moksliniu, atrodo, jis daugiau dėme- 
sio kreipia į istorinės medžiagos tel- 


kimą. Tai darydamas, jis daugiausia 
ribojasi tremties ar išeivių lietuvių 
gyvenimu. 

Kalbėdami dėl jo turinio, kai ku- 
rie kritikai savo recenzijose jau spė- 
jo apibarti, pasigedo specialistų isto- 
rikų darbų, pakišo savo mastą ir 
čaižė vargšus leidėjus, kad jie nepa- 
darė pagal kritikų “sukirptą'“ fa- 
soną. Bet visi gerai pažįstame inte- 
lektualinio darbo sąlygas, todėl turi- 
me džiaugtis, kad atsiranda žmonių, 
kurie aukoja savo darbą ir energi- 
ją lietuvių tautos praeičiai pažinti. 
Ypač tai netolimai praeičiai, kurios 
šaltiniai kai kur dar tebėra gyvi, 
bet netrukus bus sunkiai pasiekiami 
jaunesniems istorijos tyrinėtojams. 
Tai pats esu pakankamai patyręs, 
lukštendamas Amerikos lietuvių gy- 
venimo šaltinius, nors ir nesu jau- 
niklis. 


Kiek matyti iš bendradarbių rato, 
tai daugiausia čikagiškiai. Žymus jų 
nucšimti i i. Tai kun. 
A. Matulaičio nuopelnas. Čikagiškiai 
yra pasiėmę ir sunkią žurnalo leidi- 
mo naštą ir istorijos draugijai va- 
devavimą. Jie tikrai verti paramos 
visų Lietuvos mylėtojų tiek pinigu, 
tiek bendradarbiavimu „Tautos Pra- 


eities" žurnale. 

Nesileisdamas į atskirų straipsnių 
vertinimą,  neiškenčiu  nepažymėjęs 
kun.  Eagdanavičiaus . istoriosofinio 


straipsnio ir trumpų J. Rūgio pa- 
stabų. Tai naudinga paskaityti kiek- 
vienam istorikui bei mėgėjui, nepai- 
sant, ar jis sutiktų su išvadomis, ar 
ne. Kitas labai patrauklus yra "Jono 
Kario straipsnis apie seniausius lie- 
tuvių pinigus. Autorius gražiai suge- 
bėjo su pinigo istorija duoti ir kul-. 
tūrinio senovės lietuvio gyvenimo i 
vaizdą. 

Antanas Kučas 

ISTORINĖS LIETUVOS ALBUMAS 


Nors ir deklamuodavom apie sa- 
vojo krašto grožį bet jo, matyt, tin- 
kamai neperpratom, neišgyvenom ar 
gal pakankamai nemylėjom, kad ne- 
priklausomos Lietuvos laikais nepa- 
sirūpinom išleisti nei vieno kitiems 
parodyti tinkamo vaizdų albumo, Ne- 
surinkome net jam medžiagos. Pa- 
jutome koks tas kraštas gražus ir 
mielas, tik atsidūrę svetimose ša- 
lyse — Adomo Mickevičiaus žodžiais ta- 
riant, tik jo netekę. Pirmasis tuo 
susirūpino T. Vizgirda, išleidęs tris 
vaizdų knygas; vėliau pasirodė Bra- 
zilijoje min, Meierio, o JAV Augusti- 
no, Babicko ir pagaliau Prunskio 
leidiniai. Dabar štai sulaukėme A. 
Vilainio-šidlausko istorinių vaizdų 
albumo. Kaip ir. anie, jis skiriamas 
ne vien lietuviui, bet ir svetimtau- 
čiui. Dėl to visas tekstas yra dvi- 
gubas— lietuviškas ir angliškas. Kaip 
J. Prunskio *Motina" bei P. Babicko 
“Picturesąue Lithuania" ir “Gintaro 
kraštas", jis spausdintas ofsetu, Aiš- 
ku, paveikslai dėl to nėra pakanka- 
mai ryškūs, bet ką padarysi, kad 
kitoniška technika, pvz. giliaspaude, 
spausdinti leidėjui, matyt, būtų 
buvę nepakeliama. Kadangi popieris 
parinktas geras, tai paveikslų didžio- 
ji dalis išėjo neblogai. Gaila tik, kad 
ofsetinės spaudos beveik negalima 
panaudoti kitų leidinių iliustravimui. 
Tiesa, leidėjo įrašyta “Copyright, 
kas rodytų, kad be jo sutikimo tuos 
paveikslus perspausdinti neleistina. 
Bet toks įrašas yra grynas nesusi- 
pratimas, kai jo paties paveikslai yra 
surankioti iš įvairiausių leidinių ir 
nėra nei vieno originalo. 

Folio formatas albumui gana tinka- 
mas, bet išviršinė išvaizda bei įri- 
šimas jau perdaug kuklūs ir neimpo- 
nuoją. Tiek vargo ir išlaidų padarius, 
dar reikėjo nepagailėti kiek daugiau 
išleisti ir išviršiniam apipavidalini- 
mui. 

Albumas pradedamas trumpa Lie- 
tuvos istorijos apžvalga, bet daugiau 
dėmesio kreipiant į politinę pusę, o 
kultūrinę raidą paliekant neišryškin- 
tą. Dėl to ji nedaug tepadės, ypač 
svetimtaučiui, tinkamai suprasti ir 
įvertinti toliau sekančius paveikslus 
bei vaizdus. Ee abejo, būtų tiksliau- 
sia buvę angliškąjį tekstą parašyti, 
turint galvoje specialiai svetimtau- 
čius albumo vartytojus. Lietuviškas ir 
angliškas istorinės apžvalgos tekstai 
užima 7-20 psl. Toliau seka 181 pa- 
veikslas ir pagaliau, nuo 223 psl, pa- 
veikslų paaiškinimai, vėl abiem kal- 
bom tie patys, padėkos žodis, šalti- 
nių nurodymas, klaidų atitaisymas, 
turinys ir prenumeratorių sąrašas, 

Paveikslai suskirstyti į 7 skyrius: 


90 


I-- Mitologinė, legendarinė Lietuva, 
1-22: II-— Galybės viršūnėje (1240- 
1430), 22-45; III — Liet. valstybė 
vėlesnių šimtmečių bėgyje (1430-1794 
46-71; IV — Sukilimai-valstybės at- 
statymo viltys (1794-1863), 72-88; 
V-D. Liet. kunigaikštijos pilys, 89- 
120; VI- Religiniai architektūros pa- 
minklai, 121-159; VII — Senieji kul- 
tūros židiniai ir didikų rezidencijų 
rūmai, 160-181. 


Medžiagos paskirstymas rodo, kad 
autoriaus nenorėta apimti visą Lie- 
tuvos istoriją, nenorėta taip pat 
apžvelgti visas gyvenimo sritis, Taip 
nieko nėra iš proistorės, nėra mies- 
tų skyriaus, nors medžiagos tam bū- 
tų užtekę. Autoriaus teduodami tik 
du fragmentai iš Vilniaus miesto sie- 
nų, įterpiant juos pilių skyrium (Nr 
94 ir 95), ir vienintelis 19 a, pradžios 
Vilniaus vaizdas, kuriuo pradėdamas 
religinių pastatų skyrius (Nr. 121). 
Nėra taip pat atskiro didžiųjų asme- 
nybių skyriaus. Be valdovų, kurie 
taip pat ne visi, albume randame tik 
Birutę, iš 17 amž. J.R. Chodkevičių, 
iš 18-19a. savartos Kosciušką su Ja- 
sinskiu ir Plateraitę su Mackevičium 
iš sukilimų laikotarpio. O kiek yra 
likusių senų graviūrų bei portretų 
mūsų žymiųjų didikų! Kaikurie jų 
yra didžiųjų 17-18 amž, Europos dai- 
lininkų darbo, tad jų vienų atskiras 
skyrius ir mums, ir ypač svetimtau- 
čiams, būtų galėjęs būti labai impo- 
nuojantis. Jie būtų galėję pamaty- 
ti tą patį, ką mato panašiuose sa- 
vuose leidiniuose, Įtalpintasis J.K. 
Chodkevičiaus paveikslas, deja, yra 
sugadintas. Matyt, paimtas iš kažku- 
rio vadovėlio ir taip padidintas iš- 
plečiant tinklelį, kad visas portretas 
atrodo kaip sietas. 


Paskirstydamas medžiagą, autorius 
kartais pasirodo nenuoseklus, Pvz. į 
legendų-mitologijos skyrių kažkodėl 
įtraukti trys bataliniai paveikslai iš 
kovų su kryžiuočiais (Nr. 9, 10, 15), 
du paveikslai liečią Birutę (Nr. 16 ir 
17), vienas iš Kęstučio (Nr. 18), vie- 
nas iš Vytauto gyvenimo (Nr. 19) ir 
vienas paveikslas iš kovų su kryžiuo- 
čiais, vaizduojąs kryžiuotį, iš sugriau- 
tos pilies pagrobusį berniuką (Nr, 1). 
Tai kas, kad tai daugiausia Andriolli 
ar Kossako “Konrado Valenrodo" 
iliustracijos, bet tai liečia jau istoriš- 
kai žinomus įvykius bei istorinius as- 
menis. 


| Toliau pilių skyriun kažkodėl įterp- 
tu Vilniaus d. kunigaikščių rūmai, 
Siesikų, Gelgaudiškio, Raudonės 
Vaitkuškio dvarų rūmai, (Nr, 93, 101. 
105, 106, 107), kai visa tai būtų daug 
geriau tikę į didikų rūmų skyrių. 


šaltinius, iš kurių imti paveikslai 
ir kuriais naudotasi rašant tekstą, 
autorius nurodo albumo gale (deja, 
jų vardus išspausdindamas su dau- 
gybe klaidų). Jų surašyta 15. Jų 
didžioji dalis iliustravimui, be abejo- 
nės, nieko nepadėjo. Be to, sąrašas. 
rodo, kad pačių pagrindinių leidi- 
nių, kurie šitokiam albumui paruošti 
yra būtini, autoriaus kaip tik netu- 
rėta. Iš lietuvių dailininkų darbų al- 
bume randame bene 11 paveikslų 
(Vienas, Nr. 37, neteisingai priskir- 
tas Mackevičiui, Kaip klaidų atitai- 
syme pažymėta, tai J. Stykos pav.). 
Daugiau autorius matyti, nepajėgė 
surasti. Beveik visi kiti yra paimti 
iš lenkiškų arba lenkų leidinių, deja, 
daugiausia ne iš pirmųjų, bet įvai- 
rių perspausdinimų. Przybylskio, Wil- 
czynskio, Ordos puikūs litografijų al- 
bumai, kurių vaizdų šiame albume 
vis dėlto yra, autoriaus nematyti, 
kaip lygiai daugybė kitų gausiai ilius- 
truotų leidinių. Tokį didelį darbą už- 
simojus, reikėjo pasiekti pirmuosius 
šaltinius, Ir albumas būtų buvęs pil- 
nesnis ir vaizdai tobulesni. Kad tų 
leidinių gal nėra Čikagoje, kur al- 
bumas buvo ruošiamas, nedidelis da- 
lykas. Juos galima buvo parsisiųsdin- 
ti iš kitur, gal net iš Europos. Blo- 
giau, kad autoriaus iš viso nesiorien- 
tuota, kokios medžiagos šitokiam rei- 
kalui yra, tad sudėta viskas, kas 
pakliuvo po ranka. Visiškai -nepa- 
naudoti ir latvių leidiniai. O jie šioje 
srityje yra gana daug dirbę, nors daž- 
nai irsumėgėjišku paviršutiniškumu. 

Negerai taip pat, kad autorius į 
dedamus paveikslus nežvilgterėjo es- 
teto akimi. Juk ne kiekvienas pa- 
veikslas yra vertas jį kam svetimam 
rodyti, norsvaizduojamoji tema mums 
ir labai įdomi bei miela būtų. Čia gi 
yra ir labai menkos meninės vertės 
paveikslų. Sudėta viskas, ką pasisekė 
kur užtikti, Juo blogiau, kad niekur 
nepateikiant paveikslų metrikų, sve- 
timam albumo vartytojui bus visiš- 
kai neaišku, kur čia kokia iliustra- 
cija ir kur rimti muziejiniai paveiks- 
lai, o kai kam tokis albumas gali 
pagimdyti norą susipažinti ir su lie- 
tuviškuoju menu... 


Autoriaus užsimojimas, be abejo- 
nės, neatitiko jo jėgas. Jei jau buvo 
užsimota tokį gražų leidinį paruoš- 
ti, jei užteko entuziazmo bei energi- 
jos, reikėjo rasti patarėjų, kuriems 
būtų užtekę ir žinių. Albumas būtų 
galėjęs išeiti ir pilnesnis ir be klaidų. 
Aišku, kad bent kiek nusimanan- 
čiam architektūros istorijoje visas 
leidinys atrodys bevertis, kai pama- 
tys 17 ar 19 amž. pastatus priskirtus 
14-15 ar net 13 amžiui. O to juk 
galima buvo taip lengvai išvengti, 
lygiai kaip kitų nevykusių parašų 
prie paveikslų. 


Įvade autorius Lietuvos galybės 
laikus apibūdina tradiciškai kaip am- 
žinų kovų laikotarpį. Betgi batalinių 
paveikslų tame skyriuje vos tas vie- 
nas Tannenbergo mūšis ir trejetas 
epizodų iš žygių. O juk yra neblogas 
latvio dailininko paveikslas Saulės 
mūšio, yra keletas menkesnių kitų 
kautynių paveikslų. Kitame skyriuje 
įdėti Varnos ir Rašlavičių kautynių 
paveikslai, nors tai priklauso Lenki- 
jos istorijai, bet nėra pvz. Oršos kau- 
tynių paveikslo, tapyto tais pačiais 
laikais (16 amž.). 


Ee reikalo autorius sudėjo ir se- 
nųjų Lietuvos valdovų “portretus' — 
Mindaugo, Gedimino, Algirdo— nevy- 
kusiai kažkieno pieštus pagal Guag- 
nini kronikos fantastines graviūras, 
kur jie viename puslapy vaizduoja 
Lietuvos kunigaikščius, o kitame jau 
Lenkijos karalius. Juk albumą matys 
ir lenkai. Juokingai atrodo ir Jogai- 
la (Nr. 34) 17-18 amž. savartos ba- 
jorėlio išvaizdos. Tai kas, kad tokis 
paveikslas yra kažkur Lenkijoje išli- 
kęs iš senesnių laikų, bet juk iš 
pirmo žvilgsnio matyti, kad tai ne 
14-15 amž. tipas. Tiesa, ir daugelio 
kitų valdovų paveiksluose matoma 
išvaizda istorinę tiesą greičiausiai 
neatitinka, nes tai dažniausia me- 
nininkų fantazijos kūriniai, bet bent 
aprangoj nematyti anachronizmo, 


Istorinės albumu pavadintam lei- 
diniui pageidavimų galima būtų su- 
rašyti daug. Autorius, žinoma į 
viską galėtų atsakyti trumpai, kaip 
maždaug ir pasako, atitaisydamas 
keletą klaidų, kad padarė, ką pajėgė 
esamose sąlygose. Tačiau sunku su- 
tikti, kad istorinių bei chronologi- 
jos klaidų neistorikui išvengti buvo 
neįmanoma, Tiesa, kad daugelio ar- 
chitektūros paminklų chronologija 
yra neaiški, tačiau, jei autorius būtų 
pasitelkęs į pagalbą daugiau nusi- 
manantį Lietuvos bei jos kultūros is- 
torijoje, bent tokių didelių klaidų ga- 
lima buvo išvengti. O jų, deja, yra 
daug ir stambių. Dėl kai kurių jų 
ir visą leidinį nusimanančiam svetim- 
taučiui rodyti net nepatogu. O jei 
parodysim nenusimanančiam, tai tik- 
rojo vaizdo jis vistiek negaus. 


Štai keletas visiškai nepateisinamų 
anachronizmų: Nr 101— Siesikų dva- 
ro rūmai— pasak autoriaus pilis—esą 
statyta Kęstučio ir Algirdo brolio 
Jaunučio; Nr 105 Gelgaudiškio “pilis" 
—esą statyta 1313 m. Raudonės (Nr 
106) 1337, o Vaitkuškio Kosakovskių 
dvaro rūmai (Nr. 107) pristatydinami 
lyg švitrigalos rezidencija. Mūsų kul- 
tūros istorikai dar tebesiginčija, ar 
14 amž, iš viso buvo žinoma kokia 
nors mūro statyba Lietuvoje (nors 
akmenų surišimas kalkėmis), o pagal 
autorių net to amžiaus pradžioje bu- 


vo pastatytos tokios pilys, kaip Gel- 
gaudiškio av Raudonės, iš tikrųjų 
abi 17 amž. statybos. Tiesa, pa- 
aiškinimuose ir autorius savo dato- 
mis suabejoja, bet taip neaiškiai, o 
pagaliau ar daug kas tuos paaiškini- 
mus skaitys? Gal tik specialistams 
ateis į galvą ten pasižiūrėti, o visi 
kiti matys tik parašus po paveikslais, 


Mūsų spaudoj senai įprasta Zapyš- 
kio bažnyčią vadinti Vytautine, tad 
nenuostabu, kad ir autorius taip ra- 
šo (Nr. 148), nors iš tikrųjų ji pasta- 
tyta 16 amž. vidury. Zapyškio vardas 
yra kilęs nuo Sapiegų. Jo senoji for- 
ma buvo Sapiegiškis. Gi Vytauto lai- 
kais Sapiegų etnografinėje Lietuvoje 
nebuvo iš viso, Pirmasis čia įsikūrė, 
atvykęs iš Gudijos, did. kunigaikštie- 
nės Elenos, Aleksandro žmonos, sek- 
retorius, o jo palikuonys vėliau pasta 
te ir Zapyškio bažnyčią. Yra iš- 
likę net jos statybos sąskaitų dalis. 
Bnt ši klaida mažiau kenksminga, 
nes bažnyčia pagal stilių galėtų būti 
ir vytautinių laikų. 


Kurjoziškai skamba parašas prie 
nav. No 152, kad tai esanti 17 amž. 
statyta Šiaulių šv. Jurgio bažnyčia— 
14 nepriklausomybės laikais perdirb- 
:oji iš cerkvės, Klaidų atitaisyme, 
liesa, pastebėta, kad tai 19 a. pastata 
Bet iš viso kam ji ten įdėta? Argi 
ji kuo nors būdinga lietuviškosios kul- 
tūros raidai? Šiauliečiams bus tikrai 
apmaudu albume matyti šį rusišką 
gramozdėlį, kai praleista jų gražutė 
šv. Petro ir Povilo bažnyčia, vienas 
iš įdomesniųjų 17 amž. Lietuvos 
architektūros paminklų, 


Kauno rotušė, Nr. 161, priskirta 
1542 m. Argi tuo kas patikės? Tiesa, 
paaiškinimuose albumo gale klaida 
atitaisyta, bet neatitaisyta klaidų 
atitaisyme. 


Nr. 167 pastatas vadinamas Jonu- 
šo Radvilos rūmais Vilniuje, nors tai 
tik jų sienų likučiai, visai kituose 
pastatuose, o patys rūmai yra visiš- 
kai sunykę Sapiegų rūmai (Nr. 168) 
visu šimtmečių pasendinti, Kėdainių 
Totlebeno dvaro rūmai taip pat va- 
dinami neteisingai. Radvilų rūmai 
(Nr. 179), kurie iš tikrųjų stovėjo 
visai kitoje vietoje, daug arčiau 
miesto, netoli dabartinės ligoninės, ir 
17 amž. pabaigoje visai sunyko. 


Istoriškai taip pat neteisingi yra 
parašai: Nr. 50— Magistras Albrech- 
tas prisiekiąs Zigmantui II, kaip Lie- 
tuvos-Jsenkijos vasalas (Mateikos 
pav.). Iš tikrųjų joks Prūsų valdo- 
vas niekad nebuvo Lietuvos, bet tik 
Lenkijos vasalu, nes1453-1466 m. ka- 
re, kurio rezultate Prūsų ordinas ta- 
po Kazimiero vasalu, Lietuva neda- 
lyvavo. Taip pat Nr. 56 vaizduojama 
ne Livonijos magistro pasidavimas 


vasalu Zigm. Augustui, bet tik at- 
siprašymas už įžeidimą. Livoniją Zig. 
Augusto globon pavedė jau nebe tas 
ir magistras. Be abejonės, neteisin- 
gai Barbora Radvilaitė vadinama 
“Lietuvos-Lenkijos karaliene", Ji bu- 
vo Lietuvos d. Kunigaikštienė, o Len- 
kijos karalienė. Nr. 68-69 paaiškini- 
mMuose klaidingai rašoma, kad Jonas 
Kazimieras, kai po brolio Vladislovo 
mirties buvo išrinktas karalium bei 
didžiuoju kunigaikščiu, buvęs dvasiš- 
kis, bet “Romos kurija atleido ne 
tik nuo dvasiškio pareigų, bet leido 
jam ir apsivesti Iš tikrųjų Jonas 
Kaz. nebuvo dvasiškis. Kadangi Va- 
zos buvo netekę švedijos, tad Zigman- 
to vaikų ateitis buvo neaiški, Tėvas 
buvo susirūpinęs, iš ko gyvens sū- 
nūs, kurių turėjo net 5, Tėvas ti- 
kėjosi, kad vyresnysis sūnus bus iš- 
rinktas jo įpėdiniu, o kitiems jieš- 
kojo kitų galimybių. Neblogų gali- 
mybių tarp kitko anais laikais teikė 
Bažnyčios organizacija. Dėl to Jonas 
Kazimieras įstojo į Jėzuitų ordiną, o 
netrukus jam, neturinčiam jokių šven- 
timų, buvo išrūpinta ir kardinolo 
vieta, taip pat žadėjusi neblogų paja- 
mų. Anais laikais pasaulietis kardi- 
nolas buvo nenaujiena, 0 teoretiš- 
kai ir dabar net popiežium galėtų 
būti išrinktas pasaulietis. Taigi iš- 
rinktam į sostą Jonui Kazimierui 
jokio atleidimo nuo dvasiškio parei- 
gų nereikėjo. Jam teko tik atsisa- 
kyti nuo dignitorijos ir išstoti iš jė- 
zuitų ordino, kur jis taip pat dar 
jokių įžadų nebuvo davęs. 


Istorinių netikslumų paaiškinimuo- 
se ypač gausu, bet mus daugiausia do- 
mina patys paveikslai. Daugelio jų 
parašai netikslūs, o ypač pasigendi 
visų jų bendro smūgio į vieną tikslą 
užimponuoti savam ir svetimam al- 
bumo vartytojui. Tiesa sakant, ne- 
siekta to ir paveikslus parenkant. 
Klaidingų bei netikslių parašų yra 
ir prie architektūrinių paminklų, 
Pvz. viena iš Kauno bažnyčių, Nr. 
142, vadinama Eernardinų arba se- 
minarijos, kai iš tikrųjų tai šv. Tre- 
jybės bažnyčia, Vilniaus šv.Jono baž- 
nyčios varpinė vadinama “Vilniaus 
varpine" (Nr. 140). Kodėl? 


Naugarduko pilies griuvėsių auto- 
rius spausdina du vaizdus—vieną iš 
Ordos albumo (nors tai nepažymė- 
ta) ir antrą vėlesnę nuotrauką (Nr. 
110 ir 111), bet vieną vadina Nauja- 
pilės pilimi, oc antrą Naugardėlio. Pir- 
moji (iš tikrųjų ta pati) esą staty- 
ta 1241 m, o antroji Gedimino lai- 
kais ir Vytauto perstatyta. Gi knygos 
gale paaiškinimuose kartoja pasakas 
apie Erdvilą, bet jau kalba apie 
vieną pilį. 

Autorius savo pastabose visur pa- 
sistengia bent grėbštelti lenkams. 

Nors iš tikrųjų ar ne geriau būtų 
buvę ir jiems šiuo albumu paro- 
dyti, kad Lietuva nebuvo koks bar- 
barų kraštas, kad jos praeitis didin- 
ga, kad ji turi taip pat didingų savo 
senosios kultūros paminklų. Geriau 
būtų buvę grumtis su lenkais aki- 
vaizdžia medžiaga, o ne tuščiais ir 
dažnai netaikliais žodžiais, Bet blo- 
giausia, kad autorius save lenkų aky- 
se visiškai sukompromitavo su Nr 88, 
A. Grottgerio paveikslą, vaizduojantį 
Varšuvos kampelį, pavadindamas-- 
“Tušti, rusų apiplėšti rūmai 1863 m." 
Paaiškinimuose gale knygos toliau 
plečiama mintis apie sukilimą, mal- 
šinant apiplėštą ir sunaikintą kraš- 
tą, atseit Lietuvą. Bet kiekvienas 
lenkas, nors ir nepažistąs Grottgerio 
kūrybos, vos metęs akį į paveikslą, 
tuojau pačiam jo centre atpažins 
vad. Zigmanto koloną, stovinčią aikš- 
tėje prieš Varšuvos karališkąją pilį. 
Kas pažįsta Grottgerio kūrybą, tuo- 
jau pažins, kad tai jo paveikslas 
“Plac zamkowy", tapytas 1862 m. 
taigi nevaizduojąs nei 1863 m, nei 
Lietuvos. Nejaugi autorius nežinojo, 
kas ten vaizduojama ? 


Be abejonės autorius taip pat visiš- 

kai be reikalo į savo albumą įtrau- 
kė visą eilę pilių bei kitų pastatų 
vaizdų net iš tolimos Voluinės, Po- 
dolės ir dar eilę tokių, kurie Lietuvos 
istorijoje niekad neminimi. Juo la- 
biau, kad ir parašai prie jų bepras- 
miai (Nr. 112-120, 157-158). Jei jau 
buvo noro albumą padidinti, galima 
buvo surasti dar daug labai gražios 
medžiagos net iš etnografinės Lietu- 
ves, ypač iš Mažosios Lietuvos, kuri 
visiškai nuskriausta. Nėra netir Klai- 
pėdos, Ragainės, Tilžės, o atstovau- 
jama tik Karaliaučiaus ir kažkokios 
Redan pilių. 


Sekdamas lenkišką literatūrą, auto- 

rius iš 13 amž. įtalpino keletą su- 
kilimo scenų ir Kosciušką su Jasins- 
kiu bei Plateraitę su Mackevičium, 
bet neįdėjo net vysk, Valančiaus su 
Daukantu, nors jie gi to pat meto, 
O pagaliau ar nebūtų tiksliau buvę 
tęsti iki pat tautinio atgimimo ir 
nepriklausomybės atgavimo? 


Kaip ir tinka, albumo pabaigoje 
išspausdinti paveikslų paaiškinimai. 
Suprantama, kad dažnas albumo 
vartytojas dėl vienos ar kitos priežas- 
ties norės apie kai kuriuos paveiks- 
lus daugiau informacijų. Deja, daž- 
niausiai jis jų neras ir tose auto- 
riaus vadinamose pastabose, kurioms 
paskirta net 43 psl. (abiem kalbom). 


Tokiuose paaiškinimuose paprastai 
surašomos paveikslų metrikos — patei- 
kiama šiek tiek žinių apie dailinin- 
ką bei patį paveikslą. čia gi auto- 

rius vietoj to dažniausiai patrijoto 
užsidegimu imasi paveikslą interpre- 
tuoti, išlukštenti, kas ten vaizduoja- 
ma, kokios lietuviškos dorybės iške- 
liamos, kai kada net pasiginčyda- 
mas su dailininku dėl detalių (Pav. 
Nr. 18 ginčijasi su Andriolli dėl Kęs- 
tučio rankoje laikomo rago. Esą, 
Kęstutis jokių svaiginamų gėrimų ne- 
naudodavęs, O Andriolli ten ne geria- 
mą, bet medžioklinį signalizavimo ra- 
gą vaizduoja. Be to, iš kur autorius 
žino, kad K. midaus neragaudavo ?) 
Paaiškinimuose autorius dažnai ban- 
do net visą tą laikotarpį apibūdinti 
ir pridaro daugybę klaidų, daug dau- 
giau negu įvado apžvalgoje, kur kon- 
krečių faktų mažai teko teliesti. La- 
bai gaila taip pat, kad angliškieji 
paaiškinimai tėra lietuviškųjų ver- 
timas, kurių didžioji dalis svetim- 
taučiui nieko nesako ir nesupranta- 
mi. Eilės paveikslų paaiškinimų visiš- 
kai nėra—-praleisti. 


Baigiant šias, jau perdaug užsitę- 
susias, pastabas tenka pasakyti, kad 
albumas džiugina, jį paimant į ran- 
kas, bet liūdna darosi jį pavarčius, 
Ypač gaila, kad jis netiks mūsų re- 
prezentacijai svetimiesiems. O min- 
tis buvo graži. Dėl gausybės klaidų, 
kurių daugelis kompromituoja visą 
leidinį, svetimiems jį rodyti nepato- 
gu. Negi įteikdamas perspėsi, kad tai 
tik nevykusiai atvaizduota, o mūsų 
tautos praeitis iš tikrųjų buvo didin- 
ga ir senosios kultūros paminklų tu- 
rime tikrai daug. Ir saviesiems jis 
mažai naudos teteiks, šiandien mes, 
o ypač čia augantis jaunimas, taip 
mažai ką tikro težino apie savo tau- 
tos praeitį, tad, jei kas naujo pada- 
roma, turėtų būti padaroma kiek 
galima tiksliau. Iškraipymais tikrojo 
savo tautos praeities vaizdo nesukur- 
sime, Galima įvertinti autoriaus ge- 
rus norus ir jais pasigėrėti, tačiau 
tenka apgailestauti, kad pradėjęs ge- 
rą darbą nepanoro pasiteirauti nei 
menininkų, nei istorikų, kaip jį reikė- 
tų dirbti, kur medžiagos gauti, kaip 
ją sugrupuoti, ką parašyti ir kaip 
visą leidinį apipavidalinti, 


Leidinys, be abejonės, brangiai kai- 
navo. Ar autoriui bei leidėjui pasi- 
seks atgauti įdėtus pinigus, sunku 
spėti. Bet būtų gera jau dabar pra- 
dėti galvoti apie jo naują laidą, nors 
papildytą ir apvalytą nuo visų klai- 
dų parašuose bei paaiškinimuose. 
Gal spaustuvė dar ir plokštes tebelai- 
ko? Dabar jo vertė primena kitą 
neišmanėlišką nors ir geros valios 
žmogaus atliktą darbą — Stulpino per- 
spausdintą “Vytautinių laikų Lietu- 
vos žemėlapį", kuris su vytautiniais 
laikais turi tiek pat bendro, kiek ir 
pereitais metais Lietuvoje išleistas 
Tarybinės Lietuvos administracinio 


paskirstymo žemėlapis. Geram darbui 
geros valios neužtenka. 
A. šapoka 


Istorinės Lietuvos Albumas, 
Nemunas, Chicago— 1959 m. Re- 
daktorius A, Vilainis-šidlauskas. 
technikinis red. Vytautas Buri- 
kas. Tekstą rinko 'Draugo" 
spaustuvė, spausdino Mykolo 
Morkūno spaustuvė, tiražas 800 
egz. Fol. 272 psl., kieti kolenkoro 
viršeliai, (Kaina nepažymėta). 


ATSIŲSTA PAMINĖTI 


Juozas Švaistas: Jo Sužadėtinė, Ro- 
manas. Išleido Lietuviškos Knygos 
Klubas. Chicago, 1959. 394 p. Kaina 
34.00. 

Jonas K. Karys: Senovės Lietuvių 
Pinigai: Istorija ir numizmatika. Iš- 
leido “Aukselis" Bridgeport, Conn. 
396 p. 1959 m. Kaina $10.00. 


Annali. Sezione Linguistica 1,2. Insti- 
tuto universitario Orientale. Napoli 
1959. 


Iš lietuvių šiame numeryje rašo An- 
tanas Klimas —''"The Spread of Pri- 
mitive Germanic Kunigaz in non ger- 
manic Languages" (197-211 p). 


Gimtoji Kalba. Nr. 2-3 (4-5). 1959 m. 
Redaktorius P. Jonikas. 


Tėvynės Sargas. Nr. 2-3 (18). 1959 
Redaguoja dr. V. Litas, P. Maldeikis. 
ir kan. V. Zakarauskas. 


Mūsų Vytis. Dvimėnesinis skautiškos. 
minties žurnalas. Vyr. redaktorius- — 


Adomas Mickevičius. Nr. 6, 1959 m. 
Lituanus. Nr. 4, 1959. Managing Edi- 
tor: P.V. Vygantas. 


Laiškai Lietuviams. Red. Juozas Vai- 
šnys, S.J. 1960 m. sausio men. Nr. 1 


Užuolanka. 1960 m. Nr. 29 (1) Red. 
A. Vilainis-šidlauskas. 


* Sibiro lietuvaičių ranka rašyta 
maldaknygė “Marija, gelbėki mus", 
kurią į anglų kalbą išvertė Kęstutis 
Trimakas, S.J., o įvadą parašė kar- 
dinolas R. Cushing, jau atspausdinta 
ir gaunama Balfo Centre, 105 Grand 
St., Brooklyn 11, N.Y., arba Ateities. 


administracijoje, 916 Willoughby Ave, 


Brooklyn 21, N. Y. Išleido Paulist 
Press, New Yorke. Kaina 1 egz. 504. 
Knygelėje įdėta lietuviškojo originalo 
— rankraščio nuotraukos. 

* Prof. Zenonas Ivinskis vadovau- 
ja Baltų Institutui Vokietijoje ir šiuo 
metu gyvena Bonnoje. Balandžio mė- 
nesį jis baigs vadovavimo pareigas, 
perleisdamas kitam pabaltiečių moks- 
lininkui, ir pats grįš į Romą. Baltų 
Instituto pirmininkai keičiasi kasmet. 


KONCERTAI NIUJORKE 


šių metų pradžioje Niujorko apy- 
linkės lietuviai turėjo progos pasi- 
klausyti vertingų koncertų. Tai tik- 
rai retas įvykis, užsipelnąs išsamesnio 
paminėjimo. 


“DARBININKO" KONCERTAS 


Savaitėje du kartu išeinąs laikraš- 
tis "Darbininkas" kas metą suruošia 
kartais net po kelis vakarus, kurių 
programa užpildoma vaidinimais ar- 
ba koncertais. šiemet ''"Darbininkas" 
pasirodė šauniausiai. Jo metinis kon- 
certas pirmą sykį įvyko garsioje 
Webster salėje Niujorke sausio 17 d. 
Programą vietoj staiga susirgusios op. 
sol. Prudencijos Bičkienės išpildė 
sol. Monika Kripkauskienė iš Čika- 
gos ir Niujorko miesto operos (New 
York City Center) solistas Arnoldas 
Vokietaitis. Solistams akompanavo ir 
pats sclo paskambino Aleksas Mro- 
zinskas. Graži salė daug padėjo gau- 
siai publikai susikaupus išklausyti la- 
bai įdomios ir gražios lietuviškų dai- 
nų ir operų arijų programos. Malonu, 
kad prcgrama nebuvo perkrauta 
nei dalyviais, nei išpildomais daly- 
kais. Publikai tai padėjo susitelkti, o 
dainininkams nereikėjo lenktyniauti. 
Pažymėtina ir tai, kad šis koncertas 
nebuvo sudrumstas nereikalingomis 
kalbomis, svečių supažindinimais su 
publika ir kitokiais pašaliniais daly- 
kais. 

Koncertą atidarė “Darbininko" re- 
daktorius Paulius Jurkus, trumpai 
pasveikindamas klausytojus ir prog- 
ramai vadovauti pakviesdamas Nas- 
tutę Ambrazaitę. Pranešinėtoja buvo 
pasirucšusi. Jai teko Monikos Krip- 
kauskienės programą pranešinėti iš- 
tisai, kadangi ši solistė pakeitė su- 
sirgusią Prudenciją Bičkienę, ir jos 
dainuojamus dalykus nebuvo galima 
iš anksto atspausdinti. 


Moniką  Kripkauskienę Niujorke 
esame girdėję prieš metus. Per tą 
laiką jos balsas sustiprėjo, tapo lais- 
vesnis, nors dar kai kur jaučiasi įtam- 
pa, ypatingai augštajame registre. 
Balso tembras labai gražus, šiltas. 
Tarsena gera. Dainuojamus dalykus 
interpretuoja labai puikiai, kur rei- 
kia, nesigailėdama jausmo. Moka 


laikytis scenoje. Tikrai gera lyrinė 
dainininkė. Ji moka interpretuoti ir 
lietuviškas dainas. Monika Kripkaus- 
kienė gražiai padainavo Vl. Joku- 
bėno sukompanuotą Kazio Binkio dai- 
ną “Gėlės iš šieno". Tai pirmas mi- 
neto kompoziteriaus kūrinys, vienas 
iš pačių lyriškiausių ir sunkiai išdai- 
nuojamas. Gerai pasisekė solistei ir 
Sarpaliaus 'Dukružėlė", A. Vanagai- 
čio “Toli toli nuo Lietuvos," Gailevi- 
čiaus 'Klajūnai'"' (žodžiai Bern. Braz- 
džionio). Pagirtinai ji sudainavo ir 
V. Kuprevičiaus “Lakštingalos gies- 
mę.'' 


Antroje koncerto dalyje Monika 
Kripkauskienė išpildė Verdio operos 
"Rigoletto" Gildos ariją “Caro no- 
me", Gounod operos “Fausto" vadi- 
inamą “Erangenybių" ariją ir Straus- 
so “Pavasario balsai" valsą. “Bran- 
genybių" arija buvo sudainuota la- 
bai gražiai. Taip pat ir visos lyrinės 
vietos tiek Gildos arijoje, tiek 'Pava- 
sario balsuose“ buvo pasigerėtinos. 
Bet norint įsigyti gerą koloratūrą, 
Monikai Kripkauskienei dar reikia 
padirbėti. Reikia dar padirbėti ypač 
prie vadinamo “staccato", “acciaca- 
tūros" ir “trillo". Gamos taip pat dar 
per sunkios ir nepakankamai lygios 
Čia gali padėti tik darbas. Koloratū- 
ra toks balsas, kurio klausydamas 
žmogus turi užmiršti technikinius 
sunkumus. Klausant Monikos Krip- 
kauskienės, dar taip nėra. Augšto- 
sios gaidos dar kartais per aštrios, 


sunkios. Jautresnis klausytojas gali 
pasijusti neramus—-išeis, ar ne? To 
nerimo žymių neturėtų būti bent 


klausant Monikos Kripkauskienės, ku- 
ri turi visus geros dainininkės privalu- 
mus: gražų tembrą, muzikalumą, o 
sprendžiant iš dviejų pasirodymų 
Niujorke, taip pat pagarbą bei mei- 
lę dainai. Iš širdies jai linkime švie- 
sios ateities ir gerų nuotaikų dainos 
mene. 


Arnoldas Vokietaitis—bosas-barito- 
nas turi ne per didelį, bet gražaus 
tembro balsą. Žinoma, dainininkas 
dar jaunas. Bosas daug vėliau su- 
bręsta. Pas solistą dar pastebima 
trūkumų. Pirmiausia, per daug su- 
siaurintas boso vidurinis registras, ne 
tenka savo įgimto grožio. Pasigenda- 


Ma žemutinių gaidų, augštosios dar 
kai kur silpnos. Bet darbu šie nepri- 
tekliai yra įveikiami gero mokytojo 
priežiūroje. 


Pradžioje Arncldas Vokietaitis su- 
dainavo vieną iš geriausių Vl. Ja- 
kubėno kūrinių “Nejaugi vėl, o Die- 
ve" (žodžiai S. Santvaro). Tai pirmą 
kartą Niujorke girdėtas dalykas. Kū- 
rinys didelis ir gilus. Mūsų solistas gi 
labiausiai dėl menkos lietuviškos tar- 
senos nesugebėjo perteikti klausyto- 
jams pilno šios dainos grožio. Pana- 
šiai ir su kitomis lietuviškomis daino- 
mis. Vokietaitis labai gerai taria ita- 
l škai, angliškai, prancūziškai. Lin- 
kime jam pasistengti geriau išmokti 
ir lietuviškai. Mūsų kalba yra didžiai 
muzikali, šiuo atžvilgiu prilygstanti 
net italų kalbai. 


Antroje dalyje Arnoldas Vokietai- 
tis labai puikiai dainavo ariją iš 
George Gershwino “Porgy and Bess'' 
“I've got plenty of nothing" ir “Some 


Enchanted Evening“ iš “South Pa- 
cific". Taipgi tikrai gerai atliko 
Mozarto “Per guesta bella mano". 


Puikiai susiliejo balsas su cello, gro- 
jant Daviui Everhardui. Graži buvo 
dainavimo linija. Eisui dainuotos ari- 
jos (iš Simone Bocanegra, ir Erna- 
ni) buvo gerai perduotos, tik kėlė 
abejonių, ar solistas tikrai yra bo- 
sas. Ernani arijoje apatinės gaidos bu- 
vo silpnai girdimos. 


Kitas čia pažymėtinas dalykas— 
tai solistc laikymasis scenoje. Kon- 
certinė estrada nėra operos scena, 
kur vaidinama. Klausytojas nori gir- 
dėti dainą ir jos žodžius. Mostaga- 
vimas, šokinėjimas, rankų kišeniuje 
laikymas, klausytojus išblaško ir net 
erzina. Sakysime, solisto gestai Mefis- 
to serenadoje pakenkė nuotaikai. Tai 
nėra komiška arija—ji turi tragiškai 
ironiško pobūdžio. Koncerte daininin- 
kas turi balsu ir žodžiu perteikti vei- 
kalą— ne gestais. 4 


Nežiūrint šių sugestyvinių pastabų, 
mes neabejojame, kad op. Sol. Ar- 
noldas Vokietaitis tolimesniu darbu 
įveiks čia suminėtus trūkumus ir 
taps žymiu dainininku. 


Aleksą Mrozinską csame pratę gir- 
dėti kaip puikų  akompanatorią. 
“Darbininko" koncerte jis pradžiugi- 
no ir savo paskambintais solo daly- 
kais. Su įsijautimu išpildė jis Čiur- 
lionic “Nokturną". Jo interpretacija 
perkėlė mus į Druskininkus ir Liš- 
kavos Nemuno pakrantes. Gaila, kad 
dažniau negirdime Čiurlionio veika- 
lų. Taip pat sklandžia technika ir 
pakilia nuotaika buvo paskambinta 
Schuberto “Impromtu op. 90, nr. 4, 
Liszto “Consolation" ir De Falla “Ug- 
nies šokis." 

VALENTINOS KOJELIENĖS 
RECITALIS 


Valentinos Kojelienės rečitalis, kurio 
rengėjas buvo Columbia Artists Ma- 
nagement, įvyko sausio 24 d. Niu- 
jorke Town Hall salėje. 

Solistė turi gražų aksominio temb- 
ro lyrinio soprano balsą. Betgi pro- 
gramoje pasirinkti dalykai ne visai 
atitiko dainininkės balsui. Glueko 
“O del mio dolce ardor" rizikingas 
kūrinys. Jis reikalauja labai gero al- 
savimo ir labai ilgos frazės. Alsavi- 
mu dainininkė negali didžiuotis. Jis 
per daug trumpas— naudojamos tik 
plaučių viršūnės. Į tai solistė turė- 
tų atkreipti ypatingą dėmesį. Ir ant- 
roje dainoje “V'adoro pupille“ fra- 
zės nebuvo baigtos. Žinoma, tai ga- 
lima pateisinti ir susijaudinimu. Taip 
pat nei Wolfas nei Straussas, išsky- 
rus “Staendchen", nebuvo, palankūs 
jos balsui, kaip per daug '“dramati- 
niai" sunkūs. 

Bet sol. Valentina Kojelienė labai 
vykusiai padainavo Debussy kūrinį. 
Gražia nuotaika išpildyta ir Chaus- 
son bei Davico. Tačiau programa 
buvo perdėm vienos pobūdžio. Pasi- 
gesta brilijantiškumo, kuris ypač ati- 
tinka jos balsui. Dainininkė gražiai 
niuansavo. Stačiai pasigėrėtinas de- 
crescendo arba filiravimas ir piano 
tiek viduriniame registre tiek augš- 
tosiose gaidose. Bet visiškai negirdė- 
jome augštų forte. Pasigesta priėeji- 
mo prie augštesnių gaidų. Gal tai 
buvo dėl nuovargio. 

Tarp lietuviškų kūrinių programoje 
tikrai miela buvo išgirsti K. V. Ba- 
naičio “Vandens leliją“ (žodžiai K. 
Binkio). Tai vienas iš gražiausių šio 
mūsų kompozitoriaus veikalų. Deja, 
labai retai dainuojamas. Solistei tu- 
rime būti dėkingi už jo įtraukimą į 
savo rečitalio programą. šią dainą 
ji išpildė nepaprastai puikiai. "Taip 
pat pagirtinai padainavo Kačakaus- 
ko “Vai, gražu gražu". 


Negalima nutylėti ir dar vieno trū- 
kumo--tai geros tarsenos. Nepakan- 
kamai aiškus ištarimas pastebimas 
pas ją tiek vokiečių, tiek italų, tiek 
prancūzų, tiek lietuvių kalbose. Dai- 
noje žodis taip pat svarbus, kaip ir 
balsas. 

Vertinant šį rečitalį, išvadoje ten- 
ka pažymėti, kad Valentina Kojelie- 
nė turi gerą balsą. Jam atitinkan- 
čius kūrinius gali gražiai išpildyti, 
Jai linkėtina ištvermės ir pasiryži- 
mo, siekiant tobulumo. 

Solistei akompanavo garsus pianis- 
tas P. Ulanowsky. Jo nuostabus skam- 
binimas kartais teikė orchestro įs- 
pūdį, ypatingai “Vandens lelijoje“, 

Kalbant apie publiką, tenka nu- 
liūsti. šiame koncerte itin ryškus vi- 
suomenės abejingumas. Dainininkė 

lietuvė, savo pastangomis išeinanti į 
pasaulį, o publikos nedaug. Ar mums 
netiktų pasimokyti solidarumo iš ki- 
tų tautų. Jeigu mes patys savo mMe- 
nininkų neparemsime, tai kas kitas 
juos parems? Koncertų rucšimo įstai- 
gos pradžioje nauju dainininku domi- 
si, jeigu žino, kad jis turi paramos iš 
savo tautiečių. Kaip būtų malonu, kad 
ateityje panašiais atvejais, kai mū- 
sų Menininkai bandys pasirodyti pla- 
tesnėje viešumoje, mes būtume nuo- 
širdesni. 


“VIENYBĖS" KONCERTAS 


Vienybės koncertas įvyko vasario T 
d. Webster salėje Niujorke. Progra- 
mos dalyviai: Danutė Stankaitytė, 
dramatinis sopranas, Salomėja Valiu- 
kienė, mezzosopranas, Algirdas Bra- 
zis, baritonas, Vytautas Valiukas, 
dramos aktorius, Vitalis Žukauskas, 
dramos aktorius, baletas. 


Koncerto publikai, kurios susirinko 
pilna salė, maloni staigmena buvo 
Danutės Stankaitytės pasirodymas. Ji 
dainavo pirmą kartą Niujorke. Niu- 
jorko publika turėjo progos išgirsti 
jos gražų, aksominį, šiltą ir plataus 
diapazono dramatinį sopraną. Solistė 
dainavo Laumianskienės “Vakarą"', 
Gailevičiaus “Dainą", Massaneto 
“Elegiją"'. Ponchiellio “Giocondos ari- 
ją", Puccinio “"Toscos ariją" ir Verdio 
Leonoros ariją iš operos “Forza del 
destino". Danutės Stankaitytės tiek 
lietuviška, tiek itališka tarsena labai 
gera ir aiški. Taip pat ir interpreta- 
cija graži. Tačiau tenka pastebėti, 
kad jos alsavimas dar nėra išvysty- 
tas. Be to, palyginus su viduriniu re- 
gistru, augštosios gaidos dar per 
siauros. Tai ypatingai žymu Giocon- 
dos ir Leonoros arijose. Reikia atitin- 
kamai sulyginti. Turint tokią Dievo 
dovaną, negalima gailėtis nei darbo, 
nei pastangų ją tobulinant. Balsas 
tikrai puikus. . 


Salomėja Valiukienė turi gražų ir 
lengvą. mezzosopraną. Ji sudainavo 
K. V. Banaičio “Atsiminimas", V. 
Jakubėno “Mėlyni varpeliai", J. Kar- 
navičiaus Gražinos ariją (iš op. Gra- 
žina), iš Bizeto Carmen operos Haba- 
nerą ir Čigonės dainą, iš Verdio ope- 
ros Trovatore Azucenos “Pasakoji- 
mą" ir iš Gounod Fausto operos Si- 
belio ariją. Lengvam mezzosopranui 
ypatingai tiko Carmen ir Sibelio ari- 
jos.Azucenai norėtųsi daugiau platu- 
mo ir dramatiškumo. Ypač vidurinis 
registras dar siauras. Atkreiptinas 
dėmesys į tarseną labiausiai italų 
kalboje. Neabejojame, jog ši gabi dai- 
nininkė tas kliūtis įveiks, 

Algirdas Brazis jau mums gerai 
pažistamas iš Metropolitano Operos 


ir įvairių lietuviškų koncertų. Jis dai- 
navo Kačanausko “Eglė žalčių kara- 
lienė", Ponchiellio ariją iš operos I 
Lituani", Karnavičiaus Jaunojo bajo- 
ro dainą iš operos “Gražina", Verdio 
Grovo Luna arija iš operos Trovatore 
ir Bizeto Torreadoro ariją j5 operos 
Carmen. Solistas turi galingą ir gra- 
žų balsa, tik vietomis per daug jo 
duoda. Be to, forsuoja augštąsias 
gaidas. 

Pabaigoje Danutė Stankaitytė ir 
Salomėja Valiukienė sudainavo duet= 
iš Offenbacho operos “Hofmano pa- 
sakų". Tai joms gerai pasisekė. Taip 
pat gerai išėjo D. Stankaitytės ir A. 
Brazio sudainuotas Leonoros ir Grovo 
Lunos duetas iš Verdio operos Trova- 
LOLe, 

Solistams įprastu patyrimu bei su- 
gebėjimu akomponavo A. Mrozinskas. 
Vytautas Valiukas pranešinėjo. Vita- 
lis Žukauskas publiką linksmai nutei- 
kė savo improvizacijomis. Taip pat 
koncertinę programą paįvairino T. 
Babuškinaitės (buv. Lietuvos Valst. 
Teatro balerinos) mokinės baletu. 

Pažymėtina, kad šio koncerto pro- 
grama buvo per ilga. Ir geriausiame 
koncerte 3-4 val. yra per daug. 


Pagaliau ir Vasario 16-tos progra- 
ma. Niujorke turėjo gerą koncertinę 
dalį. Dainavo solistė Aldona Stempu- 
žienė ir Operetės choras, vadovauja- 
mas muz. M. Cibo. | 

A. Stempužienė išpildė K. V. Ba- 
naičio kapitalinį kūrinį “Ant kelio 
pavasario mano“, J. švedo Maras" 
(I, .II, III), J. Gruodžio “ Alyvos" ir 
V. Jakubėno “Plaukia antelė" bei 
“Žemė kryžių ir smūtkelių". Solistė 
savo uždavinį atliko gerai. Ypatingai 
pažymėtina jos geros augįštosios gai- 
dos. Žemosiose gi jaučiamos pastan- 
gos. Progai pasirinkti dalykai buvo 
vykę. 

Operetės choras daro pažangą. Ne- 
priklausomybės šventėje jis pasirodė 
ypač gerai. 

J. Matulaitienės vadovaujama tau- 
tinių šokių grupė į programą įnešė 
įvairumo. Pastebėtina tik, kad šokių 
"Džigūnas" ir “Griebėjėlė" muzikoje 
jaučiama rusiškų elementų. 

E: G: 


* Milžino Paunksmė Bostone bus 
suvaidinta balandžio 24 d. Teatrą. iš 
Montrealio rūpinasi atsikviesti “Lais- 
vės Varpo" radijo programos valdyba. 


* Lietuvių Rašytojų Draugijos me- 
tinę 500 dol. premiją šiemet paskyrė 
Hamiltono Liet. Bendruomenė. Premi- 
ja bus įteikta Hamiltone. Jury komi- 
sija sudaroma iš Kanadoje gyvenan- 
čių rašytojų. | 


VISUOMENINIS 
VENIMA.T 


SOVIETŲ TEISINGUMAS 


Tokiu pavadinimu teisininkas Vy- 
tautas Vaitiekūnas išleido New Yor- 
ke knygą, kurios turinys yra posta- 
lininių sovietinių pagrindinių bau- 
džiamųjų įstatymų apžvalga. Knyga 
yra didelio formato. Joje mimeo- 
grafuoti 76 puslapiai. Kaina nepažy- 
mėta. 

Savo darbui autorius panaudojo ne 
tik naujus sovietinius įstatymus bei 
jų teisininkų nuomones, bet taip pat 
ir padarytus dėl tų pakeitimų at- 
siliepimus žinomų vokiečių teisinin- 
kų taip pat ir Amerikos pareikštas 
nuomones. 

Knyga susideda iš 9 skyrių: 1. 
Bendrinė informacija, 2. Baudžiamų- 
jų įstatymų pagrindai. 3. "Teismų 
santvarkos įstatymų pagrindai. 4. 
Baudžiamosios teisenos įstatymų pa- 
grindai. 5. Priešsovietiniams nusikal- 
timams baust, įstatymas. 6. Kari- 
niams nusikaltimams bausti įstaty- 
mas. 7. Karinių tribunolų nuostatai. 
8. Sovietinė prokuratūra. 9. Baigia- 
mos pastabos. 


Kiekvienas skyrius baigiamas auto- 
riaus apibendrinimu, o dėl visų pa- 
keitimų autorius pasisako 'Baigia- 
mose pastabose"'. 

Autoriaus žodžiais: “sovietinės tei- 
sės fenomenas apskritai yra įdomus 
kiekvienam teisininkui. O kadangi 
sovietinė teisė tiesiogiai liečia ir oku- 
puotą Lietuvą, tai lietuviui teisinin- 
kui ir neteisininkui jos raida ir po- 
sūkis pravartu pažinti". 

Visos knygos turinio trumpame 
straipsny neatpasakosi, tad bent pa- 
žymėsime pačius svarbesnius posū- 
kius nuo Stalino. 

Dabar įvyko, bent formaliai, po- 
sūkis į teisinį valstybingumą; be 
valstybės ir jos santvarkos apsaugos, 
įvedama ir piliečių (vadinasi, atskirų 
individų) asmens bei teisių apsauga. 
Tiesa, leidėjai, nenorėdami prisipa- 
žinti, kad atstatė buržuazinių valsty- 
bių pagrindinius teisės dėsnius, sugal- 
vojo gražią priedangą, kad tai da- 
roma socialistinio humanizmo reika- 
lavimu. 

Toliau įstatyme proklamuojama, 
kad jokie kiti organai, be teismų, ne- 
turi teisės bausti. O pati bausmė yra 
ne tik atpildas, bet ir. pataisos bei 


perauklėjimo priemonė. Dabar į- 
statymas pripažįsta, kad tik už įsta- 
tyme numatytus nusikaltimus ir tik 
teismo sprendimu pilietis gali būti 
baustas. Vadinasi, galioja senas bur- 
žuazinis principas: nullum crimen, 
nulla poena sine lege. 

Tuo būdu pasinaikino garsusis so- 
vietų B:S 581 straipsnis, kuris buvo 
nustatęs grupinę nusikaltimų defini- 
ciją. Štai jo turinys; 

“Kontrevoliuciniu 
kiekvienas veiksmas nuversti, ken- 
kti, silpninti darbininkų valstiečių 
sovietinei valdžiai, arba Sovietų Są- 
jungos ar sąjunginės bei autonomi- 
nės respublikos darbininkų valstie- 
čių vyriausybėms, arba Sov. Sąjun- 
gos išoriniam sugumui, arba prole- 
tarinės revoliucijos pagrindiniams ūk- 
iniams, politiniams ir tautiniams už- 
kariavimams.' 

Todėl teismas buvo įgaliotas, kai 
kontrevoliuciniam veiksmui įstaty- 
me nesurasdavo baudžiamojo straips- 
nio, remtis šia grupine definicija, o 
sankciją parinkti iš tokio straipsnio, 
kuris baudžia veiksmą labiausiai pa- 
našų—tai buvo baudimas iš ana- 
logijos. 

Atrodo, kad dabar liko panaikinta 
ir garsi NKVD organų trejukė (troj- 
ka), jos teisė bausti piliečius, nes į- 
statymas joms tokios teisės nerezer- 
vuoja. Saugumo organų veiksmai 
trauktuojami kaip tardymas, o tas 
priklauso prokuratūros priežiūrai, 
kurios funkcijos praplėstos ir jai pa- 
vesta visų teismų organų vyriau- 
sioji priežiūra. 

Be to, dar pažymėtina, kad da- 
bar išnyko ir garsusis barbariškas 
nuostatas: genties baudžiamoji atsa- 
komybė, kada kario pabėgimo ar 
perskridimo užsienin atveju kaltina- 
mojo šeimos pilnamečiai nariai (18 
metų sulaukė), jei net nei padėjo 
nei žinojo, tik drauge gyveno ar bu- 
vo jo išlaikomi, buvo baudžiami rin- 
kimų teisės atėmimu ir ištrėmimu 
į Sibiro tolimąsias sritis 5 metams. 

žinoma, dabar paskelbtuose įstaty- 
muose nemaža ir kitų įdomių nau- 
jenybių, pvz, apie prokuratūros ir 
teismų sutvarkymą, karių. baudi- 
mą ir tt., bet ir pacituotų pavyzdžių 


pripažįstamas 


pakanka klausimui, kas gi įvyko s0- 
vietuose, kad prireikėjo tokio įsta- 
tymdavystėje posūkio ? 

Dėl to klausimo yra pasakytos 
skirtingos nuomonės, kurias autorius 
savo knygoje mini. 

Miuncheno prof. Maurachas mano, 
kad dabar vyksta posūkis į teisinį 
valstybingumą. Sovietų Sąjunga 
slinksta iš policinės nuožiūros į tei- 
sinę santvarką. 

Dr. Gsovskis, iš JAV kongreso bib- 
liotekos, nors ir pripažįsta tikrą for- 
malinę pažangą, bet skeptiškai žiū- 
ri į praktinį posūkį. 

Oficiozinis Bonos biuletenis mano, 
kad ir naujuose įstaymuose matosi 
antidemokratiškumas, nes veikia ne- 
suderinti su teisiniu valstybingumu 
nuostatai: valstybės primatas prieš 
asmenį, kompartijos visagalybė, teis- 
mo subordinacija prokurorui ir tt. 

Pats autorius V. Vaitiekūnas ma- 
no, kad “kol visa tai eina tik iš KP 
vadovaujančios viršūnės malonės, 
kol ta viršūnė yra ir individo, ir val- 
stybšs, ir pačios teisės neaprėžtas 
viešpats, o ne tarnas — tol visos 
kalbos apie tai, kad Sov. Sąjunga 
pastarosiomis baudžiamosios teisės 
novelomis jau yra posūkyje į teisinę 
valstybę, yra tuščia iliuzija". 

Bet kaip mes teisiškai bevertin- 
tumėm naują posūkį vis dėlto tu- 
rime pripažinti faktą, kad komunis- 
tinės partijos viršūnė turėjo, bent 
formaliai, viešai padaryti šį posūkį. 
Man atrodo, kad dabartinis įvykis 
turi panašumą su tuo, ką buvo pa- 
daręs Stalinas karo metu. Jis su- 
prato, kad šūkiu 'gelbėkite komu- 
nizmą' negalima sukelti gyventojų 
pasiryžimo kariauti, todėl jis padarė 
tai, kas buvo priešinga jo partijos 
ideologijai, būtent, žadino naciona- 
linį patriotizmą, o jam pagalbon net 
mobilizavo bažnyčios maldas. Žodžiu, 
pakartojo caristinės Rusijos metodus. 


Man atrodo, jog dabar svarbiau- 
sia priežastis, buvo ta, kad reikėjo 
nuraminti gyventojų troškimą ne- 
būti vien savo komunistinių vieš- 
pačių įrankiu, o būti įstatymų nuo- 
statais apsaugotais individais; nebū- 
ti kompartijos vergais, bet valstybės 
piliečiais. Vadinasi, tie įstatymai rei- 
kalingi tam, kad gyventojų troškimą 
patenkintų, bent formaliai. 

Kad taip yra, man atrodo, patvir- 
tina ir okupuotos Lietuvos respubli- 
kos komisijos įstatymams ruošti pir- 
mininko žodžiai, kuriais, komunistų 
partijos įgaliotas, jis turėjo paaiš- 
kinti savo darbą, būtent, kad 'ruo- 
šiamojo kodekso projekte atsispin- 
dės Lietuvos istorinės, ekonominės, 
geografinės ypatybės, atsižvelgiama 
į lietuvių tautos tradicijas bei papro- 
*jus". 

č. Butkys 

* Minint 42 Lietuvos nepriklauso- 
mybės paskelbimo metines, Valstybės 
Sekretorius Ch. Herteris paskelbė šį 
pareiškimą: 

“Prieš keturiasdešimt dvejis metus 
Lietuva, Latvija ir Estija paskelbė 
savo valstybinę nepriklausomybę. šios 
nepriklausomybės dekliaracijos buvo 
paremtos tvirtom valstybinėm tradi- 
cijom, kurios truko šimtmečius, ne- 
paisant kietos priespaudos periodų. 
Sovietų vyriausybė buvo tarp tų, ku- 
rios anksti suteikė pripažinimą ir pa- 
rciškė atsisakanti visiems laikams 
nuo suverenumo teisių į naujas Pa- 
baltijo valstybes. Tačiau po dviejų 
dešimtmečių laisvės Pabaltijo kraštai 
buvo smurtu įjungti į Sovietų Są- 
jungą. 

Mes norime šia proga patvirtinti iš 
naujo mūsų aiškų ir tebetrunkantį 
draugiškumą Pabaltijo valstybėms ir 
užtikrinti jas iš naujo, kad jos labai 
pasilieka mūsų mintyse. Mūsų artimi 
ryšiai su Lietuvos, Latvijos, Estijos 
žmonėmis kyla tiek iš bendros pagar- 
bos laisvei, tiek iš reikšmingo indėlio, 
kurį žmonės iš tų kraštų davė Jung- 
tinių Valstybių kultūrinio, ūkinio ir 
politinio gyvenimo plėtrai ir turtėji- 
mui. 

Mes tebesilaikome tvirto įsitikini- 
mo, kad Lietuvos, Latvijos ir Estijos 
žmonės turi teisę pačios pasirinkti 
vyriausybes ir laukti dienos, kada 
Pabaltijo kraštai vėl galės džiaugtis 
valstybine nepriklausomybe.'' 

* Šiemet JAV Kongresas vėl, tiek 
Atstovų Rūmuose, tiek Senate prisi- 
minė Lietuvos nepriklausomybės pa- 
skelbimo šventę. Vasario 16 d. ryt- 
metį Senate maldą atkalbėjo Ansoni- 
jos klebonas kun. Benediktas Gau- 
ronskas, Ats. Rūmuose Tėv. Pranciš- 
kus Giedgaudas, OFM, iš Brooklyno. 
Po to eilė kongresmanų ir senatorių 
tarė žodį, pasmerkdami Rusijos nedo- 
rą Žygį pavergiant Lietuvą ir toje 
vergijoje laikant iki šiol. Kalbose iš- 
reikšta laisvės ir geresnių laikų vil- 
tis. Taip pat ir JAV gubernatoriai, 
prašant Altui, prisiminė Lietuvą, pa- 
skelbdami Vasario 16 švente. Tai pa- 
darė: Iowos, Marylando, Ohio, Penn- 
sylvanijos, Wisconsino, Illinois, Mas- 
sachusetts, Indianos, New Jersey, Ne- 
braskos ir Texo gubernatoriai. Vir- 
ginijos ir South Carolinos gubernato- 
riai pažadėjo painformuoti apie Lie- 
tuvos Dieną spaudą. Taip pat ir lietu- 
vių kolonijose Vasario 16 buvo iškil- 
mingai prisiminta pamaldomis bažny- 
čiose ir susirinkimais su turiningomis 
programomis. Didesniuose miestuose 
kalbėjo Kongreso atstovai ir senato- 

riai. Rinkta aukos Lietuvos laisvini- 
mui. 

Amerikos ambasadorius Jungti- 
nėms Tautoms, Henry Cabot Lodge, 
paskelbė taip pat pareiškimą, kur, 
tarp kita ko, rašoma: “Jungtinės 
Valstybės niekad nepripažino sovietų 
neteisčtai įvykdytos Lietuvos ir kitų 
Pabaltijo valstybių okupacijos. Mes 
niekad nesusvyravome savo tikėjime, 
kad šitų kreštų tautos atgaus laisvę. 
Jūs galite pasitikėti mano geriausiom 
pastangom palaikyti šį tikėjimą gy- 
va 

* Priel. Pr. Juras, šv. Pranciškaus 
parapijos klebonas Lawrence, Mass., 
Lietuvių Mokslo Akademijos, kurios 
centras yra Romoje, už darbus lietu- 
viškosios - katalikiškosios kultūros 
srityje ir didelius nuopelnus Akade- 
mijai pakeltas garbės nariu. 

* Jurgis Gliauda laimėjo šių metų 
“Draugo" premiją už romaną rank- 
raštyje “Šikšnosparnių sostas". 
Sprendimo komisiją sudarė A. Vai- 
čiulaitis, A. Nyka Niliūnas, K. Bra- 
dūnas, L. Dambriūnas ir J. Vitėnas. 
Jurgis Gliauda "Draugo" premiją 
gauna trečią kartą. 1951 m. jis buvo 
premijuotas už romaną “Namai ant 
smėlio", 1952 m. — už romaną “Ora 
pro nobis"'. Rašytojas iškilo tremtyje, 
labiausiai “Draugo" premijomis. Gi- 
mė jis 1906 m., teisės studijas Kauno 
universitete baigė 1936 m., rašyti pra- 
dėjo jis 1945 m. šiemet premijuotame 
romane vaizduojamas tremtinių lie- 
tuvių gyvenimas Amerikoje. Ši 
"Draugo" 1000 dol. vertės premija 
jau yra aštuntoji. Dienraščio vadovy- 
bė pasiryžusi ją tęsti. 

* Dešimtasis Balfo seimas planuo- 
jama šaukti šiais metais rugsėjo 3, 
4, 5 dienomis Čikagoje. Balfo direk- 
torių suvažiavimas įvyks Niujorke 
kovo 19 d. Bus svarstomi Balfo įsta- 
tai ir jų pritaikymas šių dienų Balfo 
veiklai. 

Balfo Centro valdyba nutarė grą- 
žinti 10,000 dol. dalį skolos Amerikos 
valdžiai, Treasury Departamentui rei- 
kalaujant. ši paskola buvo duota 
tremtinių kelionei finansuoti. Balfas 
dar liks skolingas 10,000 dolerių, nes 
pasinaudoję paskola ne visi dar grą- 
žino Balfui, kitų net neįmanoma su- 
rasti, greičiausia nenori grąžinti. 

Balfas apmokėjo 100 prenumeratų 
"Eglutės" , kuri siuntinėjama Vokie- 
tijoje esantiems vaikučiams, Taip da- 
roma jau kelinti metai, 

* Pax Romana suvažiavimas įvyko 
gruodžio 29 - sausio 6 d.d. Filipinų 
salose Manilos mieste. Ten atstovau- 
Jas egzilų komisijai ir Studentų Atei- 
tininkų Sąjungai dr. Vytautas Vygan- 


tas išrinktas visos Pax Romana Sa2- 
jungos pirmininku. Tai pirmas atve- 
jis, kai Lietuvos atstovui tenka tos 
pareigos. Tik neprikalusomos Lietu- 
vos laikais Pranas Dielininkaitis bu- 
vuo išrinktas vicepirmininku (miręs 
1942 po bolševikų kalinimo). Kai da- 
bar Lietuva bolševikų okupuota ir kai 
dėl to nebe viena tarptautinė organi- 
zacija nenori net atstovo teisių duoti 
pavergtų tautų tremtiniams, Pax Ro- 
mana įšsirinko lietuvį pirmininku. 

Dr. V. Vygantas žymisi lietuviškoje 
ir tarptautinėje dirvoje energinga 
vcikla. Dalyvauja pasauliniucse suva- 
žiavimuose, visur keldamas Lietuvos 
laisvės reikalus. Jo triūsuų laikosi 
žurnalas Lituanus, kuris pateikia kul- 
tūrinės ir politinės informacijos kita- 
taučiams. 

* Nauj. Zelandijos Lietuvių Bend- 
ruomenės surengtas dešimtmečio su- 
važiavimas Aucklande prasidėjo gruo- 
džio 29. Vakare Gribblehurst parko 
salėje įvyko atidarymo vaišės. Jų me- 
tu kalėdų senelis jaunesniesiems at- 
nešė dovanų. Programoje aktorius 
Petras Šimkus skaitė ištrauką iš 
Vinco Krėvės “Žento"'. 

Rytojaus dieną specialiai į suvažia- 
vimą iš Australijos atvykęs kun. dr. 
P. Bačinskas šv. Patriko katedroje 
aukojo mišias. Pamoksle svečias at- 
kreipė dėmesį į mūsų pastangas išlai- 
kyti lietuviškumą ir atgauti Lietuvos 
laisvę kaip dieviškos valios vykdymą, 
ragindamas tiek vyresniuosius, tiek 
jaunesniuosius atlikti savo pareigas. 

Vėliau YWCA salėje vyko suvažia- 
vimo posėdžiai. Pranešimus padarė 
Dunedino atstovė V. Butkienė, Wel- 
lingtono seniūnas F. Jerašius, Auck- 
lando apylinkės pirm. J. Žiginskas ir 
N.Z.L.B. pirm. č, Liutikas. P. But- 
kienė skaitė paskaitą— Lietuvis trem- 
tinys istorios bėgyje. Kalbėtoja nuro- 
dė, jog lietuvių tremtinių būta nuo 
gilios senovės, vienok mūsų sąlygos 
yra geriausios, kokias lietuvis tremti- 
nys yra turėjęs, todėl mes galime ir 
turime padėti savo kraštui. 

G. Procuta skaitytoje paskaitoje— 
Lietuviško jaunimo problemos trem- 
tyje—iškėlė keletą nutautėjimo prie- 
žasčių: didžiumos vyresniųjų nenuo- 
saikus materializmas ir stoka nuošir- 
daus ir sąmoningo darbo lietuvybei 
neigiamai nuteikia jaunuosius. 

Toliau buvo Krašto Valdybos rin- 
kimai ir einamieji reikalai. Naują 
valdybą sudaro: arch. V. Procuta — 
pirmininkas, J. Pečiulaitis — sekreto- 
rius ir A. Malskaitis — iždininkas. 
Posėdis užbaigtas Lietuvos himnu. 
Posėdžio salėje buvo surengta lietu- 
vių liaudies meno ir spaudos paroda. 

Suvažiavime dalyvavo apie šimtas 
žmonių, buvo ipreikšta pageidavimų 
panašius suvažiavimus rengti dažniau. 

Mėnesinis kultūros žurnalas “Aidai"', leidžiamas pranciškonų, pamečiui skiria po vieną $500.00 premija už 


vertinimo komisijos geriausiu pripažinta grožinčs literatūros ir mokslo veikalą. šiuo skelbiama jos taisyklės: 


1. 1960 metais penktą kartą premija bus skiriama Lž grožinę literatūra: poeziją, noveles, apysakas, romaną 
ar dramą. 

2. Už komisijos geriausiu pripažinta veikalą skiriama premija nebus skaldoma tarp atskirų autorių. 

3. Eremijos komisija vertins 1958-1959 m. viešumoj pasirodžiusius nepremijuotus grožinės literatūros kūrinius ir 
tais metais parašytus, bet dėl dabartinių sąlygų negalėjusius būti išspausdintais. Premijos komisijai neatsiųsti 
kūriniai nebus vertinami. 

4. Eilėraščių rinkinys, skiriamas premijai, turi sudaryti nemažiau 32 puslapių knygą, jeigu ji būtų išspausdinta. 
Novelių ar apysaku rinkinys turi būti nemažiau kaip 100 puslapių dydžio spausdintos knygos. 

5. Paskutinė data kūriniams iteikti 1960 metu vasario 30 d. Siusti “ Aidu" redakcijos adresu: Ant. Vaičiulaitis, 
4757 East Ave., S.E. Washington 28, D.C. 

6. Premijuota kūrinį, jei jis būtu parinktas iš viešumon dar nepasirodžiusių veikalų, autorius sutinka dalinai ar 
ištisai spausdinti per “Aidus". 

7. Jury komisija: Albinas Baranauskas, Kotryna Grigaitytė, Paulius Jurkus. Nelė Mazalaitė, Leonardas žitkevičius. 

TĖEVU IR MOKSLEIVIU DĖMESIUI 
Pranciškonų gimnazijoje Kennebunkport, Maine, jau 
prasidėjo registracija ateinantiems mokslo metams. Moki- 
niai, baigę pradžios mokyklą arba atitinkamą žemesniąją 
klasę, priimami į visas keturias klases. Gimnazijoje yra 
išeinamas kolegijoms bei universitetams paruošiamasis 
kursas su sustiprinta lituanistika. Informacijos ir įstojimo 
reikalais rašyti: Rev. Father Rector, St. Anthony's High 
School, Kennebunkport, Maine. 
PADĖKA 
Kun. Juozas A. Karalius, Shenandoah, Pa., 
lietuvių parapijos klebonas, minėdamas 40 m. kunigystės, 
30 m. klebonavimo ir 25 m. mokyklos įsteigimo sukaktis, 
paaukojo 500 dol. vienam “ Aidų" numeriui išleisti. Gerb. 
Jubiliato paramą lietuviu kultūrai žurnalo leidėjai didžiai 
įvertina ir už ją labai dėkoja. 
Ž k A i i i j — Aidai 
a — Antanas Vaičiulaitis Aždimaimnelis (žr a chi jos a dr (eis ais : 

5 680 Bushwick Ave., Brooklyn 21, N. V. 

Redakcijos nariai — Leonardas Andriekus, į 
O.F.M., Juozas Girnius, Alfonsas Nyka-Niliūnas Dailininko adresas — Telesforas Valius, 

laja 84 Pine Crest Rd., Toronto, Ont. Canada 

Meninė priežiūra— Telesforas Valius 


Redakcijos adresas — Antanas Vaičiulaitis, 


Leid žia— Tėvai Pranciškonai 4757 East Ave, S. E., Washington 28, D. C. 

DARBININKAS, 


VISUOSE PASAULIO KRAšTUOSE GYVENANČIU LIETUVIŲ 
YRA MIELAI LAUKIAMAS SVEčIAS 


DARBININKAS, 


turėdamas daug žymių bendradarbių ir lietuviškose vietovėse gerų 
korespondentų, gali aiškiai kalbėti tarptautinės politikos, religijos, 
literatūros, mokslo, meno, lietuviškos kultūros bei visuomeninės veik- 
los klausimais. Skaitytojas jame randa “Kūrybos priedą", jaunimo, 
moterų, sporto, filmų, šachmatų skyrius. Visa medžiaga pateikiama. 
lengvu stiliumi ir sklandžia, taisyklinga lietuvių kalba. Redaguoja 
S. Sužiedėlis, J. Brazaitis, P. Jurkus, kun. V. Dabušis. | 


DARBININKAS 


EINA 45 METUS, UGDYDAMAS MŪSŲ IšEIVIJOJE 
KRIKšČIONIšKA PASAULĖŽIŪRA IR MEILE 
LIETUVIŲ TAUTAI 


METINĖ PRENUMERATOS KAINA: 
J.A.V. — $6.00, BROOKLYNE — $6.50, UŽSIENYJE — $6.50 


Administracijos adresas; 


DARBININKAS 


910 WILLOUGHBY AVE. BROOKLYN 21, N. Y. 

